അനാർക്കലിയേ നേരിട്ട് വിളിച്ചു അല്ലു അർജുൻ. ഞെട്ടല് മാറാതെ താരം സംഭവം ഇങ്ങന – 12 HOT NEWS\nഅനാർക്കലിയേ നേരിട്ട് വിളിച്ചു അല്ലു അർജുൻ. ഞെട്ടല് മാറാതെ താരം സംഭവം ഇങ്ങന\nആനന്ദം എന്ന ചിത്രത്തിലൂടെ യുവ പ്രേക്ഷകരുടെ മനസ്സിൽ ഇടം നേടിയ താരമായിരുന്നു അനാർക്കലി മരയ്ക്കാർ. സിനിമയിൽ വലിയൊരു ഡയലോഗ് പോലുമില്ലാതെയാണ് അനാർക്കലി ജനഹൃദയങ്ങളിൽ ഇടം നേടിയത്.\nപിന്നീട് നിരവധി സിനിമകളുടെ ഭാഗമാകാൻ തന്റെ അഭിനയ ശൈലി കൊണ്ട് അനാർക്കലിക്ക് കഴിഞ്ഞു. എന്നാൽ സിനിമയിലെ പോലെ ഒരു പാവം പെൺകുട്ടിയായിരുന്നില്ല അനാർക്കലി മരയ്ക്കാർ യഥാർത്ഥ ജീവിതത്തിൽ.\nയഥാർത്ഥ ജീവിതത്തിൽ ആരുടെയും മുഖത്ത് നോക്കി അഭിപ്രായം ശക്തമായി പറയാൻ കഴിയുന്ന നല്ല വ്യക്തിത്വമുള്ള പെൺകുട്ടിയാണ് അനാർക്കലി. മറ്റുള്ളവരുടെ മുന്നിൽ തന്റെ അഭിപ്രായങ്ങൾ തുറന്നു പറയാൻ അനാർക്കലിക്ക് പലപ്പോഴും മടിയില്ല.\nസോഷ്യൽ മീഡിയയിലും താരം സജീവമാണ്. സോഷ്യൽ മീഡിയയിലൂടെയാണ് അദ്ദേഹം തന്റെ കഥകളും പുതിയ ചിത്രങ്ങളും ആരാധകരിലേക്ക് എത്തിക്കുന്നത്. ഇടയ്ക്കിടെ ലൈവ് ഓപ്ഷനിലൂടെ ആരാധകരുമായി സംസാരിക്കാൻ എത്താറുണ്ട്.\nആരെങ്കിലും അശ്ലീല കമന്റുകൾ ഇടുകയും ചിത്രങ്ങൾക്ക് അത്തരം കമന്റുകൾ ഇടുകയും ചെയ്താൽ എങ്ങനെ പ്രതികരിക്കണമെന്നും താരത്തിന് അറിയാം. സോഷ്യൽ മീഡിയയിൽ താരം തന്റെ ചിത്രങ്ങൾക്ക് ഇടുന്ന കമന്റുകളെല്ലാം ശ്രദ്ധിക്കപ്പെടുകയാണ്.\nമികച്ച സിനിമകളുടെ ഭാഗമായി താരം മാറിയിരുന്നു. ആരാധകരുടെ ചോദ്യങ്ങൾക്ക് മറുപടിയുമായി താരം ഇടയ്ക്കിടെ എത്താറുണ്ട്. സോഷ്യൽ മീഡിയയിൽ പങ്കുവെക്കുന്ന ചിത്രങ്ങൾ പോലെ തന്നെ അനാർക്കലി മരയ്ക്കാരുടെ അഭിപ്രായങ്ങളും സോഷ്യൽ മീഡിയയിൽ ശ്രദ്ധ നേടുകയാണ്.\nഅഭിനയജീവിതം തുടങ്ങിയിട്ട് വർഷങ്ങളേ ആയിട്ടുള്ളൂവെങ്കിലും ഏതാനും വർഷങ്ങളായി അനാർക്കലി മലയാള സിനിമയിൽ സജീവമാണ്. ഇപ്പോഴിതാ താരത്തിന്റെ വാക്കുകൾ വൈറലായിരിക്കുകയാണ്. അല്ലു അർജുന്റെ ഏറ്റവും പുതിയ ചിത്രമാണ് പുഷ്പ.\nപുഷ്പയുടെ ഗാനം പാടി അനാർക്കലി മരയ്ക്കാർ രംഗത്തെത്തി. അനാർക്കലി മനോഹരമായി ഗാനം ആലപിച്ചു. അല്ലു അർജുനെ നേരിട്ട് വിളിച്ച് അഭിനന്ദിച്ചതായാണ് വിവരം. അനാർക്കലിയുടെ ഗാനത്തെ അഭിനന്ദിച്ച് നിരവധി പേരാണ് ഇപ്പോൾ രംഗത്തെത്തിയിരിക്കുന്നത്. എല്ലാവരും നൽകുന്ന മികച്ച പ്രതികരണം.\nഭക്ഷണം യാചിച്ച കുട്ടികളെ അവഗണിച്ചു. രശ്മികയ്‌ക്കെതിരെ രൂക്ഷവിമര്‍ശനമുയര്‍ത്തി സോഷ്യൽ മീഡിയ. ഈ നടിയില് നിന്നും ഇങ്ങനെ ഒന്നും പ്രതിക്ഷിച്ചില്ല എന്ന് ആരാധകര്.\nആ ഞരമ്പന് അർച്ചന കവി കൊടുത്ത കിടിലൻ ക്ലാസ്സ് മറുപടി ഇങ്ങനെ


yuvathiyude marupadi viralayi... | കുറച്ച് ബ്രെസ്റ്റും വയറും കാണുന്നു എന്നല്ലേ ഉള്ളൂ അത് എല്ലാവർക്കും ഉള്ളത് തന്നെയല്ലേ! വിമർശകരുടെ കമന്റ് അതിരുവിട്ടപ്പോൾ ഫോട്ടോ ഷൂട്ടിലെ മോഡൽ തന്നെ പ്രതീകരണവുമായി രംഗത്ത്; ഏറ്റെടുത്ത് സോഷ്യൽമീഡിയ... - Malayalivartha.com Widgets Magazine\n20 JANUARY 2021 02:14 PM IST\nവെഡിങ് ഫോട്ടോഷൂട്ടുകൾ സോഷ്യൽ മീഡിയയിൽ വളരെയധികം തരംഗം സൃഷ്ടിക്കാറുണ്ട്. കഴിഞ്ഞ ദിവസം സോഷ്യൽ മീഡിയയിൽ വൈറലായതും ഒപ്പം തന്നെ നിരവധി വിമർശനങ്ങൾ നേരിടേണ്ടി വന്നതുമായ ഒരു വെഡിങ് തീം ഫോട്ടോഷൂട്ട് ആണ് ഇപ്പോൾ ചർച്ചയാവുന്നത്. നല്ല ഗ്ലാമറസ് വേഷം ധരിച്ചാണ് ഫോട്ടോ ഷൂട്ട് ചെയ്തിട്ടുള്ളത്. ഇതിനെതിരെയാണ് വിമർശനങ്ങൾ ഉയർന്നുവന്നത്. ഫോട്ടോയ്ക്ക് താഴെ വളരെ മോശം കമന്റുകളും വന്നിട്ടുണ്ട്.\nവിമർശകരുടെ കമന്റ് അതിരുവിട്ടപ്പോൾ ഫോട്ടോ ഷൂട്ടിലെ മോഡൽ തന്നെ പ്രതീകരണവുമായി രംഗത്ത് വന്നിരിക്കുകയാണ് ഇപ്പോൾ. വെഡിങ് ഫോട്ടോഷൂട്ട് എന്ന തരത്തിൽ വൈറലായ ചിത്രങ്ങൾ ഒറിജിനൽ വിവാഹ ഫോട്ടോഷൂട്ട് ആയിരുന്നില്ല. റിച്വൽ വെഡിങ് കമ്പനിക്ക് വേണ്ടി ചെയ്ത വെഡിങ് തീമിലുള്ള ഒരു ഫോട്ടോഷൂട്ട് മാത്രമായിരുന്നു അത് എന്നായിരുന്നു മോഡലായ അർച്ചന അനില പ്രതികരിച്ചത്.\nഫോട്ടോഷൂട്ടിനു താഴെ വന്ന മോശം കമന്റുകൾ അതിരുവിട്ട് തന്റെ കുടുംബത്തെ മൊത്തം അധിക്ഷേപിക്കുന്ന തരത്തിൽ എത്തിയപ്പോഴാണ് താരം പ്രതികരണവുമായി ഇൻസ്റ്റാഗ്രാം ലൈവിൽ വന്നത്. തനിക്കെതിരെ ഇതിനു മുൻപും നിരവധി വിമർശനങ്ങൾ ഉയർന്നുവന്നിട്ടുണ്ട്.\nഎന്നാൽ തന്നെ എന്ത് പറഞ്ഞാലും കുഴപ്പമില്ല വീട്ടുകാരെ ഇതിലേക്ക് വലിച്ചിഴക്കേണ്ട കാര്യമില്ലായിരുന്നു എന്നും താരം പറയുന്നു. കുറച്ചു ബ്രെസ്റ്റും വയറും കാണുന്നു എന്നല്ലേ ഉള്ളൂ അത് എല്ലാവർക്കും ഉള്ളത് തന്നെയല്ലേ എന്നാണ് താരം ചോദിക്കുന്നത്.\nബി.ജെ.പി. സ്ഥാനാർഥികളുടെ സാധ്യതാപട്ടികയ്ക്ക് ഇന്ന് അന്തിമ തീരുമാനം... (2 minutes ago)\nഐപിഎല്ലിന്റെ 14ാം സീസണ് ഏപ്രില് ഒമ്പത് മുതല് ആരംഭിക്കും (4 minutes ago)\nകാര്യങ്ങള് മാറുന്നു... നമ്മുടെ കമ്യൂണിസ്റ്റ് ആരോഗ്യങ്ങള്‍ക്ക് എന്താണ് സംഭവിച്ചു കൊണ്ടിരിക്കുന്നത്? കോടിയേരിയുടെ വിധിയിലേക്കാണോ പിണറായി വിജയന്റെയും ശ്രീരാമകൃഷ്ണന്റെയും യാത്രകള്? ഏതാനും ദിവസങ്ങള്‍ക്കു (11 minutes ago)\nഒരു ഇലക്ഷനില് പോലും ഇടതുമുന്നണി അധികാരത്തില് വരണമെന്ന് ഏതെങ്കിലും സ്വാര്ത്ഥതയുടെ ഭാഗമായി ആഗ്രഹിച്ചിട്ടില്ല . പക്ഷെ ഈ തെരഞ്ഞെടുപ്പില് എന്റെ മകന് വേണ്ടി ഞാന് അത് ആഗ്രഹിക്കുന്നുണ്ട്....വൈറലായി കുറിപ്പ് (16 minutes ago)\nമകന് പിന്നാലെ അമ്മയും അകത്താകാന് സാധ്യത? സ്വപ്നയ്ക്ക് ബിനീഷുമായി അടുത്ത ബന്ധം... ഫോണ് വിനോദിനിക്ക് നല്‍കിയത് ബിനീഷ്? തിരഞ്ഞെടുപ്പ് അടുത്തപ്പോൾ പാർട്ടിയുടെ അടിവേരിളക്കാൻ തത്രപ്പാടിലെന്ന് അണികൾ.... (21 minutes ago)\nതലയില് കൈവച്ച് പിജെ ആര്‍മി... പാര്‍ട്ടിക്ക് വേണ്ടി വലിയ പ്രവര്‍ത്തനം നടത്തിയ പി ജയരാജന് സീറ്റ് കൊടുക്കാതെ മറ്റുള്ളവര്‍ക്ക് സീറ്റ് നല്‍കിയതിനെതിരെ ആഞ്ഞടിച്ച് പിജെ ആര്‍മി; പിണറായിക്കാലം അവസാനിക്കുന്ന ന (50 minutes ago)


01 December, 2021 03:53:50 PM\nജൊഹന്നാസ്ബർഗ്: സൗത്ത് ആഫ്രിക്കയിലെ ഏറ്റവും വലിയ സ്വകാര്യ പരിശോധനാ ലാബുകളിലൊന്നായ സയൻസിൽ പതിവ് കൊറോണ സാമ്പിൾ പരിശോധനയിൽ ഏർപ്പെട്ടിരിക്കുകയായിരുന്നു സയൻസ് മേധാവിയായ റാക്വൽ വിയാനയ്ക്ക് തോന്നിയ ഒരു സംശയം. അതാണ് ലോകത്തെ ഞെട്ടിച്ച ഒമിക്രോൺ കണ്ടെത്തലിലേക്ക് എത്തിയത്. എട്ട് കൊറോണ വൈറസ് സാമ്പിളുകളുടെ ജീനുകളായിരുന്നു നവംബർ 19ന് പരിശോധകരുടെ മുന്നിൽ ഉണ്ടായിരുന്നത്. എന്നാൽ ഈ സാമ്പിളുകളിൽ കണ്ട കാഴ്ച അവരെ അക്ഷരാർത്ഥത്തിൽ ഞെട്ടിച്ചു കളഞ്ഞു. ലാൻസെറ്റ് ലബോറട്ടറിയിൽ പരിശോധിച്ച ഈ സാമ്പിളുകളെല്ലാം തന്നെ വലിയ രീതിയിൽ പരിവർത്തനം സംഭവിച്ചവയായിരുന്നു.\nവൈറസ് മനുഷ്യ കോശങ്ങളിലേക്ക് പ്രവേശിക്കാൻ സഹായിക്കുന്ന സ്‌പൈക്ക് പ്രോട്ടീനുകളിലും വലിയ രീതിയിൽ മാറ്റങ്ങൾ സംഭവിച്ചു. വൈറസിന്റെ ഘടനയിൽ സംഭവിച്ച മാറ്റം ഇവരെ അത്ഭുതപ്പെടുത്തി. തന്റെ പരിശോധനയിൽ എന്തോ കുഴപ്പം വന്നുവെന്നാണ് റാക്വൽ ആദ്യം കരുതിയത്. എന്നാൽ അങ്ങിനെയല്ലെന്ന് പിന്നീട് മനസിലായി. വൈറസിലുണ്ടായ മാറ്റങ്ങൾ വലിയ പ്രത്യാഘാതങ്ങൾ ഉണ്ടാക്കാൻ പോവുകയാണെന്ന ചിന്ത മനസിലേക്ക് വന്നുവെന്നും റാക്വൽ പറയുന്നു.\nഉടനെ തന്നെ റാക്വൽ ജൊഹന്നാസ്ബർഗിലെ നാഷണൽ ഇൻസ്റ്റിറ്റ്യൂട്ട് ഫോർ കമ്മ്യൂണിക്കബിൾ ഡിസീസിലെ സഹപ്രവർത്തകനും, ജീൻ സീക്വൻസറുമായ ഡാനിയേൽ അമോക്കോയെ ബന്ധപ്പെട്ടു. എന്നാൽ അദ്ദേഹത്തോട് കാര്യം എങ്ങനെ അവതരിപ്പിക്കണം എന്ന് പോലും അറിയാത്ത രീതിയിൽ റാക്വൽ ഭയപ്പെട്ടുപോയിരുന്നു. റാക്വലിന്റെ ഭയം ശരി വയ്‌ക്കുന്ന രീതിയിലായിരുന്നു പീന്നീട് നടന്ന കാര്യങ്ങൾ. കൊറോണയുടെ ഒമിക്രോൺ വകഭേദം ആഗോളതലത്തിൽ തന്നെ വലിയ ആശങ്കയാണ് സൃഷ്ടിച്ചത്. വാക്‌സിനേഷൻ എടുത്തവരെ പോലും ഒമിക്രോൺ അതിവേഗം ബാധിച്ചു.\nആഫ്രിക്കയിൽ ധാരാളം ഒമിക്രോൺ കേസുകൾ റിപ്പോർട്ട് ചെയ്തതോടെ ലോകരാജ്യങ്ങൾ അവരുടെ അതിർത്തികൾ അടച്ചു. പക്ഷേ അപ്പൊഴേക്കും ഒമിക്രോൺ കൂടുതൽ ദേശങ്ങളിലേക്ക് എത്തിയിരുന്നു. റാക്വിലിന്റെ മുന്നിലെത്തിയ എട്ട് സാമ്പിളുകളിലും കണ്ടത് കൊറോണയുടെ വകഭേദം വന്ന രൂപമായിരുന്നു. ആദ്യഘട്ടത്തിൽ റാക്വലിന്റെ സഹപ്രവർത്തകർ പോലും ഇത് വിശ്വസിച്ചിരുന്നില്ല. റാക്വിലിന് പറ്റിയ തെറ്റാണെന്നാണ് അവരെല്ലാം കരുതിയത്. എന്നാൽ കാര്യം ബോധ്യപ്പെട്ടപ്പോൾ എല്ലാവർക്കും അമ്പരപ്പായിരുന്നു. എട്ട് സാമ്പിളുകളും വകഭേദം വന്ന രൂപമായിരുന്നു എന്നതാണ് ആശങ്കപ്പെടുത്തിയ മറ്റൊരു വസ്തുത. കാരണം ഒമിക്രോൺ ഇപ്പോൾ തന്നെ പടർന്നുവെന്നതിന്റെ സൂചനയായിരുന്നു അത്.\nകൊറോണ സാമ്പിളുകളിൽ സംഭവിക്കുന്ന മാറ്റത്തെ കുറിച്ച് നേരത്തെ തന്നെ റാക്വിലിന്റെ ഒരു സഹപ്രവർത്തകൻ സൂചന നൽകിയിരുന്നു. ആൽഫയോട് സാദൃശ്യമുള്ള രീതിയിലായിരുന്നു അത്. എന്നാൽ ഓഗസ്റ്റ് മുതൽ ആൽഫ വകഭേദം ആഫ്രിക്കയിൽ റിപ്പോർട്ട് ചെയ്യപ്പെട്ടിരുന്നില്ല. നവംബർ 23ന് 32 പേരുടെ സാമ്പിളുകൾ പരിശോധിച്ചതോടെയാണ് ഇതിന് തീരുമാനമായത്. ജോഹന്നാസ്ബർഗിലും പ്രിട്ടോറിയയിലും താമസിക്കുന്നവരുടെ സാമ്പിളുകളായിരുന്നു ഇത്. ഭയപ്പെടുത്തുന്നതായിരുന്നു ആ ഫലമെന്ന് ഡാനിയേൽ അമോക്കോ പറഞ്ഞു. ആശങ്കയുടെ വൈറസ് രൂപം പടർന്നു കഴിഞ്ഞുവെന്ന് അതോടെ തെളിഞ്ഞുവെന്നും അമോക്കോ പറയുന്നു.\nഅതേ ദിവസം തന്നെ എൻ.ഐ.സി.ഡി അംഗങ്ങൾ ഈ വിവരം ആരോഗ്യ വകുപ്പിനേയും രാജ്യത്തുള്ള എല്ലാ ലാബുകളേയും അറിയിച്ചു. ഇതോടെ സമാന പരിശോധനാ ഫലവുമായി കൂടുതൽ ആളുകൾ എത്താൻ തുടങ്ങി. ബോട്‌സ്വാനയിലും ഹോങ്‌കോങ്ങിലും എല്ലാം ഒരേ ജീൻ സീക്വൻസ് ഉള്ള കേസുകൾ റിപ്പോർട്ട് ചെയ്തതായി കണ്ടെത്തി. അതീവ ഗുരുതരാവസ്ഥയിലേക്ക് കാര്യങ്ങൾ മാറിയെന്ന് മനസിലായതോടെ നവംബർ 24ന് എൻ.ഐ.സി.ഡി അധികാരികളും ആരോഗ്യവകുപ്പും ചേർന്ന് ഈ വിവരം ലോകാരോഗ്യ സംഘടനയെ അറിയിച്ചു.\nപ്രിട്ടോറിയയും ജൊഹന്നാസ്ബർഗും ഉൾപ്പെടുന്ന ആഫ്രിക്കൻ പ്രവിശ്യയിലെ മൂന്നിൽ രണ്ട് കേസുകളും ഒമിക്രോൺ എന്ന സ്ഥിതിയിലേക്ക് എത്തിയിരുന്നു. ദക്ഷിണാഫ്രിക്കയിലെ പ്രതിദിന വൈറസ്ബാധ നിരക്ക് 10,000ത്തിൽ നിന്നും ഈ ആഴ്ചയോടെ നാലിരട്ടിയായി ഉയരുമെന്നാണ് ആരോഗ്യ വിദഗ്ധർ പറയുന്നത്. വാക്‌സിനുകൾക്ക് പുതിയ വകഭേദത്തെ പ്രതിരോധിക്കാൻ കഴിയുമോ, ഇതിന്റെ ലക്ഷണങ്ങൾ എത്രത്തോളം ഗുരുതരമായിരിക്കും, മുൻ വകഭേദങ്ങളിൽ നിന്ന് ഒമിക്രോൺ എങ്ങനെ വ്യത്യാസപ്പെട്ടിരിക്കുന്നു, ഏത് പ്രായത്തിലുള്ളവരെയാണ് ഇത് ഗുരുതരമായി ബാധിക്കുന്നത് തുടങ്ങിയ ചോദ്യങ്ങൾക്ക് ഇനി ഉത്തരം കണ്ടെത്തേണ്ടിയിരിക്കുന്നു. മൂന്ന് മുതൽ നാല് ആഴ്ച വരെ ഇതിനെടുക്കുമെന്നാണ് പറയുന്നത്.


Monday7May 2018 3:35 am IST\n"ചെങ്ങന്നൂരില് എന്‍ഡിഎ സ്ഥാനാര്‍ത്ഥി അഡ്വ. പി.എസ്. ശ്രീധരന്‍പിള്ളയുടെ തെരഞ്ഞെടുപ്പു കണ്‍വന്‍ഷന് കേന്ദ്ര മാനവ വിഭവശേഷി മന്ത്രി പ്രകാശ് ജാവ്‌ദേക്കര് ഉദ്ഘാടനം ചെയ്യുന്നു."\nചെങ്ങന്നൂര്: വികസനത്തിന് ആഗ്രഹിക്കുന്ന ജനങ്ങളുടെ വോട്ടുകൊണ്ട് ചെങ്ങന്നൂരില് താമര വിരിയുമെന്ന് കേന്ദ്ര മാനവ വിഭവശേഷി മന്ത്രി പ്രകാശ് ജാവ്‌ദേക്കര് പറഞ്ഞു. എന്‍ഡിഎ സ്ഥാനാര്‍ത്ഥി പി. എസ്. ശ്രീധരന്‍പിളളയുടെ തെരഞ്ഞെടുപ്പ് കണ്‍വന്‍ഷന് ഉദ്ഘാടനം ചെയ്യുകയായിരുന്നു അദ്ദേഹം.\nഎല്‍ഡിഎഫിനും യുഡിഎഫിനും വോട്ട് ചെയ്താല് എത്തിച്ചേരുന്നത് ഒരേ സ്ഥലത്താണ്. നിയമവാഴ്ച തകര്‍ന്ന സംസ്ഥാനത്ത് കാട്ടുനീതിയാണ് നടപ്പാക്കുന്നത്. സമാധാനവും വികസനവും ആഗ്രഹിക്കുന്നവര് എന്‍ഡിഎയ്‌ക്കൊപ്പം നില്‍ക്കും. ത്രിപുരയിലെ ഉജ്ജ്വല വിജയം ഇവിടെയും ആവര്‍ത്തിക്കും.\nപിണറായി വിജയന് അധികാരമേറ്റ ശേഷം കൊലപാതകങ്ങള് നടത്തി ജനങ്ങളുടെ സമാധാനം നഷ്ടപ്പെടുത്തി. നിരവധി ആര്‍എസ്എസ്, ബിജെപി പ്രവര്‍ത്തകരെ കൊന്നു തളളി. പിന്നാക്ക യുവാവായ ശ്രീജിത്തിനെ പോലീസ് കസ്റ്റഡിയില് ചവിട്ടിക്കൊന്നു. ആദിവാസി യുവാവ് മധുവിനെ തല്ലിക്കൊന്നു. ജ്യോത്സ്‌ന എന്ന യുവതിയുടെ ഗര്‍ഭസ്ഥ ശിശുവിനെ ചവിട്ടിക്കൊന്നു. മറ്റ് സംസ്ഥാനങ്ങളില് ചെറിയ സംഭവങ്ങള് നടക്കുമ്പോള് പ്രതിഷേധവുമായി ഇറങ്ങുന്ന സാംസ്‌കാരിക നായകര് കേരളത്തിലെ ഇത്തരം സംഭവങ്ങള് കണ്ടില്ലെന്ന് നടിക്കുകയാണ്.\nകേരളവും കര്‍ണാടകവും ഭീകരവാദികള്‍ക്ക് തണലൊരുക്കുകയാണ്. ബിജെപി പാവങ്ങളേയും പിന്നാക്കക്കാരേയും കൈപിടിച്ചുയര്‍ത്തുന്ന പാര്‍ട്ടിയാണ്. കേരളത്തില് കൊട്ടിഘോഷിച്ച കിഫ്ബി പദ്ധതി പരാജയപ്പെട്ടു. ജിഎസ്ടി കൊണ്ട് സംസ്ഥാനത്തെ വരുമാനം കുറഞ്ഞെന്ന് സംസ്ഥാന ധനമന്ത്രി പച്ചക്കള്ളം പ്രചരിപ്പിക്കുന്നു.\nമുദ്ര, ഉജ്ജ്വല, ഭവനനിര്‍മ്മാണം തുടങ്ങിയ കേന്ദ്രപദ്ധതികള് അട്ടിമറിച്ചു. ചെങ്ങന്നൂരില് എന്‍ഡിഎയ്‌ക്കെതിരെയാണ് എല്‍ഡിഎഫും യുഡിഎഫും മത്സരിക്കുന്നത്. കേരളത്തിലെ ജനങ്ങള് മാറ്റത്തിനായി കാത്തിരിക്കുകയാണെന്നും അദ്ദേഹം പറഞ്ഞു.\nകേരള കോണ്‍ഗ്രസ് ചെയര്‍മാന് പി.സി. തോമസ് അധ്യക്ഷനായി, ബിജെപി സംസ്ഥാന അധ്യക്ഷന് കുമ്മനം രാജശേഖരന്,വി. മുരളീധരന് എംപി, ബിജെപി ദേശീയ സെക്രട്ടറി എച്ച്. രാജ, അഡ്വ. പി.എസ്. ശ്രീധരന്‍പിള്ള, ബിജെപി ജനറല് സെക്രട്ടറി ശോഭാ സുരേന്ദ്രന്, ജെആര്‍എസ് സംസ്ഥാന അദ്ധ്യക്ഷ സി.കെ. ജാനു, ജെഎസ്എസ് സംസ്ഥാന പ്രസിഡന്റ്ആര്. പൊന്നപ്പന്, എല്‍ജെപി പ്രസിഡന്റ് എം. മെഹബൂബ്, പിഎസ്പി സംസ്ഥാന ജനറല് സെക്രട്ടറി കെ.കെ. പൊന്നപ്പന്, നാഷണലിസ്റ്റ് കോണ്‍ഗ്രസ് ചെയര്‍മാന് കുരുവിള മാത്യു, സോഷ്യലിസ്റ്റ് ജനതാദള് പ്രസിഡന്റ് വി.വി. രാജേന്ദ്രന്, കേരള കോണ്‍ഗ്രസ് ജനറല് സെക്രട്ടറി രാജന് കണ്ണാട്ട്, ബിജെപി ജില്ലാ പ്രസിഡന്റ് കെ. സോമന്, ജനറല് സെക്രട്ടറിമാരായ എം.വി. ഗോപകുമാര്, ഡി. അശ്വനിദേവ്, മണ്ഡലം പ്രസിഡന്റ് സജു ഇടക്കല്ലില് തുടങ്ങിയവര് പ്രസംഗിച്ചു.\nചെങ്ങന്നൂരില് ബിജെപി സ്ഥാനാര്‍ത്ഥി മത്സരിക്കും\nശ്രീധരന്‍പിളളയ്ക്ക് ജന്മനാട്ടില് ഉജ്ജ്വല സ്വീകരണം\nഎന്‍ഡിഎ ജനകീയ വിചാരണ മാര്‍ച്ച് 23ന്


NEWYORK | ഇന്ത്യയുടെ നിര്‍ണായക ഇടപെടല്; ന്യുയോര്‍ക്ക് ഇന്ത്യന് കോണ്‍സുലേറ്റില് നിന്നും ശക്തമായ സമ്മര്‍ദം ഉണ്ടായതിനെ തുടര്‍ന്ന് കണക്റ്റിക്കട്ട് ലൈബ്രറിയില് സ്ഥാപി ച്ചിരുന്ന സിക്ക് മെമ്മോറിയല് ഫലകം നീക്കം ചെയ്തു; ലോകം പോലും അല്‍ഭുതപ്പെട്ടു - Malayalivartha.com Widgets Magazine\nഇന്ത്യയുടെ നിര്‍ണായക ഇടപെടല്; ന്യുയോര്‍ക്ക് ഇന്ത്യന് കോണ്‍സുലേറ്റില് നിന്നും ശക്തമായ സമ്മര്‍ദം ഉണ്ടായതിനെ തുടര്‍ന്ന് കണക്റ്റിക്കട്ട് ലൈബ്രറിയില് സ്ഥാപി ച്ചിരുന്ന സിക്ക് മെമ്മോറിയല് ഫലകം നീക്കം ചെയ്തു; ലോകം പോലും അല്‍ഭുതപ്പെട്ടു\n23 OCTOBER 2019 01:08 PM IST\nന്യുയോര്‍ക്ക് ഇന്ത്യന് കോണ്‍സുലേറ്റില് നിന്നും ശക്തമായ സമ്മര്‍ദം ഉണ്ടായതിനെ തുടര്‍ന്ന് കണക്റ്റിക്കട്ട് ലൈബ്രറിയില് സ്ഥാപി ച്ചിരുന്ന സിക്ക് മെമ്മോറിയല് ഫലകം നീക്കം ചെയ്തു. 35 വര്‍ഷം മുന്‍പ് ഇന്ത്യയില് സിഖുകാര് കൊല്ലപ്പെട്ടതിന്റെ സ്മാരകമായിട്ടായിരുന്നു മെമ്മോറിയല് ഫലകം ഇവിടെ സ്ഥാപിച്ചിരുന്നത്. അമൃതസര് സിക്ക് ഗോള്‍ഡന് ടംമ്പിളില് 1984-ല് ഇന്ത്യന് സൈന്യം നടത്തിയ ആക്രമണത്തില് സിക്ക് വികടന മൂവ്‌മെന്റ് നേതാവ് സന്റ് ജര്‍നൈല് സിംഗ് ഖല്‍സ ബ്രിന്ദ്രന്‍വാല കൊല്ലപ്പെട്ടിരുന്നു. ബ്രിന്ദ്രന് വാലയുടേയും സിക്ക് പതാകയുടേയും ഫലകമാണ് ലൈബ്രറിയില് നിന്നും നീക്കം ചെയ്തത്.\n1984 ജൂണില് ഈ സംഭവത്തിന് അഞ്ചു മാസങ്ങള്‍ക്കുശേഷമാണ് രണ്ട് സുരക്ഷാ ഭടന്മാരുടെ (സിക്ക്) വെടിയേറ്റു ഇന്ദിരാഗാന്ധി കൊല്ലപ്പെട്ടത്. ഇതിനെ തുടര്‍ന്നും ആയിരക്കണക്കിന് സിക്ക് വശംജരാണു കലാപത്തില് കൊല്ലപ്പെട്ടത്. ന്യുയോര്‍ക്ക് കോണ്‍സുലേറ്റില് നിന്നും പ്രതിഷേധം അറിയിച്ചതിനെ തുടര്‍ന്നാണ് ഫലകം മാറ്റിയതെന്ന് മേയര് പീറ്റര് നൈ സ്റ്റോം പറഞ്ഞു. സുവര്‍ണ്ണ ക്ഷേത്രം ആയുധപുരയാക്കി മാറ്റിയതാണ് അക്രമണത്തിന് പ്രേരിപ്പിച്ചതെന്ന് അന്ന് ഗവണ്‍മെന്റ് വ്യക്തമാക്കിയിരുന്നു. നീക്കം ചെയ്ത ഫലകം സിക്ക് സേവക് സൊസൈറ്റിയെ ഏല്‍പിക്കണമെന്ന് ലൈബ്രറി പ്രസിഡന്റ് പറഞ്ഞു.


തിരു: ഇടുക്കി രാജമലയിലുണ്ടായ മണ്ണിടിച്ചില് ദുരന്തത്തില് മരിച്ചവരുടെ കുടുംബങ്ങള്‍ക്ക് ആശ്വാസധനമായി5ലക്ഷം രൂപ സര്‍ക്കാര് നല്‍കുമെന്ന് മുഖ്യമന്ത്രി പിണറായി വിജയന്‍വാര്‍ത്താ സമ്മേളനത്തില് പറഞ്ഞു. പരിക്കേറ്റവരുടെ മുഴുവന് ചികിത്സാ ചെലവുംസര്‍ക്കാര്‍വഹിക്കും.\nമുപ്പത് മുറികളുള്ള4ലയങ്ങള് മണ്ണിടിച്ചിലില് പൂര്‍ണമായും ഇല്ലാതായെന്നാണ് ലഭ്യമായ വിവരം. 80 ലേറെ പേര് താമസിച്ചിരുന്നു. 15 പേരെ രക്ഷപ്പെടുത്തി. 15 പേര് മരിച്ചു. മറ്റുള്ളവര്‍ക്കായുള്ള രക്ഷാ പ്രവര്‍ത്തനം ഊര്‍ജിതമായി തുടരുകയാണെന്നും മുഖ്യമന്ത്രി പറഞ്ഞു.\nസബ് കലക്ടറുടെ നേതൃത്വത്തിൽ പൊലീസ്, അഗ്‌നിശമനസേന സംഘങ്ങളും നാട്ടുകാരും ചേർ ന്നാണ് രക്ഷാപ്രവർത്തനം ആരംഭിച്ചത്. മണ്ണുമാന്തിയന്ത്രവും മറ്റും ഉപയോഗിച്ചുള്ള രക്ഷാപ്രവർത്ത നം അതീവ പ്രയാസം നിറഞ്ഞതായിരുന്നു. ദേശീയ ദുരന്ത പ്രതികരണ സേന പെരിയ വനപാലം പിന്നിട്ട് സ്ഥലത്തെത്തുന്നതായാണ് റിപ്പോർട്ട്.\nകനത്ത ദുരന്തം മുന്നിൽ കണ്ട് ദേശീയ ദുരന്ത പ്രതികരണസേനയുടെ ഒരു യൂണിറ്റിനെ ഇടുക്കി യിൽ നിയോഗിച്ചിരുന്നു. എന്നാൽ വാഗമണ്ണിൽ ഇന്നലെ ഒരു കാർ ഒലിച്ചുപോയതിനെ തുടർന്ന് എൻഡിആർഎഫ് അവിടെ രക്ഷാപ്രവർത്തനം നടത്തി. രാവിലെയാണ് അവരെ രാജമലയിൽ നിയോഗിച്ചത്. ഇതുകൂടാതെ അഗ്‌നിശമന സേനയുടെ പരിശീലനം ലഭിച്ച അൻപതംഗ ടീമിനെ ഇവിടേക്ക് നിയോഗിച്ചതായും മുഖ്യമന്ത്രി പറഞ്ഞു.


അപ്പയുടെ ചിത്രത്തിന്റെ ട്രെയിലര് റിലീസ് ചെയ്ത് ജൂനിയര് ചിരു | Newsthen l The news interactive\nHome/LIFE/അപ്പയുടെ ചിത്രത്തിന്റെ ട്രെയിലര് റിലീസ് ചെയ്ത് ജൂനിയര് ചിരു\nചിരഞ്ജീവി സര്‍ജയുടെ അകാല മരണം ഉണ്ടാക്കിയ വേദനയില് നിന്നുളള മോചനമായിരുന്നു ജൂനിയര് ചിരുവിന്റെ വരവ്. ആരാധകരുടെ കാത്തിരിപ്പിന് വിരാമമിട്ട് കഴിഞ്ഞ ദിവസം ജൂനിയര് ചീരുവിനെ മേഘ്‌ന ആരാധകര്‍ക്ക് പരിചയപ്പെടുത്തി വീഡിയോയും പോസ്റ്റ് ചെയ്തിരുന്നു.നേരത്തെ അറിയിച്ചിരുന്നതുപോലെ ഫെബ്രുവരി 14ന് അര്‍ധരാത്രിയാണ് താരം തന്നെ സമൂഹമാധ്യമങ്ങളിലൂടെ ആരാധകര്‍ക്ക് മുന്നില് കുഞ്ഞിനെ അവതരിപ്പിച്ചത്. എന്നാല് ഇപ്പോഴിതാ മറ്റൊരു സന്തോഷം പങ്കുവെച്ച് എത്തിയിരിക്കുകയാണ് മേഘ്‌ന.\nഭര്‍ത്താവ് ചിരഞ്ജീവി സര്‍ജ അവസാനമായി അഭിനയിച്ച ചിത്രം രാജമാര്‍ത്താണ്ഡയുടെ ട്രെയിലര് മകന് റിലീസ് ചെയ്തിരിക്കുകയാണ്. കൈയ്യില് പിടിച്ച ഫോണില് മകന്റെ കുഞ്ഞുവിരലുകള് അമര്‍ത്തിയാണ് ചിത്രത്തിന്റെ ട്രെയിലര് റിലീസ് ചെയ്തത്. ട്രെയിലര് പുറത്തുവിടുന്നതിന്റെ വീഡിയോയും താരം സോഷ്യല് മീഡിയയില് പങ്കുവെച്ചിട്ടുണ്ട്. നിമിഷനേരം കൊണ്ടാണ് ആ വീഡിയോയും വൈറലായത്.\nകെ. രാമനാരായണനാണ് ചിത്രം സംവിധാനം ചെയ്തിരിക്കുന്നത്. കെ രാമനാരായണ് തന്നെയാണ് ചിത്രത്തിന്റെ തിരക്കഥയും എഴുതിയിരിക്കുന്നത്. അര്‍ജുന് ജന്യയാണ് സംഗീത സംവിധായകന്. ചിരഞ്ജീവി സര്‍ജയെ ഇഷ്ടപ്പെടുന്നവര് കാണാന് ആഗ്രഹിക്കുന്ന രംഗങ്ങള് ആണ് ട്രെയിലറിലുള്ളത്.\nഞാന് ജനിക്കുന്നതിനു മുമ്പുതന്നെ നിങ്ങള് എന്നെ സ്‌നേഹിച്ചിരുന്നു. ഇപ്പോള്, നമ്മള് ആദ്യമായി കണ്ടുമുട്ടുമ്പോള്, അമ്മയോടും അപ്പയോടും വളരെയധികം സ്‌നേഹവും പിന്തുണയും ഊഷ്മളതയും പകര്‍ന്നതിന് എന്റെ ചെറിയ ഹൃദയത്തിന്റെ അടിയില് നിന്ന് നിങ്ങളോട് നന്ദി പറയാന് ഞാന് ആഗ്രഹിക്കുന്നു. നിങ്ങള് കുടുംബമാണ്, നിരുപാധികമായി സ്‌നേഹിക്കുന്ന കുടുംബം . #JrC #MCforever #oursimba ഞാന് നിങ്ങളെ എല്ലാവരെയും സ്‌നേഹിക്കുന്നു!” കുഞ്ഞിനെ പരിചയപ്പെടുത്തി മേഘ്‌ന ഇന്‍സ്റ്റഗ്രാമില് പങ്കുവെച്ച വീഡിയോയ്‌ക്കൊപ്പമുള്ള കുറിപ്പായിരുന്നു ഇത്.\nകഴിഞ്ഞ ജൂണ് ഏഴിനായിരുന്നു മേഘ്‌നയുടെ ഭര്‍ത്താവ് ചിരഞ്ജീവി സര്‍ജയുടെ അപ്രതീക്ഷിത മരണം. ഭര്‍ത്താവിന്റെ വിയോഗത്തിലും മേഘ്‌ന തളരാതെ പിടിച്ചുനിന്നത് കുഞ്ഞ് കാരണമാണ്. കുഞ്ഞിന്റെ പേര് ഇതുവരെ ഔദ്യോഗികമായി പ്രഖ്യാപിച്ചിട്ടില്ല. ജൂനിയര് ചീരുവെന്നാണ് കുഞ്ഞിനെ സ്‌നേഹത്തോടെ ആരാധകര് വിളിക്കുന്നത്. ബേബി സി എന്നാണ് മേഘ്‌ന മകനെ വിളിക്കുന്നത്.\nഒക്ടോബര് 22 നാണ് മേഘ്‌ന ആണ്‍കുഞ്ഞിന് ജന്മം നല്കിയത്. കുഞ്ഞ് പിറന്നത് അച്ഛനമ്മമാരുടെ വിവാഹ നിശ്ചയം നടന്ന തീയതിയില് എന്ന പ്രത്യേകത കൂടിയുണ്ട്. കുഞ്ഞിന്റെ പോളിയോ വാക്‌സിനേഷന് ചിത്രങ്ങളും നേരത്തേ നടി പങ്കുവെച്ചിരുന്നു. കുഞ്ഞിന്റെ തൊട്ടില് ചടങ്ങിന്റെ ചിത്രങ്ങളും വൈറലായിരുന്നു.


ത്രില്ലറുകളുടെ അതിപ്രസരത്തിൽ ആശ്വാസവുമായി ഒലിവർ ട്വിസ്റ്റും കുടുംബവും… ; കണ്ണും മനസും നിറച്ച് #ഹോം പ്രേക്ഷക ശ്രദ്ധ നേടുമ്പോൾ – Media Mangalam\nത്രില്ലറുകളുടെ അതിപ്രസരത്തിൽ ആശ്വാസവുമായി ഒലിവർ ട്വിസ്റ്റും കുടുംബവും… ; കണ്ണും മനസും നിറച്ച് #ഹോം പ്രേക്ഷക ശ്രദ്ധ നേടുമ്പോൾ\nഒടിടി റിലീസ് എന്ന ബ്രഹ്മാണ്ഡ സംഭവം ഉദിച്ചുണർന്നതിനു ശേഷം ലോക മലയാളികളുടെ ഇടയിൽ ചർച്ച ഒന്നു മാത്രമായിരുന്നു മലയാള സിനിമ. ലോകമെമ്പാടും മലയാള സിനിമ ഒരു പോലെ റീലിസിനെത്തുമ്പോൾ സിനിമ പ്രേമികൾക്ക് ആശ്വസവും ഒപ്പം സംവിധായകന് സംതൃപ്തിയും ഒരു പോലെ ലഭിക്കുന്നു എന്നതാണ് സത്യം. ഒരു മലയാള സിനിമ കണ്ട് മനസും കണ്ണും നിറഞ്ഞ അനുഭവം പ്രേക്ഷകർ അവസാനമായി അനുഭവിച്ചറിഞ്ഞത് എന്നാവും? ഓർത്തെടുക്കാൻ സമയമെടുക്കുന്നുവെങ്കിൽ ആ ചോദ്യത്തിനുള്ള ഉത്തരവുമായാണ് റോജിൻ തോമസ് സംവിധാനം ചെയ്ത #ഹോം എന്ന ചിത്രം എത്തുന്നത്.\nഇന്ന് സിനിമ പ്രേമികൾക്കിടയിലോ അതോ ലോക മലയാളികളുടെ ഇടയിലോ ഒരു സിനിമ കണ്ടിട്ട് ഒരു കുടുംബത്തെക്കുറിച്ച് ചർച്ച ചെയ്യുന്നുണ്ടങ്കിൽ അത് നമ്മുടെ ഒലിവർ ട്വിസ്റ്റിന്റെയും കുടുംബത്തിന്റെയും കാര്യത്തെക്കുറിച്ച് മാത്രമാണ്. അത് എന്ത് കൊണ്ട് എന്ന് ചോദിച്ചാൽ ഉത്തരമില്ല പകരം എല്ലാ വീട്ടിലും ഓരോ ഒലിവർ ഉണ്ടന്ന് കാണിച്ചു കൊടുക്കാൻ നമ്മുക്ക് സാധിക്കും. സ്വന്തം കുടുംബത്തെക്കാൾ ഏറെ ഒലിവറിനെ സ്നേഹിച്ചു പോകും നമ്മളെന്ന് കാട്ടിത്തരുകയാണ് #ഹോം എന്ന വിസ്മയ ചിത്രത്തിലൂടെ.\nറോജിൻ തോമസ് രചനയും സംവിധാനവും നിർവ്വഹിച്ച ഹോം. ഇന്ദ്രൻസ്, മഞ്ജു പിള്ള, ശ്രീനാഥ് ഭാസി, നസ്ലൻ, കൈനകരി തങ്കരാജ് എന്നിവർ അടങ്ങുന്ന ഒരു കുടുംബത്തെയാണ് പ്രേക്ഷകർക്ക് മുന്നിലെത്തിക്കുന്നത്. ഒപ്പം, ഇവരെ ചുറ്റിപ്പറ്റി നിൽക്കുന്ന മറ്റ് കഥാപാത്രങ്ങളേയും കുടുംബങ്ങളേയും സിനിമയിൽ കാണാം. ഇന്നത്തെ കാലം ആവശ്യപ്പെടുന്ന ഒരു വിഷയത്തെ അതിന്റെ ഗൗരവം ഒട്ടും ചോർന്ന് പോകാതെ നർമ്മവും ഇമോഷൻസും ചേരുംപടി ചേർത്ത് അവതരിപ്പിച്ചിരിക്കുകയാണ് സംവിധായകനിവിടെ.\n#ഹോം ഇത് നമ്മൾ ഓരോരുത്തരുടെയും കഥയാണ്. ഏത് നേരവും മുങ്ങിത്തപ്പുന്ന കയ്യിലെ സ്മാർട്ട്ഫോൺ മാറ്റി വച്ച് നോക്കിയാൽ നിങ്ങൾക്ക് കാണാം ഒലിവർ ട്വിസ്റ്റിനെയും കുട്ടിയമ്മയെയും ചാൾസിനെയും ആന്റണിയെയുമെല്ലാം. സാങ്കേതികവിദ്യയ്ക്ക് സ്വാധീനമുള്ള കാലത്ത് ജീവിക്കുന്ന മക്കൾക്കിടയിൽ സാങ്കേതികജ്ഞാനത്തിന്റെ അഭാവം കാരണം പിന്തള്ളപ്പെട്ടുപോവുന്ന രക്ഷിതാക്കളുള്ള അനേകം വീടുകൾ നമ്മുടെ നാട്ടിലുണ്ട്. സ്മാർട്ട്ഫോൺ ഉപയോഗിക്കാനറിയാത്ത, ഫെയ്സ്ബുക്കും വാട്സാപ്പും ഇൻസ്റ്റഗ്രാമും എന്തെന്നറിയാത്ത, ഫോണിൽ ഒരു ഫോട്ടോ പോലും എടുക്കാനറിയാത്ത ‘വേറെ ഏതോ ലോകത്ത്’ ജീവിക്കുന്ന മാതാപിതാക്കൾ.\nമക്കൾക്ക് മുന്നിൽ പഴഞ്ചനായി പോയ, ജീവിതത്തിൽ അസാധാരണമായി ഒന്നും അവകാശപ്പെടാനില്ലാത്ത ഒരച്ഛൻ, അതാണ് ഇന്ദ്രൻസിന്റെ ഒലിവർ ട്വിസ്റ്റ്. കാലത്തിനൊത്ത് മാറാത്തത് കൊണ്ട് ആകെയുണ്ടായിരുന്ന കച്ചവട സ്ഥാപനം പൊളിഞ്ഞത് പോലെ മൂത്തമകനും ഒലിവറും തമ്മിലുള്ള ബന്ധവും അകന്ന് പോകുകയാണ്. മുഴുവൻ സമയം അവൻ ഫോണിലാണ് ചെലവഴിക്കുന്നത്. ആദ്യ സിനിമ സൂപ്പർ ഹിറ്റാക്കിയ സംവിധായകൻ കഴിഞ്ഞ രണ്ട് വർഷമായി പുതിയ സിനിമയുടെ രചനയിലാണ്.\nസ്മാർട്ട്ഫോണിന്റെയും ഇന്റർനെറ്റിന്റെയും ലോകത്തിൽ ജീവിക്കുന്ന മക്കൾക്കൊപ്പം എത്തിപ്പെടാൻ ഒലിവർ ട്വിസ്റ്റ് നടത്തുന്ന പരിശ്രമങ്ങൾ ഒരേസമയം ചിരിപ്പിക്കും, ചിന്തിപ്പിക്കും, കരയിക്കും. പിഎച്ച്ഡിയും മറ്റുമുള്ള, ടെക്നോളജിയിൽ അപ്ഡേറ്റഡായ, സ്വന്തം ആത്മകഥ എഴുതിയ ഭാവി അമ്മായിഅച്ഛനോടുള്ള ആന്റണിക്കുള്ള ആദരവിനും ബഹുമാനത്തിനും സ്നേഹത്തിനും മുന്നിൽ പ്രത്യേകിച്ച് എടുത്തു പറയാൻ തക്കവിധ നേട്ടങ്ങളൊന്നും തന്റെ ജീവിതത്തിലില്ലെന്ന തിരിച്ചറിവ് ഒലിവറിനെ നിരാശനാക്കുന്നുണ്ട്. എന്നാൽ മകനോട് പറയാൻ ‘എക്സ്ട്രാ ഓർഡിനറി’ ആയ ഒരു സംഭവം അയാളുടെ ജീവിതത്തിലും ഉണ്ടായിട്ടുണ്ടെന്ന തിരിച്ചറിവ് ചിത്രത്തിന്റെ കാതലാണ്.\nഒലിവർ ട്വിസ്റ്റ് ആയെത്തിയ ഇന്ദ്രൻസ് തന്നെയാണ് ഈ വീടിന്റെ നട്ടെല്ല്. ഒലിവറിന്റെ ഭാര്യ കുട്ടിയമ്മയായി എത്തിയ മഞ്ജു പിള്ള അതിഭാവുകത്വമേതുമില്ലാതെ മികച്ച പ്രകടനമാണ് കാഴ്ച്ച വച്ചത്. “എനിക്കെന്റെ മോന്റെ അടുത്ത് വെറുതേ ഇരുന്നൂടേ” എന്ന് ചോദിക്കുന്ന അച്ഛനെ ഒന്നുമറിയാത്തവനാക്കിയ മകനോട് “ആ ഇരിക്കുന്നത് നിന്റെ തന്തയാ, അത് നിനക്ക് ഓർമ്മവേണം, നീയൊക്കെ ആരാടാ, ഭൂമിയിലേക്ക് പൊട്ടിവീണ രാജാക്കന്മാരോ” എന്ന് പൊട്ടിത്തെറിക്കുന്ന, ഭർത്താവിനേയും ഭർതൃപിതാവിനേയും മക്കളെയും ജീവിതമായി കാണുന്ന കുട്ടിയമ്മയെ അത്രമാത്രം കയ്യടക്കത്തോടെ മഞ്ജു പിള്ള കൈകാര്യം ചെയ്തിരിക്കുന്നു.\nഒരു നവാഗത സംവിധായകന്റെ ആശങ്കകളും പ്രതിസന്ധിയും മനോഹരമായി അവതരിപ്പിച്ച ശ്രീനാഥ് ഭാസിയും തഗ് ഡയലോഗുകളും കൗണ്ടറുകളുമായി യൂട്യൂബ് ജീവിയായ ചാൾസ് ആയി എത്തിയ നസ്ലിനും കയ്യടി നേടുന്നു. കഥാപാത്രങ്ങളെ ഓരോരുത്തരെയായി വിശദമായി പരിചയപ്പെടുത്തിയാൽ കഥ മുഴുവനായി പറയേണ്ടി വരും. ഒലിവറിനേയും മൂത്തമകൻ ആന്റണിയേയും കുറിച്ച് പറയാതെ വയ്യ കാരണം സിനിമ പൂർണമായും ഇവരിലാണ് ഫോക്കസ് ചെയ്തിരിക്കുന്നത്. രണ്ട് തലമുറയുടെ പ്രതിനിധികൾ.\nഫോണിൽ കളിയും ചിരിയുമായി സമയം കളയുന്നവർ നേരെ കാണുന്ന അച്ഛനോടും അമ്മയോടും സംസാരിക്കാൻ പിശുക്ക് കാണിക്കുകയാണ്. അവരുടെ സംസാരം എണ്ണം പറഞ്ഞ വാക്കുകളിലും മൂളലുകളിലും അവസാനിക്കുന്നു. തന്റെ ജീവിതത്തിൽ നടന്ന ഒരു അസാധാരണ സംഭവത്തെ മകന്റെ മുന്നിൽ വലിയ കാര്യമായി ഒലിവർ അവതരിപ്പിക്കുന്നെങ്കിലും ആന്റണിക്ക് അതൊരു കെട്ടുകഥയായിട്ടാണ് അനുഭവപ്പെടുന്നത്. പക്ഷെ, ഒടുവിൽ ആന്റണിയിലുണ്ടാകുന്ന തിരിച്ചറിവ് കരിയറിലും ജീവിതത്തിലും തനിക്ക് സംഭവിച്ച തെറ്റുകളെ തിരുത്താൻ വഴിയൊരുക്കുന്നു.\nരണ്ടേമുക്കാൽ ദൈർഘ്യമുള്ള സിനിമ ആദ്യമൊന്ന് ഞെട്ടിച്ചെങ്കിലും സിനിമ തുടങ്ങി അവസാനിക്കും വരെ സമയത്തേക്കുറിച്ച് ചിന്തിക്കേണ്ടി വന്നിട്ടില്ല. നുറുങ്ങ് നർമ്മങ്ങളിലൂടെ ആദ്യം തന്നെ റോജിൻ പ്രേക്ഷകരെ കൈയിലെടുക്കുന്നു. ഒലിവർ ചിരിപ്പിക്കുകയും ചിന്തിപ്പിക്കുകയും കണ്ണ് നനയിപ്പിക്കുകയും ചെയ്യുന്നു. ഒലിവർ മാത്രമല്ല ഓരോ കഥാപാത്രങ്ങളും. സിനിമയുടെ ഒടുവിൽ ഇന്ദ്രൻസിന്റെ ഉള്ളുന്ന നിറയുന്ന ഒരു പുഞ്ചിരിയുണ്ട്, അത് ഉറക്കം മാറ്റി വച്ച് സിനിമ കണ്ട് തീർത്ത പ്രേക്ഷകന്റെ ഹൃദയം നിറയ്ക്കുന്നതാണ്. ഇന്ദ്രൻസ് ഒരു ഫ്രെയിമിൽ പോലും അഭിനയിക്കുന്നില്ല, അദ്ദേഹം ഒലിവർ ട്വിസ്റ്റായി ജീവിക്കുകയാണ്.അദ്ദേഹത്തിന്റെ കരിയറിലെ മികച്ച കഥാപാത്രമായി ഒലിവർ ട്വിസ്റ്റിനെ അടയാളപ്പെടുത്താം.\nഒലിവർ ട്വിസ്റ്റിന്റെ അച്ഛൻ കഥാപാത്രമായ കൈനകരി തങ്കരാജിന്റെ കഥാപാത്രം കൈയ്യടി അർഹിക്കുന്നു. അച്ഛനും മകനും തമ്മിലുള്ള ബന്ധത്തിലെ ഇഴയടുപ്പം ഒലിവറും അപ്പച്ചനും തമ്മിലുള്ള ബന്ധത്തിൽ കാണാം. വിദ്യാസമ്പന്നയായ ഭാര്യയെ ജോലിക്ക് വിടാത്തതാണ് പെരുമ എന്ന് അഭിമാനിക്കുന്നവരെ നിശബ്ദമാക്കുന്നതാണ് ഒലിവറും ഭാര്യ കുട്ടിയമ്മയും തമ്മിലുള്ള ബന്ധം. മഞ്ജുപിള്ള അക്ഷരാർത്ഥത്തിൽ ഞെട്ടിക്കുകയാണ് ചിത്രത്തിൽ. കുട്ടിയമ്മ എന്ന കഥാപാത്രം ആ കൈകളിൽ ഭദ്രമായിരുന്നു. തണ്ണീർമത്തൻ ദിനങ്ങളിലെ ആ എനർജി അതുപോലെ തുടരുന്ന പ്രകടനമാണ് നസ്ലിന്റേത്. കാസ്റ്റിംഗിൽ റോജിൻ പുലർത്തിയ കൃത്യതയാകാം ചിത്രത്തെ ഇത്രത്തോളം പ്രേക്ഷകരോട് അടുപ്പിക്കുന്നത്.\nജോണി ആന്റണിയും, പുതുമുഖം ദീപ തോമസും ശ്രീകാന്ത് മുരളിയും കെപിഎസി ലളിതയും അനൂപ് മേനോനും വിജയ് ബാബുവും മണിയൻപിള്ള രാജുവും ഉൾപ്പെടെ ചിത്രത്തിലെ ചെറുതും വലുതുമായ ഓരോ കഥാപാത്രങ്ങളും കൃത്യമായ സ്പേസും പ്രാധാന്യവും റോജിൻ നൽകിയിട്ടുണ്ട്. പ്രേക്ഷകർക്ക് സ്വന്തം ജീവിതവുമായി കണക്ട് ചെയ്യാൻ സാധിക്കുന്ന വിധമാണ് പാത്ര സൃഷ്ടിയും അവതരണവും. രാഹുൽ സുബ്രഹ്‌മണ്യൻ ഈണം നൽകിയ ഗാനങ്ങൾ പശ്ചാത്തല സംഗീതം പോലെ സിനിമയോട് ചേർന്ന് നിൽക്കുന്നവയാണ്.\nഅത്രത്തോളം കഥയുടെ ഒഴുക്കിനോട് അവ ചേർന്ന് നിൽക്കുന്നു. സിനിമയെ അതിലെ ഇമോഷൻസിനെ പ്രേക്ഷകരോട് ചേർത്ത് നിർത്തുന്നതിൽ ഗാനങ്ങൾക്കും പശ്ചാത്തല സംഗീതത്തിനും വലിയ പങ്കുണ്ട്. ഗംഭീരമായ ഒരു ദൃശ്യ വരുന്നാണ് ഹോം. നീൽ ഡി കുഞ്ഞയുടെ ഛായാഗ്രഹണം ഇരുണ്ട സ്‌ക്രീനുകളിൽ നിന്നും വർണങ്ങളുടെ ലോകത്തേക്ക് പ്രേക്ഷകനെ കൂട്ടിക്കൊണ്ട് പോകുന്നുണ്ട്. ത്രില്ലറുകളുടെ അതിപ്രസരത്തിൽ ഒരു ആശ്വാസമാണ് പ്രേക്ഷകർക്ക് ഹോം നൽകുന്നത്.സിനിമ കണ്ട് തീർക്കുമ്പോൾ കണ്ണ് നനയാത്തവരായി ആരും ഉണ്ടാകില്ല. അത്രത്തോളം മനസിനെ സ്പർശിക്കുന്നുണ്ട് ഒലിവർ ട്വിസ്റ്റും കുടുംബവും.\nഅപരിചിതരായ ഒരു കഥാപാത്രത്തേയും ചിത്രത്തിൽ പ്രേക്ഷകന് കാണാൻ സാധിക്കില്ല. സിനിമ അവസാനിക്കുമ്പോൾ ഒരു നിമിഷത്തേക്കെങ്കിലും ഫോൺ ഒന്ന് മാറ്റി വച്ച് അച്ഛനേയും അമ്മയേയും കെട്ടിപ്പിടിച്ച് അവരുടെ കവിളിൽ ഒരു ചുംബനം കൊടുക്കാൻ, അവരോടൊപ്പമിരുന്ന് അല്പ സമയം സംസാരിക്കാൻ മക്കൾക്ക് തോന്നും. രണ്ടേമുക്കാൽ മണിക്കൂർ സമയം പ്രേക്ഷകരുടെ മനോവ്യാപാരങ്ങളെ കൈവെള്ളയിൽ ഒതുക്കാൻ സാധിച്ച സംവിധാകയൻ കൈയടി അർഹിക്കുന്നു. ഇത് നിങ്ങളുടെ വീടാണ്, ഇതിൽ നിങ്ങളൊക്കെ തന്നെ ആണ് ഉള്ളത് എന്ന് ഒന്നു കൂടി മനസ്സിലാക്കി തരുകയാണിവിടെ.\n# home malayalm movie movie review oliver twist rojin thomas\nഇടവേളയായി 84 ദിവസം ; വാക്‌സീന് ലഭ്യതയുടെ അടിസ്ഥാനത്തിലാണോ വാക്‌സീന്റെ ഫലപ്രാപ്തിയുടെ അടിസ്ഥാനത്തിലാണോ? ; ചോദ്യം കിറ്റെക്സ് കമ്പനി നൽകിയ ഹർജി പരിഗണിക്കുമ്പോൾ


മനുഷ്യ വംശത്തിന്റെ ആരംഭത്തോളം പഴക്കമുണ്ട് കുടിയേറ്റങ്ങള്‍ക്ക്. അന്നവും വിഭവങ്ങളും തേടി ഭൂമിയുടെ വിവിധ കോണുകളിലേക്ക് ചേക്കേറാന് തുടങ്ങിയ മനുഷ്യന് താന് എത്തിപ്പെട്ട പ്രദേശങ്ങള് തന്റേതാക്കുക മാത്രമല്ല, അവിടത്തെ വികസനങ്ങള്‍ക്ക് നേതൃത്വം നല്‍കുകയും ചെയ്തു. പലായനവും കുടിയേറ്റവും ആഗോള പ്രതിഭാസമാണ്. രണ്ടും തമ്മില് നേരിയ വ്യത്യാസവുമുണ്ട്. പലായനം അഭയം തേടിയുള്ള യാത്രയാണ്. സാമ്പത്തിക ലക്ഷ്യം മുന്‍നിര്‍ത്തിയല്ല പലായനങ്ങള് നടക്കുന്നത്. എന്നാല് മെച്ചപ്പെട്ടതും സമാധാനപൂര്‍ണവുമായ ജീവിതം ലക്ഷ്യമിട്ടുള്ള പലായനങ്ങളും നടക്കാറുണ്ട്. അഭയാര്‍ഥികളായെത്തി മികച്ച ജീവിതം കെട്ടിപ്പടുക്കുന്നവര് ഈ ഗണത്തില്‍പെടുന്നു. സാമൂഹിക, രാഷ്ട്രീയ കാരണങ്ങളാലുള്ള പലായനങ്ങളാണ് ഇക്കാലത്ത് വ്യാപകം. യുദ്ധഭൂമികളില്‍നിന്നുള്ളവയാണ് അവയില് ഏറെയും. ഇത്തരം പലായനങ്ങള് മനുഷ്യാവകാശ വിഷയമായാണ് ഐക്യരാഷ്ട്ര സഭയും വിവിധ രാജ്യങ്ങളും പരിഗണിച്ചു പോരുന്നത്.\nഅഭയാര്‍ഥികളെയും അന്തിമ വിശകലനത്തില് കുടിയേറ്റക്കാരായാണ് വിവിധ രാജ്യങ്ങള് കൈകാര്യം ചെയ്യാറുള്ളത്. സിറിയയില്‍നിന്നും മറ്റു സംഘര്‍ഷ മേഖലകളില്‍നിന്നും രക്ഷതേടിയും പുതിയ ജീവിതം കരുപ്പിടിപ്പിക്കാനുമായി യൂറോപ്പിലെ വിവിധ രാജ്യങ്ങളില് എത്തിയ പതിനായിരക്കണക്കിനാളുകള് ഇതില് ഉള്‍പ്പെടുന്നു. അതില് ബഹുഭൂരിപക്ഷത്തിനും പൗരത്വം നല്‍കപ്പെട്ടിട്ടില്ലെങ്കിലും പൗരത്വം ലഭിച്ചവര് കുടിയേറ്റക്കാരുടെ ഗണത്തിലാണ് ഉള്‍പ്പെടുക. കഴിഞ്ഞ ഏഴു വര്‍ഷമായി രക്തരൂഷിത പോരാട്ടങ്ങള് തുടരുന്ന സിറിയയില്‍നിന്നുള്ള പലായനങ്ങളാണ് ആധുനിക ലോകത്തെ ഏറ്റവും വലിയ ദുരന്തം. യൂറോപ്പിലേക്കുള്ള കുടിയേറ്റങ്ങള്‍ക്കിടയില് മെഡിറ്ററേനിയന് കടലില് മുങ്ങിമരിക്കുന്നവരുടെ എണ്ണം വര്‍ഷം തോറും വര്‍ധിച്ചുവരികയാണ്. യു.എന് ഇന്റര്‍നാഷ്‌നല് ഓര്‍ഗനൈസേഷന് ഓഫ് മൈഗ്രന്റ്സിന്റെ (ഐ.ഒ.എം) കണക്കനുസരിച്ച് ഈ വര്‍ഷം ജനുവരി മുതല് ജൂലൈ 25 വരെ മാത്രം 1504 പേരാണ് മരണപ്പെട്ടത്.\nവ്യാപകമായ കുടിയേറ്റം തദ്ദേശീയരുടെ ജീവിതം താളംതെറ്റിക്കുമെന്നും അവരുടെ തൊഴിലുകള് കവര്‍ന്നെടുക്കപ്പെടുമെന്നുമുള്ള മുറവിളി വ്യാപകമാണ്. എന്നാല്, ഇത്തരം വാദങ്ങള്‍ക്ക് യാതൊരു അടിസ്ഥാനവുമില്ലെന്നും പല രാജ്യങ്ങളും കെട്ടിപ്പടുക്കുന്നതില് പങ്ക് വഹിച്ചത് അവിടങ്ങളിലേക്ക് കടല് കടന്നെത്തിയവരാണെന്നും ചരിത്രം രേഖപ്പെടുത്തിയിട്ടുണ്ട്. അമേരിക്കയെ നിര്‍മിച്ചത് കുടിയേറ്റക്കാരാണെന്ന് പ്രഥമ പ്രസിഡന്റ് ജോര്‍ജ് വാഷിംഗ്ടണും അടിമത്ത നിര്‍മാര്‍ജനത്തിലൂടെ പ്രശസ്തനായ പതിനാറാമത്തെ പ്രസിഡന്റ് എബ്രഹാം ലിങ്കനും ഊന്നിപ്പറഞ്ഞിട്ടുണ്ട്. ജോണ് എഫ്. കെന്നഡിയുടെ എ നാഷന് ഓഫ് ഇമ്മിഗ്രന്റ്സ് എന്ന പുസ്തകം അമേരിക്കയെ കെട്ടിപ്പടുത്ത വിവിധ രാജ്യക്കാരോട് കൃതജ്ഞത പ്രകടിപ്പിക്കുന്നതോടൊപ്പം ഉദാരമായ കുടിയേറ്റ നയമാണ് രാജ്യം പിന്തുടരേണ്ടതെന്ന് സമര്‍ഥിക്കുന്നുമുണ്ട്. എന്നാല്, ഇതേ അമേരിക്കയില് ഏഴു മുസ്ലിം രാജ്യങ്ങളില്‍നിന്നുള്ള കുടിയേറ്റക്കാര്‍ക്ക് നിരോധമേര്‍പ്പെടുത്തി 2017 ആദ്യത്തില് പ്രസിഡന്റ് ഡൊണാള്‍ഡ് ട്രംപ് എക്സിക്യൂട്ടീവ് ഉത്തരവ് ഒപ്പുവെച്ചത് വലിയ വിവാദമുയര്‍ത്തിയിരുന്നു. ഈ നീക്കത്തിനെതിരെ കോടതിക്കു പോലും ഇടപെടേണ്ടി വന്നു. 'ഞങ്ങള്‍ക്ക് അവരെ ആവശ്യമില്ല, നമ്മുടെ രാജ്യത്തെ പിന്തുണക്കുകയും അമേരിക്കക്കാരെ സ്നേഹിക്കുകയും ചെയ്യുന്നവരെ മാത്രമേ ഈ രാജ്യത്ത് പ്രവേശിപ്പിക്കൂ' എന്നായിരുന്നു ട്രംപിന്റെ പ്രഖ്യാപനം. ഈ പശ്ചാത്തലത്തില് 'മുസ്ലിം കുടിയേറ്റക്കാര് അമേരിക്കയുടെ ഏറ്റവും മികച്ച സുഹൃത്തുക്കളാണെ'ന്ന് സമര്‍ഥിച്ച് 2017 ഫെബ്രുവരി 17-ന് ഹഫിംഗ്ടണ് പോസ്റ്റ് ഒരു ലേഖനം പ്രസിദ്ധീകരിക്കുകയുണ്ടായി.\nട്രംപിന്റെ തന്നെ പാര്‍ട്ടിക്കാരനും രണ്ട് തവണ യു.എസ് പ്രസിഡന്റുമായിരുന്ന ജോര്‍ജ് ഡബ്ല്യൂ. ബുഷ് നാഷ്‌നല് ഇന്‍സ്റ്റിറ്റ്യൂട്ട് ഓഫ് ഹെല്‍ത്തിന്റെ പതിനഞ്ചാമത് ഡയറക്ടറായി നിയമിച്ചത് അള്‍ജീരിയന് വംശജനും ലോകപ്രശസ്ത ഫിസിഷ്യനുമായ ഡോ. ഇല്‍യാസ് എ. സര്‍ഹൂനിയെ ആയിരുന്നു. 2002 മുതല് 2008 വരെ സര്‍ഹൂനി ഈ പദവി അലങ്കരിച്ചു. ഒരു മുസ്ലിം കുടിയേറ്റക്കാരനായ സര്‍ഹൂനി അമേരിക്കയുടെ ശത്രുവാണെന്ന് ട്രംപ് പറയുമോ എന്നായിരുന്നു ഹഫിംഗ്ടണ് പോസ്റ്റിന്റെ ചോദ്യം. അമേരിക്കയിലെ വലുതും ഏറെ തിരക്കേറിയതുമായ പള്ളികളിലൊന്നാണ് ഓള് ഡാലസ് ഏരിയാ മുസ്ലിം സൊസൈറ്റിയുടെ നേതൃത്വത്തിലുള്ളത്. അവിടത്തെ ഇമാം മുഹമ്മദ് മാജിദ് സുഡാനില്‍നിന്ന് കുടിയേറിയ ആളാണ്. എന്നാല് മാജിദിന്റെ റോള് ഇവിടെ മാത്രം പരിമിതമല്ല. തീവ്രവാദ പ്രവര്‍ത്തനങ്ങളില് ആകൃഷ്ടരാകുന്നതില്‍നിന്ന് അമേരിക്കന് മുസ്ലിം യുവതയെ തടയുന്നതിന് എഫ്.ബി.ഐയുമായി യോജിച്ച് പ്രവര്‍ത്തിക്കുന്നയാള് കൂടിയാണ് മുഹമ്മദ് മാജിദ്. കൗതുകകരമെന്നു പറയട്ടെ, നാഷ്‌നല് കത്തീഡ്രലില് നടന്ന ഇന്റര്‍ഫെയ്ത്ത് സമ്മേളനത്തില് ട്രംപിന്റെ സാന്നിധ്യത്തിലാണ് മാജിദ് പ്രസംഗിച്ചത്.\nഅമേരിക്കയിലെ വന്‍കിട ഫര്‍ണിച്ചര് ശൃംഖലയാണ് ഏതാന് അല്ലന് ഇന്റീരിയേഴ്സ്. അമേരിക്ക, കാനഡ, യൂറോപ്പ്, ഏഷ്യ, മിഡിലീസ്റ്റ് എന്നിവിടങ്ങളില് 300-ലേറെ സ്റ്റോറുകളുള്ള ഈ വന്‍കിട സ്ഥാപനത്തിന്റെ ഇപ്പോഴത്തെ ഉടമ ഫാറൂഖ് കതവാരി കശ്മീരിയാണ്. കൗണ്‍സില് ഓഫ് ഫോറിന് റിലേഷന്‍സിനു കീഴിലുള്ള റെഫ്യൂജീസ് ഇന്റര്‍നാഷ്‌നലിന്റെ ചെയര്‍മാന് പദവി വഹിച്ചിട്ടുണ്ട് ഫാറൂഖ്. അമേരിക്കന് പൗരത്വം നേടിയവരില് മികച്ച പ്രവര്‍ത്തനം കാഴ്ചവെക്കുന്നവര്‍ക്ക് സമ്മാനിക്കുന്ന ഔട്ട്സ്റ്റാന്റിംഗ് അമേരിക്കന് ബൈ ചോയ്സ് അവാര്‍ഡ് 2007-ല് അന്നത്തെ വിദേശകാര്യ സെക്രട്ടറി കോണ്ടലിസ റൈസില്‍നിന്ന് ഏറ്റുവാങ്ങിയത് ഫാറൂഖായിരുന്നു. 'വൈസ് മുസ്ലിം വിമന്' സ്ഥാപകയും കശ്മീരിയുമായ ഡെയ്‌സി ഖാന്, ഇന്തോനേഷ്യയിലെ ഒരു ഗ്രാമത്തില് ജനിച്ച് ഇന്ന് ന്യൂയോര്‍ക്കിലെ അറിയപ്പെടുന്ന മതപ്രബോധകമായ ശംസി അലി, സെനഗലുകാരനായ ഹിപ് ഹോപ് സ്റ്റാര് അകോണ് എന്നിവര് വിവിധ രംഗങ്ങളില് പ്രാഗത്ഭ്യം തെളിയിച്ച കുടിയേറ്റക്കാരാണ്.\nതങ്ങളുടെ മകന് ഹുമയൂണിനെ യു.എസ് സൈന്യത്തില് സേവനമനുഷ്ഠിക്കാന് പറഞ്ഞയച്ച പാകിസ്താനികളായ ഖിദ്റിനെയും ഗസാല ഖാനെയും അമേരിക്കക്കാര്‍ക്ക് മറക്കാന് കഴിയുമോ? ഇറാഖില് ബോംബ് സ്ഫോടനത്തില്‍നിന്നും തന്റെ സഹപ്രവര്‍ത്തകരെയും നിരവധി സ്ത്രീകളെയും രക്ഷിച്ച് വീരമൃത്യു വരിച്ച ഹുമയൂണിന്റെ ധീര നടപടി അമേരിക്കന് ജനത അഭിമാനത്തോടെ ഏറ്റുവാങ്ങിയെങ്കിലും അത് ഉള്‍ക്കൊള്ളാന് ട്രംപിന്റെ കുടില മനസ്സിന് കഴിഞ്ഞില്ല. ഹുമയൂണിന്റെ മാതാപിതാക്കളെ പരിഹസിച്ച ട്രംപിന്റെ നടപടി വലിയ വിവാദമുണ്ടാക്കി.\nഐക്യരാഷ്ട്ര സഭയുടെ കീഴില് അഭയാര്‍ഥികളുടെ ക്ഷേമത്തിനായി പ്രവര്‍ത്തിക്കുന്ന യു.എന്.സി.എച്ച്.ആറിന്റെ കണക്കനുസരിച്ച് ഇന്ത്യാ വിഭജനത്തെ തുടര്‍ന്നുണ്ടായ അഭയാര്‍ഥി പ്രവാഹമാണ് ചരിത്രത്തിലെ ഏറ്റവും വലിയ പലായനം. ഹിന്ദുക്കളും മുസ്ലിംകളും സിഖുകാരും ഉള്‍പ്പെടെ ഒന്നര കോടി ജനങ്ങളാണ് വിഭജനത്തിന്റെ ദുരന്തം അനുഭവിച്ചത്. ഇന്നത്തെ പാകിസ്താനില്‍നിന്ന് ലക്ഷങ്ങള് ഇന്ത്യയിലേക്കും അത്രയും ലക്ഷങ്ങള് പാകിസ്താനിലേക്കും പറിച്ചുനടപ്പെട്ടു. ലോക ചരിത്രത്തിലെ ഏറ്റവും വലിയ ദുരന്തമായ ഇന്ത്യാ-പാകിസ്താന് വിഭജനം സംഭവിച്ചില്ലായിരുന്നെങ്കില് ചരിത്രത്തിന്റെ ഗതി തന്നെ മാറുമായിരുന്നു. ആയിരക്കണക്കിന് മനുഷ്യരുടെ ജീവന് അപഹരിച്ച യുദ്ധങ്ങള്, വര്‍ഗീയ കലാപങ്ങള് എന്നിവയില് നിന്ന് ഉപഭൂഖണ്ഡം രക്ഷപ്പെടുമായിരുന്നു. പാകിസ്താന് എന്നതു പോലെ ബംഗ്ലാദേശ് എന്ന ദരിദ്ര രാജ്യത്തിന്റെ പിറവിക്കും ലോകം സാക്ഷ്യം വഹിക്കില്ലായിരുന്നു. ലോകെത്ത അജയ്യ ശക്തിയായി ഇന്ത്യാ മഹാരാജ്യം മാറുമായിരുന്നു. വിഭജനത്തെ തുടര്‍ന്ന് ഇരു രാജ്യങ്ങളിലേക്കും പലായനം ചെയ്തവരുടെ ദുരിതങ്ങള് ഇന്നും തുടരുന്നു. പാകിസ്താനിലേക്ക് കുടിയേറിയവരുടെ (മുഹാജിറുകള്) പേരില് ഉടലെടുത്ത മുഹാജിര് ഖൗമി മൂവ്മെന്റും (പിന്നീട് 'മുത്തഹിദ' എന്ന് പേരു മാറ്റി) അതിനെതിരെ രംഗത്തുവന്ന സംഘടനകളും തമ്മിലുണ്ടായ രക്തച്ചൊരിച്ചിലും കലാപങ്ങളും പാകിസ്താന് ചരിത്രത്തിലെ ഇരുണ്ട അധ്യായങ്ങളാണ്.\nലണ്ടന്, ന്യൂയോര്‍ക്ക്, സിഡ്‌നി തുടങ്ങിയ വന് നഗരങ്ങളിലെ ജനസംഖ്യയില് മൂന്നിലൊന്നും കുടിയേറ്റക്കാരാണ്. അതേസമയം ബ്രസ്സല്‍സ്, ദുബൈ തുടങ്ങിയ നഗരങ്ങളില് ഇത് പകുതിയിലേറെ വരും. ന്യൂയോര്‍ക്ക് നഗരത്തിന് കുടിയേറ്റക്കാര് നല്‍കിയ സംഭാവനകളെക്കുറിച്ച് വിശദമായ പഠനം നടന്നിട്ടുണ്ട്. 'ന്യൂയോര്‍ക്ക് നഗരത്തിന്റെ വികസനത്തിന് ചാലകശക്തിയായി വര്‍ത്തിച്ചത് കുടിയേറ്റക്കാരാണ്. 1970-കളിലെ സാമ്പത്തിക പ്രതിസന്ധി അതിജീവിക്കാനും നഗരത്തിന് കൂടുതല് സുരക്ഷിതത്വം നല്‍കുന്നതിനും ആളുകള്‍ക്ക് പിടിച്ച് നില്‍ക്കാനും പുതിയ താമസക്കാരെ ആകര്‍ഷിക്കാനും സഹായകമായി വര്‍ത്തിച്ചത് കുടിയേറ്റമാണെന്ന് പഠനം ചൂണ്ടിക്കാട്ടുന്നു...'\n(American Society, 2014, Immigration and New York City: The Contributions of Foreign Born Americans to New York's Renaissance, 1975-2013, New York‑).\nകഴിഞ്ഞ പത്തു വര്‍ഷത്തിനിടയില് യൂറോപ്പിലെയും അമേരിക്കയിലെയും തൊഴില് മേഖലയിലുണ്ടായ വര്‍ധനവില് യഥാക്രമം 70 ശതമാനവും 47 ശതമാനവും കുടിയേറ്റക്കാരുടെ സംഭാവനയായിരുന്നു. 2001 മുതലുള്ള കണക്കനുസരിച്ച് കാനഡയിലെ അഭ്യസ്തവിദ്യരായ ഉദ്യോഗസ്ഥരില് 31 ശതമാനവും അമേരിക്കയില് 21 ശതമാനവും യൂറോപ്പില് 14 ശതമാനവും കുടിയേറ്റക്കാരാണ്. ലോകത്തിലെ അംബരചുംബികളായ പല കെട്ടിടങ്ങളുടെയും നിര്‍മാണത്തില് മുഖ്യ പങ്കുവഹിച്ചത് കുടിയേറ്റക്കാരായ തൊഴിലാളികളാണ്. ഒരുകാലത്ത് ലോകത്തെ ഏറ്റവും ഉയരം കൂടിയ കെട്ടിടമായിരുന്ന എമ്പയര് സ്റ്റേറ്റ് ബില്‍ഡിംഗ് മുതല് ആധുനിക ലോകത്തെ ഉയരം കൂടിയ കെട്ടിടമായ ദുബൈയിലെ ബുര്‍ജ് ഖലീഫയുടെ നിര്‍മാണത്തില്‍വരെ കുടിയേറ്റക്കാരുടെ വിയര്‍പ്പു കാണാം.\nമധ്യകാലഘട്ടത്തിലെ യൂറോപ്പിന്റെ വളര്‍ച്ചക്ക് ഏറ്റവും വലിയ സംഭാവനകള് നല്‍കിയത് മുസ്‌ലിംകളാണ്. ഗോളശാസ്ത്രവും ഗണിതവും വൈദ്യശാസ്ത്രവും വരെ യൂറോപ്പിന് അവര് പരിചയപ്പെടുത്തി. അല്‍ഫ്‌റാബി, അല്‍ബിറൂനി, മുഹമ്മദ് ബ്‌നു മൂസ അല് ഖവാരിസ്മി, ഇബ്‌നുസീന തുടങ്ങി നിരവധി പേര് ശാസ്ത്ര-സാങ്കേതിക മേഖലകളിലും വൈദ്യശാസ്ത്രത്തിലും യൂറോപ്പിനു വഴികാട്ടികളായവരാണ്. മുസ്‌ലിം സ്‌പെയ്‌നിനോട് കിടപിടിക്കുന്ന വിജ്ഞാന കേന്ദ്രം യൂറോപ്പിന് പരിചയമുണ്ടായിരുന്നില്ല. മുസ്‌ലിം ഭരണകാലത്ത് സ്‌പെയ്‌നിന്റെ തലസ്ഥാനമായിരുന്ന കൊര്‍ദോവ ശാസ്ത്ര, സാങ്കേതിക മേഖലയില് കൈവരിച്ച പുരോഗതി വിവരണാതീതമായിരുന്നു. ലോകത്തിന്റെ വിവിധ ഭാഗങ്ങളില്‍നിന്ന് പണ്ഡിതന്മാരും വിദ്യാര്‍ഥികളുമൊക്കെ ഉന്നത പഠനത്തിനായി കൊര്‍ദോവയിലേക്ക് യാത്ര ചെയ്തിരുന്നു.\nഅമേരിക്കയെപ്പോലെ ഇംഗ്ലണ്ടിന്റെയും വളര്‍ച്ചയില് പലായനം ചെയ്‌തെത്തിയവരുടെ പങ്ക് വലുതാണ്. ബ്രിട്ടീഷ് രാഷ്ട്രീയത്തില് ഇന്ത്യന്, പാകിസ്താന് വംശജരുടെ പ്രാതിനിധ്യവും സ്വാധീനവും ശക്തമാണ്. പാകിസ്താനി കുടിയേറ്റക്കാരനും ലങ്കാഷയറിലെ റോഷ്‌ഡെയിലില് ബസ് ഡ്രൈവറുമായിരുന്ന അബ്ദുല് ഗനി ജാവീദിന്റെ മകനായ സാജിദ് ജാവിദാണ് ബ്രിട്ടന്റെ ആഭ്യന്തര സെക്രട്ടറി. സാജിദ് കണ്‍സര്‍വേറ്റീവ് പാര്‍ട്ടിക്കാരനാണെങ്കില് മറ്റൊരു പാകിസ്താനി കുടിയേറ്റക്കാരനും ലേബര് പാര്‍ട്ടി നേതാവുമായ സാദിഖ് അമാന് ഖാനാണ് ലണ്ടന് മേയര് സ്ഥാനം അലങ്കരിക്കുന്നത്. ആദ്യകാലത്ത് ജര്‍മനിയില്‍നിന്ന് കുടിയേറിയവരാണ് ഇംഗ്ലണ്ടിന്റെ വികസനത്തില് മികച്ച സംഭാവനകള് നല്‍കിയത്.\nപ്രശസ്തമായ മാര്‍ക്സ് ആന്റ് സ്പെന്‍സര് സ്റ്റോറിന്റെ സ്ഥാപകന് ബിലാറസില്‍നിന്ന് അഭയാര്‍ഥിയായി ഇംഗ്ലണ്ടിലെത്തിയ മൈക്കല് മാര്‍ക്സാണ്. 1882-ല് യോര്‍ക്ഷയറില് വെച്ചാണ് തോമസ് സ്പെന്‍സറുമായി ചേര്‍ന്ന് അദ്ദേഹം ബിസിനസ് ശൃംഖല സ്ഥാപിച്ചത്. ഗ്രീസിലെ സ്മൈറിനയില്‍നിന്ന് അഭയാര്‍ഥിയായി അലക് ഇസ്സിഗോനിസ് എത്തിയിരുന്നില്ലെങ്കില് മോറിസ് മൈനറും ഓസ്റ്റിന് മോറിസും ലോകത്തിന് സംഭാവന നല്‍കാന് ബ്രിട്ടന് സാധിക്കില്ലായിരുന്നു. അലക് ഇസ്സിഗോനിസിന് ബ്രിട്ടന് സര് പദവി നല്‍കി ആദരിക്കുകയുണ്ടായി.\nകായികരംഗത്ത് കുടിയേറ്റക്കാര് നല്‍കുന്ന സംഭാവനകള് ലോകം ശ്രദ്ധിച്ചത് ഇക്കഴിഞ്ഞ ലോക കപ്പ് ഫുട്ബോളില് ഫ്രാന്‍സ് കിരീടമണിഞ്ഞതോടെയാണ്. ചരിത്രത്തില് രണ്ടാം തവണ ലോക കപ്പ് ഫുട്ബോള് കിരീടം ഉയര്‍ത്തിയ ഫ്രഞ്ച് ടീമിലെ 87 ശതമാനവും കുടിയേറ്റക്കാരോ കുടിയേറ്റക്കാരുടെ മക്കളോ ആയിരുന്നു. മൂന്നു പേര് മാത്രമാണ് സമ്പൂര്‍ണ ഫ്രഞ്ച് പൗരന്മാരായി ടീമിലുണ്ടായിരുന്നത്. വ്യാപകമായി പ്രചരിക്കപ്പെട്ട ട്വീറ്റുകളിലൊന്ന് ഫ്രാന്‍സല്ല, ആഫ്രിക്കയാണ് ലോക കപ്പ് നേടിയത് എന്നായിരുന്നു. യൂറോപ്യന് ഫുട്‌ബോളില് തിളങ്ങി നില്‍ക്കുന്ന പല താരങ്ങളും ആഫ്രിക്കയില്‍നിന്നും ഏഷ്യയില്‍നിന്നും കുടിയേറിയവരോ അവരുടെ സന്താനങ്ങളോ ആണ്. പല യൂറോപ്യന് രാജ്യങ്ങളിലും കുടിയേറ്റക്കാര്‍ക്കെതിരെ വംശീയ അതിക്രമങ്ങള് അരങ്ങേറുകയും അവര് രാജ്യത്തിന് അപകടമാണ് എന്ന തരത്തില് തീവ്ര വംശീയ വാദികള് പ്രചാരണം നടത്തുകയും ചെയ്യുമ്പോഴാണ് പല രാജ്യങ്ങളുടെയും യശസ്സ് ഉയര്‍ത്തുന്നതില് മുഖ്യ പങ്ക് വഹിക്കുന്നത് കുടിയേറ്റക്കാരാണെന്ന യാഥാര്‍ഥ്യം ജനം തിരിച്ചറിയുന്നത്.\nകുടിയേറ്റക്കാരെ ധാരാളമായി സ്വാഗതം ചെയ്ത ഭൂഖണ്ഡമാണ് യൂറോപ്പ്. യൂറോപ്യന് യൂനിയനും യൂറോപ്യന് കമീഷനും കുടിയേറ്റവുമായി ബന്ധപ്പെട്ട് നിരവധി നിയമനിര്‍മാണങ്ങള് നടത്തിയിട്ടുണ്ട്. എന്നാല്, ഈയിടെയായി ചില യൂറോപ്യന് രാജ്യങ്ങളില് വര്‍ധിച്ചുവരുന്ന വംശീയതയും കുടിയേറ്റവിരുദ്ധതയും വിദേശ രാജ്യങ്ങളില്‍നിന്ന് പല കാരണങ്ങളാല് എത്തിച്ചേര്‍ന്ന ജനങ്ങള്‍ക്കെതിരെ വെറുപ്പ് ഉല്‍പാദിപ്പിക്കുന്നതില് വിജയിച്ചിട്ടുണ്ട്. തീവ്ര വലതുപക്ഷ പാര്‍ട്ടികളുടെ ഉദയവും അവ പ്രസരിപ്പിക്കുന്ന വംശീയ വിദ്വേഷവും പല യൂറോപ്യന് രാജ്യങ്ങളിലെയും സാമൂഹിക സാംസ്‌കാരിക മേഖലകളെ സംഘര്‍ഷഭരിതമാക്കുന്നു. ഹംഗറി, പോളണ്ട് തുടങ്ങിയ രാജ്യങ്ങളിലെ ഗവണ്‍മെന്റുകള് തന്നെ പരസ്യമായി കുടിയേറ്റവിരുദ്ധ നിലപാടുകള് സ്വീകരിക്കുകയും ഇതുസംബന്ധിച്ച നിയമനിര്‍മാണങ്ങള് നടത്തുകയും ചെയ്തു.\nഎന്നാല് ഇത്തരം നീക്കങ്ങള് യൂറോപ്പിന്റെ മൂല്യങ്ങള്‍ക്ക് നിരക്കുന്നതല്ലെന്ന നിലപാടാണ് ബഹുഭൂരിഭാഗം രാജ്യങ്ങളും സ്വീകരിച്ചത്. ഹംഗറിയില് വിക്ടര് ഓര്‍ബന്റെ നേതൃത്വത്തിലുള്ള തീവ്ര വലതുപക്ഷ കുടിയേറ്റവിരുദ്ധ ഗവണ്‍മെന്റിനെതിരെ ഇക്കഴിഞ്ഞ ദിവസം യൂറോപ്യന് പാര്‍ലമെന്റ് നടത്തിയ കടുത്ത നീക്കങ്ങള് ശ്രദ്ധേയമാണ്. യൂറോപ്യന് യൂനിയന് അംഗരാജ്യങ്ങള് പിന്തുടരേണ്ട മൂല്യങ്ങള്‍ക്ക് നിരക്കാത്ത നീക്കങ്ങള് ഹംഗറി നിരന്തരം സ്വീകരിക്കുന്നതാണ് അംഗ രാജ്യത്തിനെതിരെ കടുത്ത അച്ചടക്ക നടപടികള് സ്വീകരിക്കാന് യൂറോപ്യന് പാര്‍ലമെന്റിനെ പ്രേരിപ്പിച്ചത്. 1992-ല് നിലവില്‍വന്ന യൂറോപ്യന് യൂനിയന് ഉടമ്പടിയുടെ ഖണ്ഡിക രണ്ടില് മനുഷ്യന്റെ അന്തസ്സ്, സ്വാതന്ത്ര്യം, ജനാധിപത്യം, തുല്യത, നിയമവാഴ്ച, ന്യൂനപക്ഷങ്ങള് ഉള്‍പ്പെടെയുള്ള വിഭാഗങ്ങളുടെ മനുഷ്യാവകാശങ്ങളെ ആദരിക്കല് എന്നിവ യൂനിയന്റെ അടിസ്ഥാന മൂല്യങ്ങളായി രേഖപ്പെടുത്തിയിട്ടുണ്ട്. മേല്‍പറഞ്ഞവയിലെ ഏതു ലംഘനവും യൂറോപ്യന് യൂനിയന് ഉയര്‍ത്തിപ്പിടിക്കുന്ന മൂല്യങ്ങളുടെ ലംഘനമായി കാണുമെന്നും അംഗരാജ്യങ്ങള് ഇത്തരം ലംഘനങ്ങളില് ഏര്‍പ്പെടുകയാണെങ്കില് തക്കതായ നടപടികള് സ്വീകരിക്കാമെന്നും ഖണ്ഡിക ഏഴ് വ്യക്തമാക്കുന്നു. ഹംഗേറിയന് പാര്‍ലമെന്റ് മേല്‍പറഞ്ഞ മേഖലകളില് കടുത്ത നിയമലംഘനം നടത്തിയതിനെ തുടര്‍ന്നാണ് ഹംഗറിക്കെതിരെ കടുത്ത ശിക്ഷാ നടപടികള് ആവശ്യപ്പെടുന്ന പ്രമേയം 197-നെതിരെ 448 വോട്ടുകള്‍ക്ക് യൂറോപ്യന് പാര്‍ലമെന്റ് പാസ്സാക്കിയത്. യൂറോപ്യന് പാര്‍ലമെന്റിന്റെ ചരിത്രത്തില് ആദ്യമായാണ് ഒരു അംഗരാജ്യത്തിനെതിരെ ഇത്തരമൊരു നടപടി ഉണ്ടാകുന്നത്. ഹംഗറിയുടെ വോട്ടിംഗ് അവകാശം റദ്ദാക്കുന്നത് ഉള്‍പ്പെടെയുള്ള നടപടികള് ഇതിന്റെ അടിസ്ഥാനത്തില് യൂറോപ്യന് പാര്‍ലമെന്റിന് സ്വീകരിക്കാം.\nപല യൂറോപ്യന് രാജ്യങ്ങളുടെയും പുരോഗതിയില് അഭയാര്‍ഥികളായും കുടിയേറ്റക്കാരായും എത്തിയവര് നല്‍കിയ പങ്ക് വിസ്മരിക്കുന്നത് നന്ദികേടാണെന്ന് ജര്‍മന് ചാന്‍സലര് ആഞ്ചല മെര്‍ക്കല് ഓര്‍മിപ്പിക്കുന്നു. പരിമിതികള്‍ക്കിടയിലും തന്റെ തന്നെ കൂട്ടുകക്ഷിയില്‍പെട്ട കുടിയേറ്റവിരുദ്ധരുടെ ശക്തമായ എതിര്‍പ്പുകള്‍ക്കിടയിലും പത്തു ലക്ഷത്തിലേറെ അഭയാര്‍ഥികളെ അവര് സ്വാഗതം ചെയ്യുകയുണ്ടായി. അഭയാര്‍ഥികളെ സ്വീകരിക്കുന്ന വിഷയത്തില് അവരുടെ ചില നിലപാടുകളെ തുര്‍ക്കി പ്രസിഡന്റ് റജബ് ത്വയ്യിബ് ഉര്‍ദുഗാന് ചോദ്യം ചെയ്തിട്ടുണ്ടെങ്കിലും മറ്റു യൂറോപ്യന് രാജ്യങ്ങളെ അപേക്ഷിച്ച് കൂടുതല് അഭയാര്‍ഥികളെ ഉള്‍ക്കൊണ്ടത് ജര്‍മനിയാണ്.\n'ജനസംഖ്യയല്ല പ്രശ്‌നമെന്ന് ചൈനയും'\n'ഗള്‍ഫ് മലയാളികളെ ആര് സംരക്ഷിക്കും?'\n'മതപരിവര്‍ത്തനത്തിന്റെ നിയമ സങ്കീര്‍ണതകള്'\n'നിങ്ങളുടെ മദീന ഏതാണ്?'\n'കര്‍മഭൂമിയില് തളരാതെ മുന്നോട്ട്'\n'സ്ത്രീപീഡകര്‍ക്ക് സുരക്ഷാ കവചമൊരുക്കുന്നവര്'\n'പുതിയ കാലത്തെ ഖുര്‍ആന് വ്യാഖ്യാനങ്ങള്'\n'ദല്‍ഹിയിലെ ദാറുല് ഹിജ്‌റ; പൗരത്വമില്ലാത്ത 'പാഴ്ജന്മങ്ങള്''\n'ബസ്വറ ഒരു താക്കീതാണ്'\n'നബിഗൃഹത്തിലെ സ്‌നേഹ പ്രഹര്‍ഷം'\n'വംശീയതയും ആഭ്യന്തര ഉപരോധവും'\n'മദീനയിലെ ജൂത ഗോത്രങ്ങള്'\n'ചാരുതയാര്‍ന്ന ഈ ചെറുപ്പത്തെ ചേര്‍ത്തു നിര്‍ത്തുക'\n'വി. മുഹമ്മദ് അബ്ദുര്‍റഹ്മാന്'\n'ചേന്നന്റെ നായയും പാപ്പനും കഥയില്‍നിന്ന് ജീവിതത്തിലേക്ക് കുത്തിയൊലിച്ച പ്രളയവും'


കൊറോണ വൈറസ് ഉത്ഭവം; യുഎസ് ആരോപണം തള്ളി ചൈന\nകൊറോണ വൈറസ് ഉത്ഭവം സംബന്ധിച്ച യുഎസ് ആരോപണം തള്ളി ചൈന. യു എസ് ചൈനയ്‌ക്കെതിരെ ഗൂഢാലോചനാ സിദ്ധാന്തങ്ങളും തെറ്റായ വിവരങ്ങളും പ്രചരിപ്പിക്കുകയാണെന്നും ചൈന ആരോപിച്ചു. കൊറോണ വൈറസ് ഉത്ഭവം സംബന്ധിച്ച പുതിയ അന്വേഷണം നടത്താന് യുഎസ് ലോകാരോഗ്യ സംഘടനയുടെ മേല് സമ്മര്‍ദ്ദം ശക്തമാകുന്നതിനിടെയാണ് ചൈന ശക്തമായ പ്രതികരണവുമായി രംഗത്തെത്തിയത്. ചൈനീസ് വിദേശകാര്യ മന്ത്രാലയത്തിന്റെ വക്താവ് സാഹോ ലിജിയനാണ് ഇത് സംബന്ധിച്ച് പ്രതികരണം നടത്തിയത്. ലോകാരോഗ്യസംഘടന അന്വേഷണത്തെ അവമതിക്കലാണ് വീണ്ടും കൊറോണ വൈറസ് ചോര്‍ച്ച സംബന്ധിച്ച് പുനരന്വേഷണ ആവശ്യമെന്ന് […]\n27 May 2021 3:25 AM GMT\nകൊറോണ വൈറസ് ഉത്ഭവം സംബന്ധിച്ച യുഎസ് ആരോപണം തള്ളി ചൈന. യു എസ് ചൈനയ്‌ക്കെതിരെ ഗൂഢാലോചനാ സിദ്ധാന്തങ്ങളും തെറ്റായ വിവരങ്ങളും പ്രചരിപ്പിക്കുകയാണെന്നും ചൈന ആരോപിച്ചു. കൊറോണ വൈറസ് ഉത്ഭവം സംബന്ധിച്ച പുതിയ അന്വേഷണം നടത്താന് യുഎസ് ലോകാരോഗ്യ സംഘടനയുടെ മേല് സമ്മര്‍ദ്ദം ശക്തമാകുന്നതിനിടെയാണ് ചൈന ശക്തമായ പ്രതികരണവുമായി രംഗത്തെത്തിയത്.\nചൈനീസ് വിദേശകാര്യ മന്ത്രാലയത്തിന്റെ വക്താവ് സാഹോ ലിജിയനാണ് ഇത് സംബന്ധിച്ച് പ്രതികരണം നടത്തിയത്. ലോകാരോഗ്യസംഘടന അന്വേഷണത്തെ അവമതിക്കലാണ് വീണ്ടും കൊറോണ വൈറസ് ചോര്‍ച്ച സംബന്ധിച്ച് പുനരന്വേഷണ ആവശ്യമെന്ന് ചൈനീസ് വക്താവ് സൂചിപ്പിച്ചു. വൈറസിനെതിരെ ആഗോള വ്യാപകമായി ഐക്യത്തോടെയുള്ള പോരാട്ടത്തിന് തുരങ്കം വെക്കുന്നതാണ് പുതിയ നീക്കമെന്നും ചൈനീസ് വക്താവ് പറഞ്ഞു.\nചൈന തുറന്നുകൊടുത്തതുപോലെ യുഎസ് വൈറോളജി ലാബുകളില് ഡബ്ബു എച്ച് ഒ വിദഗ്ദ സംഘത്തെ അനുവദിക്കണം. അത്തരം സുതാര്യമായ നടപടികളാണ് യു എസ്സില് നിന്നുണ്ടാകേണ്ടതെന്ന് ചൈനീസ് വക്താവ് ചുണ്ടിക്കാണിച്ചു. ഫോര്‍ട്ട് ഡെ ട്രിക്ക് സൈനിക ബേയ്‌സിലെ ലാബുകളടക്കമുളള യു എസ് ലാബുകള് പരിശോനയ്ക്കായി തുറന്നുകൊടുക്കണമെന്നും ചൈന ആവശ്യപ്പെട്ടു. ഡബ്ബു എച്ച് ഒ വിദഗ്ധര് നടത്തിയ അന്വേഷണത്തില് വവ്വാലില് നിന്നാണ് കൊറോണ വ്യാപനമുണ്ടായതെന്നാണ് ഇപ്പോഴത്തെ നിഗമനം.\nഎന്നാല് കഴിഞ്ഞ ദിവസം വാള്‍ട്ട് സ്ട്രീറ്റ് ജേര്‍ണല് പുറത്തുവിട്ട റിപ്പോര്‍ട്ടില് വുഹാന് ലാബിലെ ജീവനക്കാര് ചൈന ആദ്യമായി കൊറോണ സ്ഥിരീകരണ പ്രഖ്യപനം നടത്തുന്നതിന് മാസങ്ങള്‍ക്കു മുന്‍പ് തന്നെ ആശുപത്രിയില് പ്രവേശിക്കപ്പെട്ടിരുന്നതായി വ്യക്തമാക്കിയിരുന്നു. യു എസ് രഹസ്യന്വേഷണ റിപ്പോര്‍ട്ടിനെ ഉദ്ധരിച്ചാണ് വാള്‍ട്ട് സ്ട്രീറ്റ് ജേര്‍ണല് വാര്‍ത്ത പുറത്തുവിട്ടത്.\nതെക്കുപടിഞ്ഞാറന് ചൈനയില് ഏഴു വര്‍ഷങ്ങള്‍ക്കു മുന്‍പ് ഖനി തൊഴിലാളികള്‍ക്ക് അജ്ഞാതരോഗം പടര്‍ന്നു പിടിച്ചിരുന്നു. വവ്വാലില് നിന്നുണ്ടായ കൊറോണ വൈറസാണിതെന്നായിരുന്നു നിഗമനം.എന്നാല് ഗവേഷകര് ഇതിന്റെ സാമ്പിളുകള് പരിശോധക്കു കൊണ്ടുപോയതായും വാള്‍ട്ട് സ്ട്രീറ്റ് ജേര്‍ണലിന്റെ റിപ്പോര്‍ട്ടില് ആരോപണമുണ്ട്. എന്നാല് റിപ്പോര്‍ട്ട് ചൈന അന്നു തന്നെ നിഷേധിച്ചിരുന്നു.


Sudinam Online | Malayalam news website from Kannur News Paper Sudinam Kannur അഭിമന്യുവധം; പോപ്പുലര് ഫ്രണ്ട് കേന്ദ്രങ്ങളില് റെയ്ഡ് – Sudinam Online | Malayalam news website from Kannur News Paper Sudinam Kannur.\nഅഭിമന്യുവധം; പോപ്പുലര് ഫ്രണ്ട് കേന്ദ്രങ്ങളില് റെയ്ഡ്\nമൂന്നാംവര്‍ഷ അറബിക് വിദ്യാര്‍ഥി മുഹമ്മദാണ് നിലവില് കേസിലെ ഒന്നാംപ്രതി.\nPublished On:Jul 7, 2018 | 4:40 pm\nമലപ്പുറം: മഹാരാജാസ് കോളേജ് വിദ്യാര്‍ഥി അഭിമന്യുവിന്റെ കൊലപാതകവുമായി ബന്ധപ്പെട്ട് മലപ്പുറത്തെ പോപ്പുലര് ഫ്രണ്ട് കേന്ദ്രങ്ങളില് പോലീസ് പരിശോധന. മഞ്ചേരിയിലെ സത്യസരണിയിലും ഗ്രീന്‍വാലിയിലും ഒരേ സമയമായിരുന്നു പരിശോധന. കടാമ്പുഴ മലബാര് ഹൗസിലും റെയ്ഡ് പുരോഗമിക്കുകയാണ്. മഞ്ചേരി,മലപ്പുറം പോലീസ് സംയുക്തമായി രണ്ട് സ്‌ക്വാഡുകളായി തിരിഞ്ഞാണ് പരിശോധന നടത്തുന്നത്.\nഅതേ സമയം കേസില് രണ്ട് പേര് കൂടി അറസ്റ്റിലായി. എസ്ഡിപിഐ പ്രവര്‍ത്തകരായ നവാസ്, ജഫ്രി എന്നിവരാണ് അറസ്റ്റിലായത്. ഇതോടെ അറസ്റ്റിലായവരുടെ എണ്ണം ആറായി. അറസ്റ്റിലായ നവാസ് മട്ടാഞ്ചേരി സ്വദേശിയാണ്. പ്രതികളുടെ ബാങ്ക് അക്കൗണ്ടുകള് മരവിപ്പിക്കാന് പോലീസ് ശ്രമം തുടങ്ങിയിട്ടുണ്ട്. കേസില് പ്രതികള്‍ക്കെതിരെ ഗൂഢാലോചനകുറ്റവും ചുമത്തിയിട്ടുണ്ട്.\nഅഭിമന്യുവിനെ കുത്തിയതാരാണെന്ന് പോലീസിന് സൂചനകളുണ്ടെങ്കിലും പ്രതികളെ മുഴുവന് പിടികൂടിയാലെ ഇത് സ്ഥിരീകരിക്കാനാകൂ. മൂന്നാംവര്‍ഷ അറബിക് വിദ്യാര്‍ഥി മുഹമ്മദിനെയാണ് നിലവില് ഒന്നാംപ്രതിയായാക്കിയിരുന്നത്. കേസില് ആകെ 15 പ്രതികളാണുള്ളത്. കഴിഞ്ഞദിവസം കസ്റ്റഡിയില് വാങ്ങിയ മൂന്നുപ്രതികളെ ഇന്നലെ പോലീസ് വിശദമായി ചോദ്യംചെയ്തു.


ജനുവരി മുതൽ ക്യു.ആർ. കോഡുള്ള ലോട്ടറി ടിക്കറ്റുകൾ | kerala lottery result qr code\nഏജന്റിനുതന്നെ തട്ടിപ്പുകൾ തിരിച്ചറിയാം\nകണ്ണൂർ : ജനുവരിമുതൽ ക്യു.ആർ. കോഡുള്ള ലോട്ടറി ടിക്കറ്റുകൾ വിതരണത്തിനെത്തും. ലോട്ടറി ടിക്കറ്റിന്മേൽ നടത്തുന്ന തട്ടിപ്പുകൾ തടയുന്നതിന്റെ ഭാഗമായാണിത്. ഇതിനായി നാഷണൽ ഇൻഫോമാറ്റിക് സെന്ററിന്റെ നേതൃത്വത്തിൽ പുതിയ ലോട്ടറി സോഫ്റ്റ്‌വേർ തയ്യാറാക്കൽ പൂർത്തിയായിവരികയാണ്.\nനിലവിൽ ബാർ കോഡുള്ള ലോട്ടറി ടിക്കറ്റുകളാണ് വിതരണം ചെയ്യുന്നത്. എന്നാൽ, ടിക്കറ്റിന്റെ നമ്പർ മായ്ച്ചും കളർ ഫോട്ടോകോപ്പിയെടുത്തും വൻതോതിൽ തട്ടിപ്പുനടക്കുന്നതായി പരാതിയുയർന്നിരുന്നു. ലിംസ് (ലോട്ടറി മാനേജ്‌മെന്റ് സിസ്റ്റം) എന്ന സോഫ്റ്റ്‌വേറിന് പകരമാണ് ലോട്ടിസ് എന്ന പുതിയ സോഫ്‌റ്റ്‌വേർ വരുന്നത്.\nഇതിനൊപ്പം പ്രത്യേക മൊബൈൽ ആപ്ലിക്കേഷനും ഉണ്ടാവും. ഏജന്റുമാർക്ക്്് എല്ലാ ടിക്കറ്റും ഈ ആപ്ലിക്കേഷനിലൂടെ പരിശോധിക്കാനാവും.\nഭീഷണിയായി ലോട്ടറി ചൂതാട്ടം\nഒറ്റനമ്പർ, മൂന്നക്കനമ്പർ ഉപയോഗിച്ചുള്ള എഴുത്ത് ലോട്ടറി ചൂതാട്ടമാണെന്നും ലോട്ടറി മേഖലയെ പ്രതിസന്ധിയിലാക്കുന്നുമെന്നുമാണ് റിപ്പോർട്ട്. സംസ്ഥാനത്ത് ഒരു വർഷം ആയിരം കോടിയിലധികം രൂപയുടെ സമാന്തര ബിസിനസ് ഈ മേഖലയിൽ നടക്കുന്നതായാണ് കണക്കുകൾ. കേരള ലോട്ടറിയുടെ ഒന്നാം സമ്മാനമടിക്കുന്ന ടിക്കറ്റിന്റെ അവസാന മൂന്നക്കം പ്രവചിച്ച് ടിക്കറ്റൊന്നിന് പത്തുരൂപവെച്ച്് ഏജന്റുമാർക്ക് നമ്പർ എഴുതിക്കൊടുക്കുന്ന രീതിയാണ് എഴുത്ത് ലോട്ടറി. നറുക്കെടുക്കുന്നതിന് തലേന്നോ മണിക്കൂറുകൾക്കുമുമ്പോ ഇഷ്ടമുള്ള അവസാന മൂന്നക്ക നമ്പർ എത്രവേണമെങ്കിലും ഒന്നിന് പത്തുരൂപ നിരക്കിൽ എഴുതിക്കൊടുക്കുന്നതാണ് ഈ തട്ടിപ്പിൻറെ രീതി. ഈ നമ്പറിലാണ് സമ്മാനമെങ്കിൽ ഒരു ടിക്കറ്റിന് 5000 രൂപ ലഭിക്കും.\nപ്രത്യേക സോഫ്റ്റ്‌വേർ, വാട്‌സാപ്പ്, ഫെയ്സ്ബുക്ക് സംവിധാനം ഉപയോഗിച്ച് എഴുത്തുലോട്ടറി നടത്തുന്ന ഒട്ടേറെ സംഘങ്ങൾ സംസ്ഥാനത്തുണ്ട്. ഇതുകാരണം സംസ്ഥാനസർക്കാരിന് വൻനഷ്ടമാണ് ഉണ്ടാകുന്നത്. എഴുത്തുലോട്ടറി തട്ടിപ്പിനെതിരേ നടപടിയാവശ്യപ്പെട്ട് ഭാഗ്യക്കുറിവകുപ്പ് കഴിഞ്ഞദിവസം എ.ഡി.ജി.പി.ക്ക് പരാതിനൽകിയിരുന്നു.\ncontent highlights: kerala lottery result qr code\nഒരുകോടിയുടെ ‘ഭാഗ്യമിത്ര’ വരുന്നു; അഞ്ചുപേർക്ക് ഒന്നാംസമ്മാനം\nതനിച്ച് കഴിയുന്നതില് പേടി; കോടീശ്വരന് ഓട്ടത്തിലാണ്...


കോവിഡ് ബാധിച്ചു മരിച്ച അമ്മയുടെ മൃതദേഹം പുരയിടത്തിൽ കയറ്റാതെ മകനും മരുമകളും, മരുമകളുടെ കൈവശം മുളകുപൊടിയും മണ്ണെണ്ണയും; ഗേറ്റ് തകർത്ത് നാട്ടുകാർ\nആലപ്പുഴ: ആലപ്പുഴയിൽ കോവിഡ് ബാധിച്ചു മരിച്ച അമ്മയുടെ മൃതദേഹം പുരയിടത്തിൽ കയറ്റാതെ മകനും മരുമകളും. ഒടുവിൽ പോലീസിന്റെ സാന്നിധ്യത്തിൽ ഗേറ്റ് തകർത്ത് നാട്ടുകാർ മൃതദേഹം സംസ്കരിക്കാനുള്ള സ്ഥലത്തേക്ക് കൊണ്ടുപോയി. സമാധാനപരമായി പ്രശ്നം അവസാനിപ്പിക്കാൻ കഴിയില്ലെന്ന് മനസിലായതോടെ പൊലീസ് സംഘം ഗേറ്റിന്റെ പൂട്ട് പൊളിക്കുകയായിരുന്നു.\nസ്വത്ത് തർക്കം നിലനിൽക്കുന്നതിനാലാണ് റിട്ട. അധ്യാപികയായ ശിവാനിയുടെ മൃതദേഹം സംസ്കരിക്കാനായി വീട്ടുവളപ്പിലൂടെ കൊണ്ടുപോകാൻ മകനും മരുമകളും തടസം സൃഷിടിച്ചത്.\nഇന്നലെയാണ് സംഭവം നടക്കുന്നത്. മകനുമായി തർക്കം നിലനിൽക്കുന്നതിനാൽ മരണപ്പെട്ട ശിവാനി മകളുടെ വീട്ടിലാണ് ഏറെക്കാലമായി താമസിച്ചുവരുന്നത്. മകനായ രാജൻ താമസിക്കുന്ന സ്ഥലത്തിന് തൊട്ടടുത്ത് തന്നെയാണ് ശിവാനിയുടെ മകളുടെയും വീട്.\nഈ വീട്ടിലേക്ക് എത്തിപ്പെടാൻ കൃത്യമായ വഴിയില്ല. രാജന്റെ വീട്ടുവളപ്പിലൂടെ വഴിയുണ്ടെങ്കിലും തർക്കം നിലനിൽക്കുന്നതിനാൽ ശിവാനിയും മകളും ഈ വഴി ഉപയോഗിക്കാറില്ല. കൊവിഡ് ബാധിച്ച് ചികിത്സയിലായിരുന്ന ശിവാനി ഇന്നലെയോടെ മരണപ്പെട്ടു.\nമൃതദേഹവുമായി ആംബുലൻസ് എത്തിയെന്ന് അറിഞ്ഞ രാജനും ഭാര്യയും അമ്മയുടെ മൃതദേഹം വിട്ടുവളപ്പിൽ കയറ്റില്ലെന്ന് ശഠിച്ചു. വീട്ടുവളപ്പിലേക്ക് കയറാനുള്ള ഗേറ്റ് ഇവർ പൂട്ടിയിടുകയും ചെയ്തു. പിന്നാലെ നാട്ടുകാരും പൊലീസും സംഭവ സ്ഥലത്തെത്തി.\nഎന്നാൽ പൊലീസിനോട് തർക്കിച്ച രാജനും ഭാര്യയും വീട്ടുവളപ്പിലൂടെ മൃതദേഹം സംസ്കരിക്കാനായി കൊണ്ടുപോകില്ലെന്ന് നിലപാടിലുറച്ചു. ചേർത്തല പൊലീസ് സ്റ്റേഷനിലെ എസ്ഐ ബിനിമോളുടെ നേതൃത്വത്തിലൂള്ള സംഘം പ്രശ്നം പരിഹരിക്കാൻ ശ്രമിച്ചെങ്കിലും ഇരുവരും വഴങ്ങിയില്ല.\nരാജന്റെ ഭാര്യ എന്തെങ്കിലും പ്രശ്നമുണ്ടായാൽ ഉപയോഗിക്കാനായി മുളക് പൊടി, മണ്ണെണ്ണ തുടങ്ങിയവ കരുതിയിരുന്നതായി നാട്ടുകാരിൽ ചിലർ ആരോപിക്കുന്നു.\nബഹ്‌റൈനില് കൊവിഡിനെ തുടര്‍ന്ന് ജോലി നഷ്ടപ്പെട്ടു; ജീവിതം പാര്‍ക്കില് തള്ളിനീക്കിയ പ്രവാസി മരിച്ചു,...\nസംസ്ഥാനത്തെ കൊവിഡ് മരണക്കണക്കില് തിരുത്തല്; ആലപ്പുഴ ജില്ലയില് മാത്രം 284 മരണങ്ങള് കൂട്ടിച്ചേര്‍ത്തു,...


പോലീസ് നടപടി ഫലംകണ്ടു; ജനങ്ങൾ സഹകരിച്ചുതുടങ്ങി : Deepika.com Nattu Visesham\nപോലീസ് നടപടി ഫലംകണ്ടു; ജനങ്ങൾ സഹകരിച്ചുതുടങ്ങി\nഅടിമാലി: അടിമാലിയിൽ പൊതുനിരത്തുകളിൽ ആളൊഴിഞ്ഞു. ലോക്ക് ഡൗണ് നിർദേശങ്ങളോട് ആളുകൾ സഹകരിക്കുന്നതിന്‍റെ ലക്ഷണങ്ങളാണ് കാണുന്നത്.\nകഴിഞ്ഞ ദിവസങ്ങളിൽ കണ്ട തിരക്ക് ദേശീയപാതകളിലും മറ്റു ഗ്രാമീണ റോഡുകളിലും ഇന്നലെ കാണാൻ സാധിച്ചില്ല. ലോക്ക് ഡൗണിന്‍റെ ആദ്യദിവസങ്ങളിൽ പോലീസ് സ്വീകരിച്ച കർക്കശ നടപടികൾ ആളുകളെ വീടുകളിൽ തുടരുവാൻ പ്രേരിപ്പിച്ചെന്നാണ് വിലയിരുത്തൽ. കഴിഞ്ഞ ദിവസങ്ങളിൽ പോലീസ് വലിയ തോതിൽ വാഹനങ്ങൾ പിടിച്ചെടുക്കുകയും അറസ്റ്റ് രേഖപ്പെടുത്തുകയും ആളുകളെ കസ്റ്റഡിയിൽ എടുക്കുകയും ചെയ്തിരുന്നു.\nആളുകൾ ലോക്ക് ഡൗണിനോട് സഹകരിച്ചുതുടങ്ങിയെങ്കിലും പോലീസ് പരിശോധന കർശനമാണ്. കോവിഡ് പ്രതിരോധത്തിന്‍റെ ഭാഗമായി ഗ്രാമപഞ്ചായത്തിന്‍റെയും അഗ്നിശമന സേനയുടെയും നേതൃത്വത്തിൽ അടിമാലി താലൂക്കാശുപത്രിയുൾപ്പെടെയുള്ള ഭാഗങ്ങൾ അണുനാശിനി ഉപയോഗിച്ച് ശുചീകരിച്ചു.\nഅവശ്യ വ്യാപാരശാലകൾ മാത്രമേ ടൗണിൽ തുറന്നു പ്രവർത്തിക്കുന്നുള്ളൂ. ആരോഗ്യവകുപ്പിന്‍റെ ഭാഗത്തുനിന്നും പ്രതിരോധ പ്രവർത്തനങ്ങളുടെ ഭാഗമായി വിവിധ പ്രവർത്തനങ്ങൾ നടക്കുന്നുണ്ട്.


പുതിയ വാഹനങ്ങളില്ല; 108 ആബുലന്‍സ് പദ്ധതി അവസാനിപ്പിക്കുന്നു\nFirst Published 1, Aug 2016, 1:47 AM\nസംസ്ഥാനത്ത് പുതിയ 108 ആംബുലന്‍സുകള് വാങ്ങേണ്ടതില്ലെന്ന് സര്‍ക്കാര് തീരുമാനം. സാമ്പത്തിക ബാധ്യത പറഞ്ഞാണ് പദ്ധതി ഉപേക്ഷിക്കുന്നത്. ഇതിനിടെ നിരത്തിലുള്ള 43 ആംബുലന്‍സുകളില് 31ഉം ഓടാനാകാത്ത സ്ഥിതിയിലാണെന്നും ഇവയെ നിരത്തില് നിന്ന് പിന്‍വലിക്കണമെന്നും മെഡിക്കല് കോര്‍പറേഷന് റിപ്പോര്‍ട്ട് നല്‍കി. നിരത്തിലുള്ളവ പിന്‍വലിക്കുകയും പുതിയവ വാങ്ങാതിരിക്കുകയും ചെയ്യുന്നതോടെ 108 ആംബുലന്‍സുകളുടെ സേവനം നിലയ്‌ക്കും\nഫിറ്റ്നസ് സര്‍ട്ടിഫിക്കറ്റ് പോലും കിട്ടാത്ത അവസ്ഥയില് 31 ആംബുലന്‍സുകള് നിരത്തില് നിന്ന് പിന്‍വലിക്കണമെന്നും പകരം ആംബുലന്‍സുകള് നല്‍കണമെന്നും ആവശ്യപ്പെട്ടാണ് മെഡിക്കല് സര്‍വീസസ് കോര്‍പറേഷന് അധികൃതര് സര്‍ക്കാരിന് റിപ്പോര്‍ട്ട് നല്‍കിയത് . എന്നാല് പകരം ആംബുലന്‍സുകള് ഉണ്ടാകില്ലെന്ന് ഉറപ്പായി. പുതിയതായി വാങ്ങാന് നേരത്തെ തീരുമാനിച്ചിരുന്ന 570 ആംബുലന്‍സുകളും വാങ്ങേണ്ടതില്ലെന്ന് സര്‍ക്കാര് തീരുമാനിച്ചു . 287 ബേസിക് ലൈഫ് സപ്പോര്‍ട്ട് ആംബുലന്‍സുകള്‍ക്കും 283 പേഷ്യന്‍റ് ട്രാന്‍സ്‌പോര്‍ട്ട് ആംബുലന്‍സുകളുമാണ് വാങ്ങാന് കഴിഞ്ഞ സര്‍ക്കാരിന്റെ കാലത്തുതന്നെ തീരുമാനിച്ചിരുന്നത്. ഇതിനായി 50 കോടി രൂപ കേന്ദ്രം അനുവദിക്കുകയും ചെയ്തു. സംസ്ഥാന വിഹിതം കൂടി നല്‍കിയാലേ ആംബുലന്‍സുകള് വാങ്ങാനാകൂ.\nഎന്നാല് ഇതിനായി പണം മുടക്കാനില്ലെന്ന നിലപാടിലാണ് ധനവകുപ്പ്. പൈലറ്റ് പദ്ധതിയായി നടപ്പാക്കിയ 43, ആംബുലന്‍സുകള് നിരത്തിലിറക്കിയപ്പോള് കനത്ത നഷ്‌ടമുണ്ടായെന്നും നേരത്തെ കണ്ടെത്തിയിരുന്നു. ധനവകുപ്പ് ഉടക്കിട്ടതോടെ പദ്ധതി ആരോഗ്യവകുപ്പ് താല്‍കാലികമായി ഉപേക്ഷിക്കുകയാണ്. കേന്ദ്ര വിഹിതം നഷ്‌ടമാകില്ലെന്ന വിശദീകരണവുമുണ്ട്.\nLast Updated 4, Oct 2018, 6:36 PM


ചോദ്യം ചെയ്യലിനെത്തിയത് മുഖ്യമന്ത്രിയുടെ അറിവോടെ; ജലീലിൻ്റെ സ്വത്തുവിവരം ചോദിച്ചറിഞ്ഞ് എൻഫോഴ്സ്മെൻ്റ് | KT jaleel interrogation\nചോദ്യം ചെയ്യലിനെത്തിയത് മുഖ്യമന്ത്രിയുടെ അറിവോടെ; ജലീലിൻ്റെ സ്വത്തുവിവരം ചോദിച്ചറിഞ്ഞ് എൻഫോഴ്സ്മെൻ്റ്\nKochi, First Published 12, Sep 2020, 4:48 PM\nചോദ്യം ചെയ്യല്ലിന് ഹാജരാവാൻ ആവശ്യപ്പെട്ടുള്ള എൻഫോഴ്സ്മെൻ്റ് നോട്ടീസ് തൻ്റെ മലപ്പുറത്തെ വിലാസത്തിലാണ് ലഭിച്ചത്. അതിനാലാണ് ഔദ്യോഗിക വാഹനം ഉപേക്ഷിച്ച് ചോദ്യം ചെയ്യല്ലിന് എത്തിയത്.\nകൊച്ചി: മന്ത്രി കെ.ടി.ജലീലിനെ എൻഫോഴ്സ്മെൻ്റ് ചോദ്യം ചെയ്തതിൻ്റെ കൂടുതൽ വിശദാംശങ്ങൾ പുറത്ത്. ചോദ്യം ചെയ്യൽ രണ്ടരമണിക്കൂറോളം നീണ്ടുവെന്നാണ് പുറത്തു വരുന്ന വിവരം. തീർത്തും സൗഹാ‍ർദപരമായിരുന്നു ചോദ്യം ചെയ്യൽ. മുഖ്യമന്ത്രിയെ അറിയിച്ച ശേഷമാണ് കെ.ടി.ജലീൽ ചോദ്യം ചെയ്യല്ലിന് ഹാജരാവനായി എൻഫോഴ്സ്മെൻ്റ് ഓഫീസിലെത്തിയതെന്നാണ് അദ്ദേഹവുമായി ബന്ധപ്പെട്ട വൃത്തങ്ങൾ വ്യക്തമാക്കുന്നത്. ചോദ്യം ചെയ്യല്ലിന് ശേഷം അതുമായി ബന്ധപ്പെട്ട കാര്യങ്ങളും ജലീൽ മുഖ്യമന്ത്രിയെ നേരിട്ട് വിളിച്ചറിയിച്ചു.\nമന്ത്രിയുടെ സ്വത്ത് വിവരങ്ങളെല്ലാം എൻഫോഴ്സ്മെൻ്റ് ഉദ്യോഗസ്ഥ‍ർ ചോദിച്ചറിഞ്ഞിട്ടുണ്ട്. തൻ്റെ പത്തൊൻപതര സെൻറ് സ്ഥലവും വീടും ഉണ്ടെന്ന് മന്ത്രി ഉദ്യോഗസ്ഥരെ അറിയിച്ചു. അഞ്ച് ലക്ഷം രൂപയുടെ ലോണും തൻ്റെ പേരിലുണ്ട്. ഇതിൽ ഒന്നര ലക്ഷം രൂപ ഇനിയും അടച്ചു തീർക്കാനുണ്ട്.\nഭാര്യയുടെ പേരിൽ 13 ലക്ഷം രൂപയുടെ നിക്ഷേപമുണ്ട്. തൻ്റെ പേരിൽ മൂന്നു ലക്ഷം രൂപയും ഉണ്ട്. രണ്ടും ട്രഷറി അക്കൗണ്ടിലാണുള്ളത്. വസ്തുവിൻ്റെ ആധാരവും ട്രഷറി നിക്ഷേപം സംബന്ധിച്ച രേഖകളും എൻഫോഴ്സ്മെൻ്റ് ആവശ്യപ്രകാരം ഹാജരാക്കാമെന്ന് മന്ത്രി ഉദ്യോഗസ്ഥരെ അറിയിച്ചു.\nകോൺസുലേറ്റ് സെക്രട്ടറി എന്ന നിലയിലാണ് പരിചയം. വഖഫ് മന്ത്രിയെന്ന നിലയിൽ കോൺസുലേറ്റുമായി മികച്ച ബന്ധം പുല‍ർത്തിയിരുന്നു. കോൺസൽ ജനറലിനെ ബന്ധപ്പെട്ടിരുന്നത് സ്വപ്ന വഴിയാണ് അതേ സമയം സ്വപ്നയുടെ മറ്റു ഇടപാടുകൾ തനിക്ക് അറിയില്ലായിരുന്നുവെന്നും മന്ത്രി മൊഴി നൽകി.\nLast Updated 12, Sep 2020, 5:00 PM


p null blood group girl surgery fake news പി നൾ ബ്ലഡ് ഗ്രൂപ്പുള്ള കുട്ടിയുടെ സര്‍ജറി കഴിഞ്ഞുവെന്ന് വ്യാജ പ്രചാരണം [24 fact check]\nBy : 24 Fact Check Team July 12, 2020 comments\n-/ ടീന സൂസന് ടോം\nപി നൾ എന്നൊരു രക്ത ഗ്രൂപ്പ് ഉണ്ടെന്ന് നമ്മളിൽ പലരും തിരിച്ചറിഞ്ഞത് കഴിഞ്ഞ ദിവസങ്ങളിലെ സോഷ്യൽ മീഡിയയിൽ കണ്ട ഒരു പോസ്റ്റോടെ ആയിരിക്കും. അനുഷ്‌ക എന്ന അഞ്ച് വയസുകാരിയുടെ ജീവൻ രക്ഷിക്കാൻ ഈ അപൂർവ രക്തഗ്രൂപ്പിനായി സോഷ്യൽ മീഡിയയിലൂടെ ലോകം മുഴുവൻ തിരയുകയാണ്. എന്നാൽ അനുഷ്‌കയുടെ ഓപ്പറേഷൻ കഴിഞ്ഞെന്നൊരു വാർത്തയും ഒപ്പം പ്രചരിക്കുന്നുണ്ട്. എന്നാൽ ഇതിലെ സത്യം എന്തായിരിക്കുമെന്ന് പരിശോധിക്കാം.\nമലപ്പുറം സ്വദേശി സന്തോഷ് നായരുടെ മകൾ അനുഷ്‌കയ്ക്ക് 2019 ജൂലെെയില് കളിക്കുന്നതിനിടെ വീടിന്റെ ടെറസിൽ നിന്ന് വീണ് തലയ്ക്ക് ഗുരുതര പരുക്കേൽക്കുകയായിരുന്നു. കുട്ടി 25 ദിവസത്തോളം വെന്റിലേറ്ററിൽ കഴിഞ്ഞു. ഏപ്രിൽ 23നാണ് കുട്ടിയെ എറണാകുളത്തെ അമൃത ആശുപത്രിയിൽ പ്രവേശിപ്പിച്ചത്. തുടർന്നുള്ള ശസ്ത്രക്രിയക്കാണ് കുട്ടിക്ക് പി നൾ രക്തം ആവശ്യമായി വന്നത്. ഇന്ത്യയിൽ രണ്ട് പേരിൽ മാത്രമുള്ള ലോകത്ത് 43 പേരിൽ മാത്രം കാണപ്പെടുന്ന അത്യപൂർവ രക്ത ഗ്രൂപ്പാണ് പി നൾ ഫൈനോടൈപ്പ് രക്ത ഗ്രൂപ്പ്.\nഅഞ്ച് വയസുകാരി അനുഷ്‌കയ്ക്കായി ആശുപത്രി അധികൃതരും രക്തദാതാക്കളുടെ കൂട്ടായ്മകളും സമൂഹമാധ്യമങ്ങളിലൂടെ ലോകം മുഴുവൻ സന്ദേശമയച്ച് അന്വേഷണത്തിലാണ്. കഴിഞ്ഞ ദിവസം അനുഷ്‌കയ്ക്ക് ചെയ്തത് ഒരു പ്ലാസ്റ്റിക് സർജറിയാണ്.\nതലയോട്ടിക്കുള്ള ഒരു മേജർ ശസ്ത്രക്രിയ ഇനിയും ബാക്കിയാണ്. എന്നാൽ പല മാധ്യമങ്ങളിലും പി നൾ രക്തം വേണ്ടിവന്നില്ല അനുഷ്‌ക അതിജീവിച്ചു എന്ന തെറ്റായ സന്ദേശം പ്രചരിച്ചു. ഇതേക്കുറിച്ച് ബ്ലഡ് ഡോണേഴ്‌സ് കേരളയുടെ എക്‌സിക്യൂട്ടീവ് മെമ്പർ പറയുന്നത് കുട്ടിയ്ക്ക് രക്തം ആവശ്യമുള്ള സർജറി ഇനി വരാൻ പോകുന്നതേയുള്ളു എന്നാണ്.\nRead Also : പ്രധാനമന്ത്രി സൈനിക ആശുപത്രി സന്ദർശിക്കുന്ന ചിത്രങ്ങൾ വ്യാജമാണോ? [24 fact check]\nഅതിനിടെ അനുഷ്‌കയ്ക്കായുള്ള ബ്ലഡ് ഡോണേഴ്‌സ് കേരളയുടെ സന്ദേശത്തിൽ മറ്റൊരു കുട്ടിയുടെ ചിത്രം ചേർത്ത് അനുഷ്‌കയാണെന്ന പേരിലും സന്ദേശം പ്രചരിക്കുന്നുണ്ട്. ചിത്രം വ്യാജമാണ്.ചിത്രത്തിലുള്ളത് അനുഷ്‌ക അല്ല.\nഅനുഷ്‌ക എന്ന അഞ്ച് വയസുകാരിക്കായി പി നൾ രക്തം കണ്ടെത്താനുള്ള ശ്രമത്തിലാണ് നിരവധി ആളുകൾ. വ്യാജ വാർത്തകൾ ഷെയർ ചെയ്യുന്നതിന് പകരം നമുക്ക് ഈ നമ്പറുകൾ ഷെയർ ചെയ്യാം. പരമാവധി ആളുകളിലേക്ക് ഈ സന്ദേശം എത്തിക്കാം. അങ്ങനെ അനുഷ്‌കയുടെ ജീവൻ രക്ഷിക്കാനുള്ള രക്തം നൽകാൻ തയ്യാറുള്ള ആളെ കണ്ടത്താം. എന്നാൽ വ്യാജ വാർത്ത പരന്നത് മൂലം കുട്ടിക്കായി രക്തം കണ്ടെത്തുന്നതിൽ സന്നദ്ധ പ്രവർത്തകർക്ക് ബുദ്ധിമുട്ട് നേരിട്ടുകൊണ്ടിരിക്കുകയാണ്.\nStory Highlights – p null blood group, fake news, child needs p null blood group surgery completed fake news\nRead more on: 24 Fact Check | blood donation | fact check


കരമനയാര് മലിനീകരണം: സര്‍ക്കാറിന് ഹരിത ട്രിബ്യൂണലിന്റെ വിമര്‍ശം\n20 May, 2018 at 06:07 PM\nതിരുവനന്തപുരത്തെ കരമനയാര് മലിനീകരണവുമായി ബന്ധപ്പെട്ട കേസില് സംസ്ഥാന സര്‍ക്കാറിന് ഹരിത ട്രിബ്യൂണലിന്റെ വിമര്‍ശം. മലിനീകരണം ഒഴിവാക്കാനോ നിയന്ത്രിയ്ക്കാനോ സര്‍ക്കാര് ഒന്നും ചെയ്തില്ലെന്ന്..\nതിരുവനന്തപുരത്തെ കരമനയാര് മലിനീകരണവുമായി ബന്ധപ്പെട്ട കേസില് സംസ്ഥാന സര്‍ക്കാറിന് ഹരിത ട്രിബ്യൂണലിന്റെ വിമര്‍ശം. മലിനീകരണം ഒഴിവാക്കാനോ നിയന്ത്രിയ്ക്കാനോ സര്‍ക്കാര് ഒന്നും ചെയ്തില്ലെന്ന് കോടതി കുറ്റപ്പെടുത്തി. ബന്ധപ്പെട്ടവരുടെ യോഗം വിളിച്ചുചേര്‍ത്ത് ഒരു മാസത്തിനകം പദ്ധതി തയ്യാറാക്കാന് ട്രിബ്യൂണല്, ചീഫ് സെക്രട്ടറിയ്ക്ക് നിര്‍ദേശം നല്‍കി.\nതിരുവനന്തപുരം നഗരത്തിലൂടെ ഒഴുകുന്ന കരമനയാറിന്റെ മലിനീകരണം സംബന്ധിച്ച് എടയാര്, റസിഡന്റ് അസോസിയേഷനാണ് ഹരിത ട്രിബ്യൂണലില് പരാതി നല്‍കിയത്. ജനപ്രതിനിധികളുടെയും ഉദ്യോഗസ്ഥരുടെയും യോഗം വിളിച്ചു ചേര്‍ത്ത്, നദീ സംരക്ഷണത്തിനായി വിശദമായ പദ്ധതി തയ്യാറാക്കാനാണ് നിര്‍ദേശം. തിരുവനന്തപുരം കോര്‍പറേഷനും സര്‍ക്കാറും. ഈ വിഷയത്തില് നിരവധി യോഗങ്ങള് ചേര്‍ന്നതാണെന്ന് ട്രിബ്യൂണലിനെ അറിയിച്ചു. എന്നാല്, നദിയുടെ സംരക്ഷണത്തിനായി എന്തു നടപടിയാണ് എടുത്തതെന്ന് പറയാന് സാധിക്കാത്തത് നിരുത്തരവാദിത്തമാണെന്നും കോടതി പറഞ്ഞു.\nനദി മലിനമാക്കപ്പെട്ടുവെന്നും കയ്യേറ്റം നടന്നിട്ടുണ്ടെന്നും 2010ല് ശാസ്ത്ര സാങ്കേതിക പരിസ്ഥിതി കൌണ്‍സില് നടത്തിയ പഠനത്തില് കണ്ടെത്തിയിരുന്നു. തുടര്‍ന്ന്, റസിഡന്‍സ് അസോസിയേഷന് ഹൈക്കോടതിയില് ഹര്‍ജി നല്‍കി. പരാതിയുടെ പരിസ്ഥിതി പ്രാധാന്യം മനസിലാക്കിയ കോടതി, ഹരിത ട്രിബ്യൂണല് ചെന്നൈ ബെഞ്ചിലേയ്ക്ക് കേസ് മാറ്റുകയായിരുന്നു.


മന്ത്രി വി.എസ് സുനിൽകുമാറിന് രണ്ടാമതും കോവിഡ് ബാധ. | Malayali Manasu\nHome Kerala മന്ത്രി വി.എസ് സുനിൽകുമാറിന് രണ്ടാമതും കോവിഡ് ബാധ.\nമന്ത്രി വി.എസ് സുനിൽകുമാറിന് രണ്ടാമതും കോവിഡ് ബാധ.\nകൃഷി വകുപ്പ് മന്ത്രി വി.എസ് സുനിൽകുമാറിനെ തൃശൂർ ഗവ. മെഡിക്കൽ കോളേജിൽ പ്രവേശിപ്പിച്ചു.\nകഴിഞ്ഞ സെപ്തംബറിലും അദ്ദേഹത്തിന് കോവിഡ് ബാധിച്ചിരുന്നു.\nഅദ്ദേഹത്തിൻ്റെ മകൻ നിരഞ്ജൻ കൃഷ്ണയ്ക്കും കോവിഡ് സ്ഥിരീകരിച്ചു.\nഇന്ന് വൈകിട്ടാണ് അദ്ദേഹത്തിനും മകനും കോവിഡ് പോസിറ്റീവായത്.\nനിലവിൽ ആരോഗ്യപ്രശ്നങ്ങളൊന്നും ഇല്ലെങ്കിലും കോവിഡ് വിമുക്തരാകുന്നതുവരെ ഇരുവരും ആശുപത്രിയിൽ തുടരും.\nPrevious articleമുഖ്യമന്ത്രി പിണറായി വിജയൻ കോവിഡ് പ്രോട്ടോക്കോൾ ലംഘിച്ചെന്ന് കേന്ദ്രമന്ത്രി വി. മുരളീധരൻ.\nNext articleഐ പി എൽ: ബാംഗ്ലൂരിന് രണ്ടാം ജയം


എട്ടുകോടി മുതല്‍മുടക്കിയ ചെല്ലാനം പദ്ധതി പാഴായിക്കൊണ്ടിരിക്കുന്നു – Media Mangalam\nകൊച്ചി : എട്ടുകോടി മുതല്‍മുടക്കില് സര്‍ക്കാര് ആവിഷ്‌കരിച്ച ചെല്ലാനം പദ്ധതി പാഴായിക്കൊണ്ടിരിക്കുന്നു. ചെല്ലാനത്തുള്ള മുന്നൂറിലധികം കുടുംബങ്ങളുടെ ആശങ്കക്കുള്ള പരിഹാരമായാണ് ഈ പദ്ധതി വന്നത്. തീരദേശ മണ്ണൊലിപ്പ് തടയാനായി കടല്‍ത്തീരത്ത് ജിയോ ട്യൂബുകള് സ്ഥാപിക്കുന്നതായിരുന്നു പദ്ധതി. അതിന്റെ ഭാഗമായി ജനുവരിയില് എട്ടു ട്യൂബുകള് സ്ഥാപിക്കുകയും ചെയ്തു. എന്നാല് ഇവയില് രണ്ടെണ്ണം വെള്ളിയാഴ്ചത്തെ ഉയര്‍ന്ന വേലിയേറ്റത്തില് നശിച്ചതിനാല് ഇവയുടെ നിര്‍മ്മാണത്തില് അപാകതയുണ്ടോയെന്ന സംശയത്തിലാണ് നാട്ടുകാര്. കൃത്യമായ ശാസ്ത്രീയ പഠനങ്ങള് നടത്താതെയാണ് ഈ പദ്ധതിയ്ക്കായി കോടികള് മുതല്‍മുടക്കിയിരിക്കുന്നതെന്നും ആരോപണമുയര്‍ന്നിട്ടുണ്ട്.\nഇതിനുമുമ്പ് വേളാങ്കണ്ണിയില് സ്ഥാപിച്ച ജിയോട്യൂബുകള് നശിക്കുകയും അതില് നിറച്ച മണ്ണ് ഒലിച്ചുപോവുകയും ചെയ്തിരുന്നു. ചെല്ലാനത്തും സമാനമായ അവസ്ഥയാണ്. ജിയോട്യൂബുകള് നശിച്ചതിനെത്തുടര്‍ന്ന് കടല്‍ത്തീരത്തിന് സമീപം ജലസേചന വകുപ്പ് സാന്‍ഡ്ബാഗുകള് സ്ഥാപിച്ചിട്ടുണ്ടെങ്കിലും വീടുകളിലേക്ക് വെള്ളം ഒഴുകുന്നുണ്ട്.\nവെള്ളം വീടുകളിലേക്ക് കയറുമോയെന്ന ഭയത്താല് രാത്രി ഉറങ്ങാന് കഴിയുന്നില്ല എന്ന് സ്ഥലവാസികള് പറഞ്ഞു. ജിയോബാഗുകള് പൂര്‍ണമായും ഉടനെ തകരുമെന്നും കടല് കരയെ വിഴുങ്ങുമെന്നും്അവര് കൂട്ടിച്ചേര്‍ത്തു. തകര്‍ന്ന ബാഗുകളുടെ അറ്റകുറ്റപ്പണികള് ഉടനെ പൂര്‍ത്തിയാക്കുമെന്നാണ് ഭരണകൂടം അറിയിച്ചത്. തീരദേശ സംരക്ഷണത്തിനായി പത്തു ജില്ലകളിലെ കളക്ടര്‍മാര്‍ക്ക് രണ്ടു ലക്ഷം രൂപവീതം അനുവദിക്കുമെന്ന് ചൊവ്വാഴ്ച നടന്ന പത്രസമ്മേളനത്തില് മുഖ്യമന്ത്രി പിണറായി വിജയന് പറഞ്ഞു. പക്ഷെ ചെല്ലാനത്ത് അതെങ്ങനെ പ്രയോജനപ്പെടുത്തുമെന്ന് ഇതുവരെ അറിയിച്ചിട്ടില്ല.


മുഖ്യമന്ത്രിയെ തേജോവധം ചെയ്യാൻ അനുവദിക്കില്ല-മുന്നറിയിപ്പുമായി സി.പി.എം | Malayalam News\nതിരുവനന്തപുരം- മുഖ്യമന്ത്രിയെ തേജോവധം ചെയ്യാൻ കേന്ദ്രമന്ത്രി വി. മുരളീധരനെ അനുവദിക്കില്ലെന്ന് സി.പി.എം സംസ്ഥാന സെക്രട്ടറി എ.വിജയരാഘവൻ. പദവിയുടെ മാന്യത അറിയാതെയാണ് കേന്ദ്രമന്ത്രി പെരുമാറുന്നത്. ഇത് കേരളീയർക്ക് അപമാനമാണ്. മുരളീധരനെ പ്രധാനമന്ത്രിയും ബി.ജെ.പി കേന്ദ്ര നേതൃത്വവും തിരുത്തണം. മുഖ്യമന്ത്രിയെ പരിഹസിക്കാൻ മുരളീധരന് എന്ത് യോഗ്യത ഉണ്ടെന്നും എ. വിജയരാഘവൻ ചോദിച്ചു. കോവിഡ് പ്രതിരോധത്തിൽ മുഖ്യമന്ത്രിയുടെ പ്രവർത്തനം രാജ്യത്തിന്റെ അഭിനന്ദനം നേടിയതാണ്. കേന്ദ്രമന്ത്രി എന്ന നിലയിൽ മുരളീധരൻ എന്ത് ചെയ്തു. വാക്‌സീൻ ക്ഷാമം തീർക്കാൻ പോലും മുരളീധരൻ ഇടപെട്ടില്ല എന്നും വിജയരാഘവൻ കുറ്റപ്പെടുത്തി\nകോവിഡ് പ്രോട്ടോകോൾ ലംഘിച്ച മുഖ്യമന്ത്രിയെ വി. മുരളീധരൻ കോവിഡീയറ്റ് എന്ന് വിളിച്ചിരുന്നു. ഈ പരാമർശത്തിൽ ഉറച്ചുനിൽക്കുന്നതായി മുരളീധരൻ ഇന്നലെ പറഞ്ഞിരുന്നു. നിരന്തരം കൊവിഡ് പ്രോട്ടോക്കോൾ ലംഘിച്ചയാളെ വിശേഷിപ്പിക്കേണ്ടത് അങ്ങിനെയാണെന്നും മന്ത്രി ആവർത്തിച്ചു.\nKeralaavijayaraghavan


kerala assembly | Muziriz Post\nപട്ടികജാതി വിഭാഗത്തെ ഹരിജനങ്ങള് എന്ന് വിളിക്കരുതെന്ന് കെ. രാധാകൃഷ്ണന്\nപ്രസംഗത്തിനിടെ ഹരിജനങ്ങള് എന്ന വാക്ക് മന്ത്രി പലതവണ ഉപയോഗിച്ചു. ഹരിജനങ്ങള് എന്ന് പറയാന് പാടില്ല. എല്ലാവരും ശ്രദ്ധിക്കാനാണ് താന് ഇത് പറയുന്നത് എന്ന് കെ. രാധാകൃഷ്ണന് പറഞ്ഞു\nശിവന്‍കുട്ടിയുടെ രാജി ആവശ്യപ്പെട്ട് പ്രതിപക്ഷം നിയമസഭ ബഹിഷ്കരിച്ചു\nകെഎം മാണിയുടെ ആത്മാവ് ഈ വിധിയിൽ സന്തോഷിക്കും. ആന കരിമ്പിൻ കാട്ടിൽ കയറിയ പോലെയാണ് 2015-ലെ ബജറ്റ് ദിനത്തിൽ ശിവൻകുട്ടി നിയമസഭയിൽ അഴിഞ്ഞാടിയത്. 2,20,093 രൂപയുടെ നഷ്ടമുണ്ടായെന്നും പിടി തോമസ് അടിയന്തര പ്രമേയത്തില് പറഞ്ഞു. മുഖ്യമന്ത്രി സുപ്രീംകോടതി വിധിയെ വെല്ലുവിളിച്ചെന്ന് പ്രതിപക്ഷ നേതാവ് വി ഡി സതീശന്.\nതന്‍റെ അഭിമാനത്തിന് വിലയില്ലേയെന്ന് ജമീല പ്രകാശം\nവാച്ച് ആന്‍ഡ് വാര്‍ഡ് വന്ന് ബലപ്രയോഗത്തിലൂടെയാണ് തന്നെ രക്ഷപ്പെടുത്തിയത്. ഇതിനെല്ലാം തെളിവുകളുണ്ട്. എന്നാല് ജീവനില്ലാത്ത കസേരക്കും, കമ്പ്യൂട്ടറിനും മാത്രമേ സംസ്ഥാനത്ത് പരിപാവനത്വമുണ്ടയിരുന്നുള്ളോ, നിയമസഭാക്കകത്ത് സജീവമായി ഉണ്ടായിരുന്ന ഒരു സമാജികയുടെ അഭിമാനത്തിന് പരിപാവനത്വമില്ലെയെന്നും ജമീല ചോദിച്ചു\nദ്വീപിലെ ഡ്രെക്കോണിയന് നിയമം അറബിക്കടലിലെറിയണം - വി ഡി സതീശന്\nലക്ഷദ്വീപില് സാംസ്കാരിക അധിനിവേശമാണ് അഡ്മിനിസ്ട്രേറ്ററിലൂടെ കേന്ദ്രസര്‍ക്കാര് നടത്തിക്കൊണ്ടിരിക്കുന്നത്. അതിനെതിരെ മുഖ്യമന്ത്രി അവതരിപ്പിച്ച പ്രമേയത്തെ തന്‍റെ കക്ഷിയും പ്രതിപക്ഷ കക്ഷികളും പിന്തുണയ്ക്കുന്നു- വി ഡി സതീശന് പറഞ്ഞു.\nകേരളം ലക്ഷദ്വീപിനോപ്പം; അഡ്മിനിസ്ട്രേറ്ററെ തിരിച്ചുവിളിക്കണം - നിയമസഭ പ്രമേയം പാസ്സാക്കി\nനൂറ്റാണ്ടുകളായി പരസ്പരം ബന്ധപ്പെട്ടു കിടക്കുന്ന നാടുകളാണ് കേരളവും ലക്ഷദ്വീപും. ബ്രിട്ടീഷ് അധിനിവേശത്തിനു മുമ്പ് പല ദ്വീപുകളും ഭരണപരമായി കണ്ണൂരിലെ അറയ്ക്കൽ രാജവംശത്തിന്റെ കീഴിലായിരുന്നു. 1956 നവംബർ 1 വരെ ലക്ഷദ്വീപ് അന്നത്തെ മലബാർ ജില്ലയുടെ ഭാഗവുമായിരുന്നു. കേരളവുമായി അടുത്ത ബന്ധം പുലർത്തിയിരുന്ന ജീവിതക്രമവും സാംസ്കാരിക രീതിയുമാണ് ലക്ഷദ്വീപിനുള്ളത്.\nസ്പീക്കര് സ്ഥാനത്തേക്ക് യുഡിഎഫ് മത്സരിക്കും - സ്ഥാനാര്‍ഥി പിസി വിഷ്ണുനാഥ്\nപതിനഞ്ചാം നിയമസഭയുടെ ആദ്യ സമ്മേളനത്തിന് ഇന്ന് തുടക്കമായി. നിയമസഭയിലേക്ക് തെരഞ്ഞെടുക്കപ്പെട്ട എല്ലാ എം.എല്.എ മാരുടെയും സത്യപ്രതിജ്ഞാ ചടങ്ങ് ഇന്ന് നടക്കും.\n2015 ല് ബജറ്റവതരണത്തിനിടെയാണ് നിയമസഭയില് കയ്യാങ്കളിയുണ്ടായത്. തുടര്‍ന്ന് എംഎല്‍എ മാര്‍ക്കെതിരെ കേസ് രജിസ്റ്റര് ചെയ്യുകയും ചെയ്തിരുന്നു. നിലവില് മന്ത്രിമാരായ ഇ.പി ജയരാജന്, കെ.ടി ജലീല് എന്നിവരടക്കം ആറ് പേരാണ് കേസിലെ പ്രതികള്.\nവിവാദച്ചൂടിനിടെ നിയമസഭാ സമ്മേളനത്തിന് ഇന്ന് തുടക്കം\nസിഎജി റിപ്പോര്‍ട്ടുമായി ബന്ധപ്പെട്ട വിവാദങ്ങള്‍ക്കിടെ നിയസഭ സമ്മേളനം ഇന്നാരംഭിച്ചു. വിവിധ പദ്ധതികളുമായി ബന്ധപ്പെട്ട സിഎജി റിപ്പോര്‍ട്ട് ഇരുതല മൂര്‍ച്ചയുള്ള വാളാണെന്ന് ഇതിനകം ഇരുമുന്നണികളും തിരിച്ചറിഞ്ഞിട്ടുണ്ട്.\nകേന്ദ്ര ധനകാര്യ ബില്ലില് പ്രവാസികളെ ബാധിക്കുന്ന നിര്‍ദ്ദേശം ഒഴിവാക്കണം: കേരള നിയമസഭ\n1961-ലെ ആദായ നികുതി നിയമത്തിലെ 6-ാം വകുപ്പ് ഭേദഗതി ചെയ്യാനുള്ള നിര്‍ദ്ദേശം ഒഴിവാക്കാന് കേന്ദ്രസര്‍ക്കാര് തയ്യാറാകണമെന്ന് കേരള നിയമസഭ.\nനയപ്രഖ്യാപനം: ഗവര്‍ണര്‍ക്കെതിരെ പ്രതിപക്ഷത്തിന്റെ പ്രതിഷേധം, സഭയില് അസാധാരണമായ സംഭവങ്ങള്, പ്രതിപക്ഷം സഭ ബഹിഷ്കരിച്ചു.\nഒരിക്കലും നിയമസഭ കാണാത്ത തരത്തിലുള്ള, അത്യന്തം നാടകീയമായ പ്രതിഷേധത്തിനാണ് സഭ സാക്ഷ്യം വഹിച്ചത്.\nഗവർണ്ണറുടെ നയപ്രഖ്യാപനം ഹൈലൈറ്റ്; നിയമസഭാ സമ്മേളനം നാളെ മുതൽ\nനയപ്രഖ്യാപനത്തിൽ, ഗവർണ്ണറും സർക്കാറും തമ്മിൽ വാക്പോരിനിടയായ പൗരത്വ ഭേദഗതി നിയമമുൾപ്പെടെ വായിക്കുമൊ എന്നാണ് എല്ലാവരും ഉറ്റുനോക്കുന്നത്.


donald trump and coronavirus: കൊവിഡ്: ചോദ്യങ്ങൾ കേൾക്കൻ താൽപ്പര്യമില്ല, ഉത്തരവുമില്ല; കോപാകുലനായി ട്രംപ് - us president donald trump angry for coronavirus cases questions in press meet | Samayam Malayalam\nus president donald trump angry for coronavirus cases questions in press meet\nകൊവിഡ്: ചോദ്യങ്ങൾ കേൾക്കൻ താൽപ്പര്യമില്ല, ഉത്തരവുമില്ല; കോപാകുലനായി ട്രംപ്\nJibin George | Samayam Malayalam | Updated: 09 Apr 2020, 09:14:00 AM\nഅമേരിക്കയിൽ കൊവിഡ് ബാധിതരുടെ എണ്ണം വർധിക്കുകയും മരണസംഖ്യ ഉയരുകയും ചെയ്‌ത സാഹചര്യത്തിലാണ് പ്രസിഡൻ്റ് ഡോണാൾഡ് ട്രംപ് വാർത്താസമ്മേളനത്തിൽ കോപാകുലനായത്. യുഎസിൽ കൊവിഡ് രോഗികളുടെ എണ്ണം വർധിക്കുകയാണ്.\nNew Project - 2020-04-09T090315.357\nവാർത്താസമ്മേളനത്തിലാണ് ട്രംപ് അസ്വസ്ഥത പ്രകടിപ്പിച്ചത്.\nഅമേരിക്കയിൽ കൊവിഡ് രോഗികളുടെ എണ്ണം വർധിക്കുന്നു.\nആരോപണങ്ങൾ രാഷ്‌ട്രീയ പ്രേരിതമെന്ന് ട്രംപ്.\nവാഷിങ്‌ടൺ: രാജ്യത്ത് കൊവിഡ്- 19 മരണങ്ങൾ വർധിക്കുന്ന പശ്ചാത്തലത്തിൽ കോപാകുലനായി അമേരിക്കൻ പ്രസിഡൻ്റ് ഡോണാൾഡ് ട്രംപ്. കൊവിഡ് രോഗികളുടെ എണ്ണം വർധിക്കുകയും മരണസംഖ്യ ഉയരുകയും ചെയ്‌തതോടെ പ്രത്യേകം ചേർന്ന വാർത്താസമ്മേളനത്തിലാണ് ട്രംപ് അസ്വസ്ഥനായത്.\nചോദ്യങ്ങൾ ചോദിച്ച മാധ്യമപ്രവർത്തകരോട് ട്രംപ് തട്ടിക്കയറി. സാഹചര്യം കൈകാര്യം ചെയ്യുന്നതിൽ സർക്കാരിന് വീഴ്‌ച സംഭവിച്ചോ?, നടപടികൾ അപര്യാപ്‌തതകൾ സംഭവിച്ചോ എന്ന ചോദ്യത്തിനും മറുപടി നൽകാൻ അദ്ദേഹം തയ്യാറായില്ല. രാജ്യത്തെ ആശുപത്രികളിൽ ആവശ്യസാധനങ്ങളുടെ കുറവ് അനുഭവപ്പെടുന്നതായുള്ള ആരോപണം രാഷ്‌ട്രീയ പ്രേരിതമാണെന്നും അദ്ദേഹം പറഞ്ഞു.\nകൊവിഡ് പരിശോധനകൾ ഫലപ്രദമാകുന്നില്ലെന്ന ആരോപണവും ട്രം പ് തള്ളി. അമേരിക്കയുടേത് ഫെഡറൽ സർക്കാരാണ്. പരിശോധനകളുടെ സമയത്ത് തെരുവുമൂലകളിൽ നിൽക്കാനുള്ളതല്ലെന്നും അദ്ദേഹം തുറന്നടിച്ചു. രാജ്യത്ത് കൊവിഡ് രോഗികളുടെ എണ്ണം വർധിക്കുന്നതും മരണസംഖ്യ ഉയരുന്നതുമാണ് ട്രംപിനെ ചൊടിപ്പിച്ചത്. രാജ്യത്തിൻ്റെ സാമ്പത്തികാവസ്ഥ പ്രതിസന്ധിയിലേക്ക് നീങ്ങുന്നതും ആശങ്കപ്പെടുത്തുന്നുണ്ട്.\nAlso Read: ബേണി സാൻഡേഴ്സ് പിൻമാറി; ട്രംപുമായി ഏറ്റുമുട്ടാൻ ജോ ബൈഡൻ തന്നെ\nഅതിനിടെ ട്രംപിനെതിരെ വിവിധ കോണുകളിൽ നിന്ന് ആരോപണം ശക്തമായി. കൊവിഡ് മുന്നറിയിപ്പുകളെ പ്രസിഡൻ്റ് അവഗണിച്ചുവെന്ന ഗുരുതരമായ ആരോപണമാണ് ഗവേഷകർ ഉൾപ്പെടെയുള്ളവർ ഉന്നയിക്കുന്നത്. കൃത്യമായ നടപടികള് സ്വീകരിച്ചില്ലെങ്കില് അമേരിക്കയില് കൊവിഡ് പടര്‍ന്നുപിടിക്കും. പതിനായിരങ്ങള് മരിക്കും. ഇതോടെ സാമ്പത്തികനില താളം തെറ്റുമെന്നും ജനുവരിയില് സാമ്പത്തിക ഉപദേഷ്‌ടാവ് പീറ്റര് നവാരോ മുന്നറിയിപ്പ് നൽകിയിട്ടും ട്രംപ് ഈ നിർദേശം തള്ളിക്കളഞ്ഞുവെന്നാണ് പുറത്തുവരുന്ന റിപ്പോർട്ട്.\nഅതേസമയം, അമേരിക്കയിൽ കൊവിഡ് രോഗികളുടെ എണ്ണം വർധിക്കുകയാണ്. അമേരിക്കയിൽ തുടർച്ചയായ ദിവസങ്ങളിൽ മരണസംഖ്യ വർധിച്ചു. 14,214 പേർക്ക് ഇതുവരെ ജീവൻ നഷ്‌ടമായി. 4,18,044 പേർക്ക് കൊവിഡ് സ്ഥിരീകരിച്ചു.\nസോഷ്യലിസം പടിക്ക് പുറത്ത്; ആരാണ് ഈ ബേണി സാന്‍ഡേഴ്‍സ്?ആര്‍ട്ടിക്കിള് ഷോ\nഡോണാൾഡ് ട്രംപ് കൊവിഡ്-19 കൊറോണ വൈറസ് trump angry donald trump and coronavirus Coronavirus In India coronavirus in america\nWeb Title : us president donald trump angry for coronavirus cases questions in press meet


restaurant - East Coast Daily Malayalam\nഹോട്ടൽ ബില്ലുകളിൽ നിന്ന് സർവീസ് ചാർജ് ഒഴിവാക്കി കേന്ദ്രസർക്കാർ\nന്യൂഡൽഹി: ഭക്ഷണപ്രേമികൾക്ക് സന്തോഷവാർത്തയുമായി കേന്ദ്രസർക്കാർ. ഹോട്ടലുകളിൽ ബില്ലിനോടൊപ്പം നൽകി വന്നിരുന്ന സർവീസ് ചാർജ് ഇനി നൽകേണ്ടി വരില്ല. യൂണിയൻ മിനിസ്റ്റർ റാം വിലാസ് പസ്വാൻ ആണ് ഇക്കാര്യം…\nഭക്ഷണത്തില് പാറ്റ, എലി, എട്ടുകാലി തുടങ്ങിയവ ലഭിക്കുന്നത് സാധാരണ കാര്യമായിരിക്കുന്നു. പല ഹോട്ടലുകള്‍ക്കും ഇതുവഴി പൂട്ടും വീണിട്ടുണ്ട്. മനുഷ്യമാംസം ലഭിച്ച ഞെട്ടിപ്പിക്കുന്ന വാര്‍ത്തകളും കണ്ടിട്ടുണ്ട്. അതിനു സമാനമായ…\nഈ റസ്റ്റോറന്റില് മരിച്ചുപോയവരുടെ സാന്നിദ്ധ്യത്തില് ഭക്ഷണം കഴിയ്ക്കാം… ആരും അത്ഭുതപ്പെടേണ്ട സംഭവം സത്യമാണ്…\nഅഹമ്മദാബാദ് : ഈ ലോകത്ത് എന്തെല്ലാം വിചിത്രമായ കാര്യങ്ങളാണ് നടക്കുന്നത്. ഇത്തരത്തിലുള്ള ഒരു സംഭവമാണ് ഈ റെസ്‌റ്റോറന്റിലും സംഭവിച്ചത്. ഇവിടെ ചായ കുടിയ്ക്കാന് വന്നാല് തൊട്ടടുത്ത് മരിച്ചുപോയവരുടെ…\nഇനിമുതല് ഒമാനിലെ ഭക്ഷണശാലകളില് നിരീക്ഷണ ക്യാമറ\nമസ്‌ക്കറ്റ്: രാജ്യത്തെ ഭക്ഷണശാലകളില് നിരീക്ഷണ ക്യാമറകള് സ്ഥാപിച്ചു. പൊതുജനങ്ങളെ വൃത്തിഹീനമായ ചുറ്റുപാടുകളില് നിന്ന് സംരക്ഷിക്കുകയാണ് ഉദ്ദേശ്യം. വിനോദസഞ്ചാരികള് ഏറെ എത്തുന്ന ഭക്ഷണശാലകള് ഇപ്പോല് തന്നെ മന്ത്രാലയങ്ങളുടെ നേരിട്ടുളള…\nറെസ്‌റ്ററന്റില് ടിപ്പായി വച്ചത് 13അടി നീളമുള്ള പാമ്പ്!\nലോസ്‌ഏഞ്ചലസിലെ സുഷി റെസ്‌റ്ററന്റില് ഭക്ഷണം കഴിക്കാനായി എത്തിയയാള് ടിപ്പായിട്ട് മുട്ടന് പണിയാണ് ജീവനക്കാര്‍ക്ക് കൊടുത്തത്.\nവെള്ളത്തിനടിയിലെ റെസ്റ്റോറന്റ് രണ്ടാം ദിവസം അടച്ചുപൂട്ടി\nഅഹമ്മദാബാദ്: ഏറെ കൊട്ടിഘോഷിച്ച് പ്രവര്‍ത്തനമാരംഭിച്ച അഹമ്മദാബാദിലെ വെള്ളത്തിനടിയിലെ റെസ്റ്റോറന്റ് രണ്ടാം ദിവസം തന്നെ അടച്ചുപൂട്ടി. അഹമ്മദാബാദ് മുന്‍സിപ്പല് കോര്‍പ്പറേഷനാണ് റെസ്റ്റോറന്റിന് അടച്ചുപൂട്ടല് നോട്ടീസ് കൈമാറിയത്.


20 Jun 2019 4:52 AM GMT\nതന്നെ സാംസ്‌കാരിക നായകന് എന്ന് വിളിക്കരുതേയെന്ന് അപേക്ഷിച്ച് കവിയും അഭിനേതാവുമായ ബാലചന്ദ്രന് ചുള്ളിക്കാട്. മലയാളികളുടെ എല്ലാത്തരം അവഹേളനങ്ങളും അസഭ്യങ്ങളും താന് നിശ്ശബ്ദം സഹിച്ചു പോന്നിട്ടുണ്ടെന്നും ഇദ്ദേഹം സുഹൃത്തുക്കള്‍ക്ക് അയച്ച സന്ദേശത്തില് പറയുന്നു. സുഹൃത്തുക്കളാണ് ഈ സന്ദേശം സോഷ്യല് മീഡിയ വഴി പ്രചരിപ്പിച്ചത്.\nജാതി ബോധത്തിനും മതവിശ്വാസത്തിനും സമുദായബലത്തിനും സാമ്പത്തിക ശക്തിക്കും അധികാരത്തിനും പരമപ്രാധാന്യം നല്‍കുന്ന മലയാളികളുടെ സാംസ്‌കാരിക നായകനാകാന് ആവശ്യമായ യാതൊരു യോഗ്യതയും തനിക്കില്ലെന്നും ചുള്ളിക്കാട് പറയുന്നു. തനിക്ക് സോഷ്യല് മീഡിയ ബന്ധങ്ങളോ ഫേസ്ബുക്ക് അക്കൗണ്ടോ ഇല്ലെന്നും അതിനാലാണ് സുഹൃത്തുക്കള്‍ക്ക് സന്ദേശം അയച്ചതെന്നും ചുള്ളിക്കാട് അഴിമുഖത്തോട് പറഞ്ഞു. ചുള്ളിക്കാടിന്റെ സന്ദേശം താഴെ:\n'ഈയിടെ ചില മാദ്ധ്യമങ്ങള് എന്നെ 'സാംസ്‌ക്കാരിക നായകന്' എന്നു വിശേഷിപ്പിച്ചുകണ്ടു. മലയാളികളുടെ എല്ലാത്തരം അവഹേളനങ്ങളും അസഭ്യങ്ങളും ഞാന് നിശ്ശബ്ദം സഹിച്ചുപോന്നിട്ടുണ്ട്. പക്ഷേ ഈ വിശേഷണം സഹിക്കാനാവുന്നില്ല. ഞാന് ഒരുതരത്തിലും മലയാളികളുടെ സാംസ്‌കാരികനായകനല്ല. ജാതിബോധത്തിനും മതവിശ്വാസത്തിനും സമുദായബലത്തിനും സാമ്പത്തികശക്തിക്കും അധികാരത്തിനും പരമപ്രാധാന്യം നല്‍കുന്ന മലയാളികളുടെ സാംസ്‌കാരികനായകനാവാന് ആവശ്യമായ യാതൊരു യോഗ്യതയും എനിക്കില്ല. എഴുത്തുകാരന് എന്ന നിലയിലാണെങ്കില് യാതൊരുവിധ അവാര്‍ഡുകളോ ബഹുമതികളോ സ്ഥാനമാനങ്ങളോ ഇന്നേവരെ എനിക്കില്ല. ഇനി ഒരിക്കലും ഉണ്ടാവുകയുമില്ല. എന്റെ സമാനഹൃദയരായ ചില വായനക്കാരുടെ കവി എന്നതിനപ്പുറം ഞാന് മലയാളികളുടെ സര്‍വ്വസമ്മതനായ കവിയയുമല്ല. ഒരു പ്രസംഗകനോ പ്രഭാഷകനോ ആയി അറിയപ്പെടാന് ഞാന് ഒരുതരത്തിലും ആഗ്രഹിക്കുന്നില്ല. സുഹൃത്തുക്കളുടെ കഠിനമായ നിര്‍ബ്ബന്ധം മൂലം മാത്രമാണ് വല്ലപ്പോഴും പ്രസംഗിക്കേണ്ടിവരുന്നത്. ഞാന് മലയാളികളുടെ പ്രസംഗകനോ പ്രഭാഷകനോ ഒന്നുമല്ല. ഒരിക്കല്‍ക്കൂടി പറയട്ടെ, മലയാളികളെ പ്രതിനിധീകരിക്കാനോ അവരുടെ സംസ്‌കാരത്തെ നയിക്കാനോ ആവശ്യമായ യാതൊരുവിധ യോഗ്യതയും എനിക്കില്ല. അതിനാല് എന്നെ 'സാംസ്‌കാവരിക നായകന്' എന്നുവിളിക്കരുതേ എന്നു എല്ലാവരോടും താഴ്മയായി അപേക്ഷിക്കുന്നു.'\nread more:കല്ലട ബസിൽ പീഡന ശ്രമം, ഡ്രൈവർ പിടിയിൽ; ബസ് പോലീസ് പിടിച്ചെടുത്തു\nBalachandran Chullikkadu Cultural Leader cultural leaders in kerala


രമേഷ് പിഷാരടി സംവിധായകനാകുന്നു - Calicut Journal\nHome » ഇൻ ഫോക്കസ് » രമേഷ് പിഷാരടി സംവിധായകനാകുന്നു\nരമേഷ് പിഷാരടി സംവിധായകനാകുന്നു\nമിനി സ്‌ക്രീനിലും സ്റ്റേജ് ഷോകളിലും ഹാസ്യത്തിന്റെ പുത്തന് രൂപങ്ങള് മലയാളത്തിന് സമ്മാനിച്ച നടന് രമേഷ് പിഷാരടി സംവിധായകനായി അരങ്ങേറ്റം കുറിക്കുന്നു. ഇതോടെ കോമഡി താരങ്ങളായി വന്ന ശേഷം സംവിധായകരായവരുടെ പട്ടികയിലേക്ക് പിഷാരടിയും എത്തുകയാണ്. സിദ്ധിഖ്, ലാല്, നാദിര്‍ഷാ തുടങ്ങിയവര് കോമഡി താരങ്ങളായ ശേഷം സംവിധാനത്തില് എത്തിയവരാണ്.\nഅതേസമയം, ചിത്രം ഏതാണെന്നോ നായകനോ മറ്റു താരങ്ങളോ ആരാണെന്നതൊക്കെ വെളിപ്പെടുത്താന് പിഷാരടി തയ്യാറായില്ല.ഈ വര്‍ഷം അവസാനത്തോടെ സിനിമയുടെ ചിത്രീകരണം തുടങ്ങും. എന്നാല്, ജയറാമാണ് ചിത്രത്തിലെ നായകനെന്ന് റിപ്പോര്‍ട്ടുകളുണ്ട്. ഇക്കാര്യം അംഗീകരിക്കാനും നിഷേധിക്കാനും പിഷാരടി തയ്യാറായില്ല. പത്തു ദിവസത്തിനുള്ളില് ഇതു സംബന്ധിച്ച കാര്യങ്ങള് വെളിപ്പെടുത്തുമെന്ന് അദ്ദേഹം പറഞ്ഞു.\nരാമന്റെ ഏദന്‍തോട്ടം എന്ന സിനിമയിലാണ് രമേഷ് പിഷാരടി അവസാനം അഭിനയിച്ചത്\nPrevious: ഈസ്റ്റ് നടക്കാവില് ചില്‍ഡ്രന്‍സ് സ്‌പോര്‍ട്‌സ് പാര്‍ക്ക്: നിര്‍മാണം ഉടന്\nNext: പള്‍സര് സുനിയ്ക്ക് വേണ്ടി അഡ്വ ബിഎ ആളൂര് ഹാജരാകും


ദേശീയ ജൂനിയര് ബാസ്‌കറ്റ്‌ബോള് കിരീടം കേരളത്തിന് | Sports Globe\nദേശീയ ജൂനിയര് ബാസ്‌കറ്റ്‌ബോള് കിരീടം കേരളത്തിന്\nബാസ്കറ്റ്ബോൾ ലേഖകൻ ലുധിയാന: പതിറ്റാണ്ടുകള് നീണ്ട കാത്തിരിപ്പിനൊടുവില് ദേശീയ ജൂനിയര് പുരുഷ ബാസ്‌കറ്റ്‌ബോള് കിരീടം കേരളത്തിന്. കലാശപ്പ...\nലുധിയാന: പതിറ്റാണ്ടുകള് നീണ്ട കാത്തിരിപ്പിനൊടുവില് ദേശീയ ജൂനിയര് പുരുഷ ബാസ്‌കറ്റ്‌ബോള് കിരീടം കേരളത്തിന്. കലാശപ്പോരാട്ടത്തില് രാജസ്ഥാനെ ഏഴ് പോയിന്റിന് തോല്‍പിച്ചാണ് കേരളത്തിന്റെ പുരുഷന്‍മാര് കിരീടം നേടിയത്. വനിതകള് ഫൈനലില് തമിഴ്‌നാടിനോട് തോറ്റു.\nപൊരുതിക്കളിച്ച രാജസ്ഥാനെ 108-101 എന്ന സ്‌കോറിന് തോല്‍പിച്ചാണ് പുരുഷന്‍മാരുടെ കിരീടനേട്ടം. ഷന്‍സില് മുമ്മഹദ് (29), ചാക്കോ സൈമണ്(26), മുഹമ്മദ് സാലിഹ്(19), സെജിന് മാത്യൂ(15) എന്നിവരുടെ മികവിലായിരുന്നു കേരളത്തിന്റെ കിരീടധാരണം. സെമിയില് കരുത്തരായ പഞ്ചാബിനെ തോല്‍പിച്ചായിരുന്നു കേരളത്തിന്റെ മുന്നേറ്റം. സെജിന് മാത്യുവാണ് ടീമിന്റെ പരിശീലകന്.\n32 വര്‍ഷത്തിന് ശേഷമാണ് ജൂനിയര് വിഭാഗത്തില് കേരളം കിരീടം നേടുന്നത്. 1986-87ല് നെയ് വേലിയില് സി വി സണ്ണി നയിച്ച കേരള ടീമാണ് അനസാനമായി കിരീടം നേടിയത്. പുരുഷവിഭാഗത്തില് കേരളത്തിന്റെ മൂന്നാം കിരീടം കൂടിയാണിത്. 1982ലായിരുന്നു ആദ്യകിരീടനേട്ടം. പൂനെയില് ബെവിന് ചാക്കോയുടെ ശിക്ഷണത്തിലായിരുന്നു കേരളത്തിന്റെ ചരിത്രനേട്ടം.\nവനിതകള് 58-77 എന്ന സ്‌കോറിനാണ് തമിഴ്‌നാടിനോട് ഫൈനലില് കീഴടങ്ങിയത്. ഐശ്വര്യ(17), പ്രതിഭ പ്രിയ(15), പുഷ്പ(14), ദര്‍ശിനി(13), മോണിക്ക(10) എന്നിവരുടെ മികവിന് കേരളത്തെ കിരീടത്തിലേക്ക് നയിക്കാനായില്ല.\nTags: Kerala Basketball, Basketball, Junior National Championship, Kerala Winners\nSports Globe: ദേശീയ ജൂനിയര് ബാസ്‌കറ്റ്‌ബോള് കിരീടം കേരളത്തിന്


സഹോദരന്റെ സ്‌നേഹത്തെ കുറിച്ച് അനുപമ | Anupama Parameswaran Shared Video With Brother - Malayalam Filmibeat\n1 hr ago ബാലയ്‌ക്കൊപ്പമുള്ളപ്പോള് അവന്തിക സന്തോഷവതിയല്ലേ? വിമര്‍ശനങ്ങള്‍ക്ക് മറുപടിയുമായി താരം!\n16 hrs ago മെഗാസ്റ്റാറിനോട് മുഖം തിരിച്ചെങ്കിലും ഇളയദളപതിക്കായി നയന്‍താര എത്തുന്നു! ബിഗില് പ്രമോഷനില് താരവും?\n16 hrs ago ആര്യയ്ക്ക് അത് നഷ്ടപ്പെടാന് കാരണം ഫോണ് എടുക്കാത്തത്! വെളിപ്പെടുത്തലുമായി സംവിധായകന് കെ വി ആനന്ദ്\n17 hrs ago വിജയ്‌യുടെ ബിഗില് റിലീസ് ഞായറാഴ്ച! അന്ന് വേണ്ടെന്ന് ആരാധകര്\nNews കശ്മീരിൽ പാകിസ്താന് തിരിച്ചടി, മോദിയുമായുളള കൂടിക്കാഴ്ചയിൽ കശ്മീർ വിഷയം ചൈനീസ് പ്രസിഡണ്ട് മിണ്ടില്ല!\nSports ചാമ്പ്യന്‍സ് ലീഗ്; ചെല്‍സിക്കും ലിവര്‍പൂളിനും ഞെട്ടിക്കുന്ന തോല്‍വി, ബാഴ്‌സയ്ക്ക് സമനില\nഅവന് എന്നെ ഒരിക്കലും വീഴാന് സമ്മതിക്കില്ല! സഹോദരന്റെ സ്‌നേഹത്തെ കുറിച്ച് അനുപമ, വീഡിയോ പുറത്ത്\n| Published: Saturday, August 24, 2019, 17:20 [IST]\nതെലുങ്ക് സിനിമയിലേക്ക് അരങ്ങേറ്റം നടത്തിയതോടെ അനുപമ പരമേശ്വരന് തിരക്കോട് തിരക്കിലാണ്. ദുല്‍ഖര് സല്‍മാന്റെ നായികയായിട്ടായിരുന്നു അവസാനം മലയാളത്തില് അഭിനയിച്ചത്. ഇപ്പോള് ദുല്‍ഖര് നിര്‍മ്മിക്കുന്ന ചിത്രത്തില് സഹസംവിധായികയായി പ്രവര്‍ത്തിച്ച് കൊണ്ടിരിക്കുകയാണ് നടി. ഇതിനിടെ സോഷ്യല് മീഡിയ വഴി അനുപമ പുറത്ത് വിട്ട ചിത്രം തരംഗമാവുകയാണ്.\nപാടവരമ്പത്ത് നിന്ന് മഴ ആസ്വദിക്കുകയാണ് നടി. ഒപ്പം സഹോദരനുമുണ്ട്. മതിലിന് മുകളില് നിന്നും സഹോദരന്റെ കൈപിടിച്ച് എടുത്ത് ചാടുന്ന വീഡിയോയും നടി പങ്കുവെച്ചിരിക്കുന്നത്. എന്നെ ഒരിക്കലും വീഴ്ത്താന് സമ്മതിക്കില്ല. സഹോദരന്റെ സ്‌നേഹമാണെന്നും നടി പറഞ്ഞിരിക്കുകയാണ്.\nജോമോന്റെ സുവിശേഷങ്ങള് എന്ന ചിത്രത്തിന് ശേഷം വീണ്ടും മലയാളത്തില് അഭിനയിക്കാന് എത്തിയിരിക്കുകയാണ് നടിയിപ്പോള്. ഇനിയും പേരിടാത്ത ചിത്രത്തിലാണ് അനുപമ അഭിനയിക്കുന്നത്. ഈ ചിത്രത്തിലാണ് സഹസംവിധായികയായിട്ടും നടി പ്രവര്‍ത്തിക്കുന്നത്. ഇതല്ലാതെ കന്നഡയിലും തെലുങ്കിലുമായി രണ്ട് സിനിമകള് കൂടി വരാനിരിക്കുകയാണ്.\nപ്രേമത്തിലൂടെ അരങ്ങേറ്റം നടത്തിയ അനുപമയ്ക്ക് അന്ന്് മുതല് ആരാധകരുടെ വലിയ പിന്തുണയുണ്ടായിരുന്നു. റിലീസിന് മുന്‍പ് തന്നെ മേരി എന്ന കഥാപാത്രത്തിലൂടെ മലയാളത്തിലെ യുവാക്കളെ മുഴുവന് ആരാധനയിലാക്കിയിരുന്നു. ഇപ്പോള് തെലുങ്ക് നാട്ടിലും വലിയ പിന്തുണയാണ് അനുപമയ്ക്കുള്ളത്.\nനവവധുവായി അണിഞ്ഞൊരുങ്ങി പ്രേക്ഷകരുടെ പ്രിയപ്പെട്ട മേരി! ആശംസയുമായി ആരാധകർ\nഅനുപമ പരമേശ്വരന് റഷ്യയിലേക്ക് പറക്കുന്നു, പൂര്‍ണ ആത്മവിശ്വാസത്തോടെ!!\nപ്രതിഫലമായി ഒരുകോടി! രാക്ഷസുഡുവില് നിന്ന് റാഷി ഖന്ന പിന്‍മാറിയതിന് കാരണം? അനുപമ പരമേശ്വരന് ലഭിച്ചതോ\n200 കോടി നേടിയ ആ ബ്ലോക്ബസ്റ്റര് ചിത്രം കൈവിട്ടതിനെ കുറിച്ച് അനുപമ പരമേശ്വരന്\nലുക്കാണ്.. അനുപമയും മാറിക്കൊണ്ടിരിയ്ക്കുന്നു, പുതിയ ചിത്രങ്ങള് വൈറലാകുന്നു\nക്രിക്കറ്റ് താരവും അനുപമ പരമേശ്വരനും തമ്മിലെന്ത്? ചോദ്യത്തില് നിന്നും ഒഴിഞ്ഞ് മാറി നടി!\nരാക്ഷസന്റെ തെലുങ്ക് പതിപ്പും തിയ്യേറ്ററുകളിലേക്ക്! തരംഗമായി ട്രെയിലര്! വീഡിയോ\nഅനുപമ പരമേശ്വരനും ടിക് ടോക്കില് മിന്നിച്ചു! പ്രേമത്തിലെ മേരിയാണോ ഇത്? വീഡിയോസ് വൈറല്\nവസന്ത രജനി പുഷ്പം ഞാനൊരു! കൃഷ്ണ ശങ്കറിന് അനുപമ നല്‍കിയ ബെര്‍ത്ത്‌ഡേ സര്‍പ്രൈസ്! വീഡിയോ\nക്രിക്കറ്റ് താരം ബൂമ്രയുമായിട്ടുള്ള ബന്ധം വെളിപ്പെടുത്തി നടി അനുപമ പരമേശ്വരന്! സത്യമിതാണ്\nRead more about: anupama parameswaran അനുപമ പരമേശ്വരന്\nAnupama Parameswaran Shared Video With Brother\nStory first published: Saturday, August 24, 2019, 17:20 [IST]\nലോകസുന്ദരി കാമുകനൊപ്പം ആഘോഷത്തിലാണ്! സുസ്മിത സെന്നിന് ആശംസകളുമായി സിനിമാലോകം


ദലിതുകള് കന്നുകാലികളുടെ ജഡങ്ങള് സംസ്‌കരിക്കുന്നതു നിര്‍ത്തി; ഗുജറാത്തില് അധികൃതര് മുട്ടുമടക്കുന്നു | Muhimmath\nHome » National , Popular » ദലിതുകള് കന്നുകാലികളുടെ ജഡങ്ങള് സംസ്‌കരിക്കുന്നതു നിര്‍ത്തി; ഗുജറാത്തില് അധികൃതര് മുട്ടുമടക്കുന്നു\nദലിതുകള് കന്നുകാലികളുടെ ജഡങ്ങള് സംസ്‌കരിക്കുന്നതു നിര്‍ത്തി; ഗുജറാത്തില് അധികൃതര് മുട്ടുമടക്കുന്നു\nWritten By Muhimmath News on Saturday, 30 July 2016 | 10:37\nഅഹ്മദാബാദ്: കന്നുകാലികളുടെ ജഡം സംസ്‌കരിക്കുന്ന ജോലി ഗുജറാത്തിലെ ദലിതുകള് നിര്‍ത്തി. ഉനയില് ദലിതുകളെ ഗോ രക്ഷകര് മര്‍ദ്ദിച്ചതില് പ്രതിഷേധിച്ചാണ് നടപടി. പരമ്പരാഗതമായി ചത്ത മൃഗങ്ങളുടെ തൊലിയുരിയുന്ന തൊഴില് ചെയ്യുന്ന ദലിതുകള് ഒരാഴ്ചയോളമായി ജോലി ബഹിഷ്‌കരിച്ചുവരികയാണ്.\nഗോ രക്ഷകരില് നിന്ന് സംരക്ഷണം നല്‍കണമെന്നും തിരിച്ചറിയല് കാര്‍ഡ് അനുവദിക്കണമെന്നുമാണ് അവരുടെ ആവശ്യം. ദലിതുകളുടെ ജോലി ബഹിഷ്‌കരണംമൂലം സുരേന്ദ്രനഗര് പോലുള്ള നഗരത്തില് ചത്ത മൃഗങ്ങളുടെ ജഡം സംസ്‌കരിക്കാന് പ്രാദേശിക ഭരണകൂടങ്ങള് ഏറെ ക്ലേശിക്കുകയാണ്. മുനിസിപ്പാലിറ്റിയിലെ ചില ഉദ്യോഗസ്ഥരുടേയും കന്നുകാലികളെ വളര്‍ത്തുന്നവരുടേയും സഹായത്തോടെയാണ് മൃഗങ്ങളുടെ ജഡങ്ങള് സംസ്‌കരിക്കുന്നത്. ഒരാഴ്ചയ്ക്കുള്ളില് 88 കന്നുകാലികളുടെ ജഡങ്ങള് ഇപ്രകാരം സംസ്‌കരിച്ചുവെന്ന് സുരേന്ദ്രനഗര് ജില്ലാകലക്ടര് ഉദിത് അഗര്‍വാള് പറഞ്ഞു.\nദലിതുകളുടെ ആവശ്യം സര്‍ക്കാരുമായി ഉടന് ചര്‍ച്ചചെയ്യുമെന്നും അദ്ദേഹം അറിയിച്ചു. നവസര്‍ജന് ട്രസ്റ്റ് ഉള്‍പ്പെടെയുള്ള വിവിധ ദലിത് അവകാശസംഘടനകളുടെ കൂട്ടായ്മയായ ദലിത് മാനവ് അധികാര് മൂവ്‌മെന്റിന്റെ നേതൃത്വത്തിലാണ് ബഹിഷ്‌കരണസമരം തുടങ്ങിയത്.\nവിവിധയിടങ്ങളില് പ്രവര്‍ത്തിക്കുന്ന ദലിത് സംഘടനകള് സമരത്തിന് പിന്തുണ നല്‍കിയിട്ടുണ്ടെന്ന് നവസര്‍ജന് ട്രസ്റ്റിലെ നാദു പാര്‍മര് പറഞ്ഞു. ദിവസവും ഇരുന്നൂറോളം കന്നുകാലികളുടെ ജഡങ്ങളാണ് ജില്ലാഭരണകൂടത്തിന് സംസ്‌കരിക്കേണ്ടിവരുന്നത്.


'സംസ്ഥാനങ്ങള്‍ക്ക് അഭിനന്ദനം പോരാ, പണം വേണം'; ജനങ്ങള് പട്ടിണിയുടെ വക്കില്, ഉപജീവനം ഉറപ്പാക്കണമെന്ന - Samakalika Malayalam\n'സംസ്ഥാനങ്ങള്‍ക്ക് അഭിനന്ദനം പോരാ, പണം വേണം'; ജനങ്ങള് പട്ടിണിയുടെ വക്കില്, ഉപജീവനം ഉറപ്പാക്കണമെന്ന് തോമസ് ഐസക്ക്\nBy സമകാലിക മലയാളം ഡെസ്‌ക് | Published: 14th April 2020 11:26 AM |\nLast Updated: 14th April 2020 11:26 AM | A+A A- |\nതിരുവനന്തപുരം: കോവിഡ് വ്യാപനം തടയുന്നതിനുളള ലോക്ക്ഡൗണ് വീണ്ടും നീട്ടിയതോടെ, ആവശ്യമായ പണവും ഭക്ഷണവും എത്തിക്കാന് കേന്ദ്രസര്‍ക്കാര് നടപടി സ്വീകരിക്കണമെന്ന് ധനമന്ത്രി തോമസ് ഐസക്ക്. ജനങ്ങളില് പലരും പട്ടിണിയുടെ വക്കിലാണ്. ഉപജീവനം ഉറപ്പുവരുത്താന് നടപടി സ്വീകരിക്കണമെന്ന് ഐസക്ക് മാധ്യമങ്ങളോട് പറഞ്ഞു.\nജനങ്ങളുടെ ഉപജീവനമാര്‍ഗം ഉറപ്പുവരുത്താതെ, ലോക്ക്ഡൗണ് നീട്ടല് ഫലപ്രദമായി മുന്നോട്ടു കൊണ്ടുപോകാന് സാധിക്കുകയില്ല. നിയന്ത്രണങ്ങള് പാലിക്കണമെന്നത് ഉള്‍പ്പെടെയുളള കേന്ദ്രത്തിന്റെ നിര്‍ദേശങ്ങള് നടപ്പാക്കുന്നതില് സംസ്ഥാനം പൂര്‍ണ സന്നദ്ധത അറിയിച്ചിട്ടുണ്ട്. അതേസമയം തന്നെ സംസ്ഥാനങ്ങളുടെ ആശങ്കകള് പരിഹരിക്കാനും നടപടികള് സ്വീകരിക്കണമെന്നും ധനമന്ത്രി ആവശ്യപ്പെട്ടു. ലോക്ക്ഡൗണ് നിയന്ത്രണം പാലിക്കുന്നതില് സംസ്ഥാനങ്ങളുടെ പ്രവര്‍ത്തനത്തെ പ്രധാനമന്ത്രി നരേന്ദ്രമോദി അഭിനന്ദിച്ചു. സംസ്ഥാനങ്ങള്‍ക്ക് അഭിനന്ദനം പോരാ, പണമാണ് ആവശ്യമെന്ന് തോമസ് ഐസക്ക് ഓര്‍മ്മിപ്പിച്ചു.\nആദ്യ ലോക്ക്ഡൗണില് കുടിയേറ്റ തൊഴിലാളികള് നാട്ടിലേക്ക് പോയി. എന്നാല് ഇപ്പോള് ജനങ്ങളില് പലരും പട്ടിണിയുടെ വക്കിലാണ്. ഇവരുടെ ഉപജീവനം ഉറപ്പുവരുത്തണമെന്ന് തോമസ് ഐസക്ക് ആവശ്യപ്പെട്ടു. തൊഴിലുറപ്പ് തൊഴിലാളികള്‍ക്ക് കഴിഞ്ഞ വര്‍ഷത്തെ ജോലിയുടെ അടിസ്ഥാനത്തില് പകുതി പണം അക്കൗണ്ടില് ഇട്ടു കൊടുക്കണം. മുന്‍കൂറായി നല്‍കിയാല് മതി. ഇത് തൊഴിലാളികള്‍ക്ക് ആശ്വാസമാകുമെന്ന് തോമസ് ഐസക്ക് പറഞ്ഞു.\nകോവിഡ് പ്രതിരോധ പ്രവര്‍ത്തനങ്ങളെ തുടര്‍ന്ന് കേരളത്തെ സ്ഥിതിഗതികള് മെച്ചപ്പെട്ടു വരികയാണ്. എന്നാല് തൊട്ടടുത്തെ സംസ്ഥാനങ്ങളിലെ അവസ്ഥ ആശങ്കജനകമാണ്. രോഗ വ്യാപനം തടയുന്നതിനുളള ലോക്ക്ഡൗണ് നീട്ടിയതിന് സമാന്തരമായി പരിശോധന സംവിധാനവും ശക്തമാക്കണമെന്നും തോമസ് ഐസക്ക് ആവശ്യപ്പെട്ടു. നിലവില് രോഗം കണ്ടെത്തുന്നതിനുളള പരിശോധനയുടെ കാര്യത്തില് ഇന്ത്യ ഏറെ പിന്നിലാണ്. ഇതില് അടിയന്തര ഇടപെടല് നടത്തണമെന്നും ധനമന്ത്രി ആവശ്യപ്പെട്ടു.\nസംസ്ഥാനങ്ങളുടെ സാമ്പത്തിക പ്രതിസന്ധി പരിഹരിക്കാന് കേന്ദ്രസര്‍ക്കാര് അടിയന്തരമായി ഇടപെടണം. റിസര്‍വ് ബാങ്കില് നിന്ന് പണം ലഭ്യമാക്കി സംസ്ഥാനങ്ങള്‍ക്ക് നല്‍കാനുളള നടപടികള് സ്വീകരിക്കണം. സംസ്ഥാനത്ത് ഇളവുകള് അനുവദിക്കുന്ന കാര്യത്തില് നാളെ കേന്ദ്രം പുറത്തിറക്കുന്ന മാര്‍ഗരേഖയുടെ അടിസ്ഥാനത്തില് നടപടി സ്വീകരിക്കുമെന്നും ധനമന്ത്രി പറഞ്ഞു.\nലോക്ക്ഡൗണ് കോവിഡ് തോമസ് ഐസക്ക്


കുറിപ്പുകള്.: ഒഴുകുന്ന പുഴ\nPosted by ശിശു at Friday, November 24, 2006\nഒഴുകുന്ന പുഴകളും ഒഴുകാത്ത ഡാമുകളും ദുരന്തങ്ങളായി മാറിക്കൊണ്ടിരിക്കുന്ന പുത്തന് സാഹചര്യങ്ങളില് പുഴയുടെ ഒഴുക്കിനെക്കുറിച്ചൊരു പോസ്റ്റ്. ഒഴുകുന്ന പുഴ.\n9:43 PM, November 24, 2006\nഇതു നന്നായിട്ടുണ്ടു്. പുഴ സ്വാതന്ത്ര്യത്തിന്റെ ആത്മാവാണു്.\n10:29 PM, November 24, 2006\n9:31 AM, November 25, 2006\n9:47 AM, November 25, 2006\nനമ്മളും ഒഴുകി കൊണ്ടിരിക്കുകയാണ് അനുഭവങ്ങളുടെ പുഴയിലൂടെ,ഒരു പൊങ്ങു തടി പോലെ\n10:13 AM, November 25, 2006\nസ്വതത്രമായ ഒഴുക്കിന് വിഘ്നം വരുത്തി പുഴയുടെ ജീവനേയും കെടുത്തുന്നു മര്‍ത്ത്യന്.\nവളരേ ശരിയായ ചോദ്യങ്ങള് !\n11:05 AM, November 25, 2006\nപുഴ ഒഴുകുന്നു,അല്ല,ഒഴുകിക്കൊണ്ടെയിരിക്കുന്നു,അതുമല്ല,ഒഴുകിയിരുന്നു,ഒരിക്കല്..ഒരു കാലത്ത്.\nഇന്ന് പുഴ ഒഴുകിയിരുന്നേടത്ത് അവിടവിടെയായി ചില നീര്‍ച്ചാലുകളും മണല്‍ക്കൂനകളും പിന്നെ പുഴയുടെ മൃതശരീരത്തിനു മുകളിലൂടെ പാഞൊഴുകുന്ന കുറെ ലോറികളും മാത്രം.\n7:47 PM, November 25, 2006\nഒഴുകുന്ന പുഴയിലൂടെ തുഴഞു..ഞാന് നാട്ടില് പോയിവന്നു.ഭാരതപുഴയെ ഓര്‍ത്തുപോയി..\n6:27 PM, November 26, 2006\nനല്ല ആശയം , ഇഷ്ടമായി.\n8:11 PM, November 26, 2006\nഒഴുക്ക് ഒരു സചേതനാവസ്ഥയാണ്, പുഴയുടെതായാലും മനുഷ്യന്റേതായാലും. പുഴ ഒഴുകുന്നത് ഇന്നലെയില് നിന്ന് ഇന്നിലേക്കോ ഇന്നില്‍നിന്ന് നാളെയിലേക്കോ അല്ല.പുഴയുടെ ഒഴുക്കില് ഇന്ന് മാത്രമേയുള്ളൂ. തന്നിലൂടെ ഒഴുകിവന്നെത്തുന്നതെല്ലാം ഒഴുക്കിക്കളഞ്ഞ് ഒരോ തുള്ളിയേയും ശുദ്ധീകരിച്ചുകൊണ്ടുള്ള പുഴയുടെ ഒഴുക്കില് എല്ലാകാലങ്ങളും ഇല്ലാതാകുന്നു, എല്ലാ ഓര്‍മ്മകളും ഇല്ലാതാകുന്നു. അങ്ങനെ പുഴ കാലത്തിനതീതമായ അമൂര്‍ത്തമായ ഒരു ബിംബമാകുന്നു. മനുഷ്യനോ, ഒഴുകാതെ കെട്ടിക്കിടക്കുന്നു, സ്വയം ശുദ്ധമാകല് നടക്കുന്നുണ്ടോ, ഏതെങ്കിലുമൊരു കാലത്തിന്റെ തടവറയിലാണ് നാമെല്ലാം ജീവിക്കുന്നത്, ഒന്നുകില് ബാല്യത്തിന്റെ, യൌവ്വനത്തിന്റെ ഏതെങ്കിലുമൊരു കാലത്തിന്റെ ഓര്‍മ്മകളില് കുരുങ്ങിക്കിടക്കുന്ന നമ്മുടെ ജീവിതത്തില് അതുമൂലം വര്‍ത്തമാന കാലം നഷ്ടമാകുന്നില്ലേ? നാം എപ്പോഴും കഴിഞ്ഞുപോയ കാലത്തിലാണ് ജീവിക്കാന് ആഗ്രഹിക്കുന്നത്, കഴിഞ്ഞുപോയ കാലം ഒരിക്കല് നമ്മുടെ വര്‍ത്തമാനകാലമായിരുന്നു എന്ന ബോധം പക്ഷെ നമുക്കുണ്ടാകുന്നുമില്ല, 2006 നവംബര് 27 എന്ന ദിവസത്തില് നാം ജീവിക്കുന്നത് ഒരുപക്ഷെ അഞ്ചോ പത്തോ ദിവസത്തിനു ശേഷം മറ്റൊരു മധുരമുള്ളതോ അല്ലാത്തതോ ആയ ഓര്‍മ്മകളിലൂടെയായിരിക്കാം, ഇങ്ങനെ വര്‍ത്തമാന കാലം നമുക്കന്യമാകുന്നു. ഇതു തന്നെയല്ലേ മനുഷ്യന്റെ ദുര്യോഗവും?\nപുഴ എല്ലാം ഒഴുക്കിക്കളയുമ്പോള് ജീവിതത്തിലൂടെ ഒഴുകിവരുന്നതെല്ലാം സ്വരുക്കൂട്ടിവെക്കാനാണ് മനുഷ്യനാഗ്രഹിക്കുന്നത്.പറഞ്ഞാല് തീരാത്ത മറ്റൊരു ദുരന്തം?\n(ചെറിയ പോസ്റ്റിന് ഇത്രയും വലിയ വിശദീകരണമോ?)\n11:42 AM, November 27, 2006


ബസ് വീട്ടിലേക്കു മറിഞ്ഞ് 52 പേര്‍ക്ക് പരിക്ക് – Payyanur.com\nബസ് വീട്ടിലേക്കു മറിഞ്ഞ് 52 പേര്‍ക്ക് പരിക്ക്\nഅപകടത്തിൽ പെട്ടത് കണ്ടങ്കാളി ഷേണായീസ് ഗവ. ഹയര്‍സെക്കന്‍ഡറി സ്‌കൂളിലെ വിനോദയാത്ര സംഘം\nപയ്യന്നൂർ: പയ്യന്നൂര് കണ്ടങ്കാളി ഷേണായീസ് ഗവ. ഹയര്‍സെക്കന്‍ഡറി സ്‌കൂളിലെ വിദ്യാര്‍ഥികളുമായി വിനോദയാത്രയ്‌ക്കെത്തിയ ബസ് കോഴിക്കോട് വീടിനു മേലേക്കു മറിഞ്ഞ് വിദ്യാര്‍ഥികളടക്കം 52 പേര്‍ക്ക് പരിക്ക്. ആറുപേരുടെ പരിക്ക് ഗുരുതരമാണ്. വീട്ടിനകത്തുണ്ടായിരുന്ന ഗര്‍ഭിണിയായ യുവതി പരിക്കേല്‍ക്കാതെ അദ്ഭുതകരമായി രക്ഷപ്പെട്ടു. വെള്ളിയാഴ്ച വൈകീട്ട് മൂന്നേകാലോടെ പുതിയങ്ങാടി പള്ളിക്കണ്ടി ബീച്ചിലാണ് നാടിനെ നടുക്കിയ അപകടമുണ്ടായത്.\nബീച്ച്‌റോഡില് പത്തടിയോളം താഴ്ചയിലുള്ള പള്ളിക്കണ്ടിയിലെ തെക്കെത്തൊടി രമ്യനിവാസില് സച്ചിദാനന്ദന്റെ വീട്ടിലേക്കാണ് ബസ് കുത്തനെ മറിഞ്ഞത്. വീഴ്ചയുടെ ആഘാതത്തില് വീടിന്റെ മുന്‍ഭാഗത്തെ ചുമരും ജനാലയും മുറ്റത്ത് നിര്‍ത്തിയിട്ട ബൈക്കും പൂര്‍ണമായി തകര്‍ന്നു. സച്ചിദാനന്ദന്റെ മരുമകളും ഗര്‍ഭിണിയുമായ ഹിമ കിടന്നിരുന്ന കട്ടിലിലേക്കാണ് ചുമരിന്റെ കല്ലുകള് തെറിച്ചുവീണത്. ബസപകടം കണ്ട് ഭയന്ന ഹിമയെ ഉടന്‍തന്നെ ആസ്പത്രിയിലേക്ക് മാറ്റി.\nകോഴിക്കോട്ട് വിനോദയാത്രയ്‌ക്കെത്തിയ വിദ്യാര്‍ഥികള് ബീച്ചിലെ ഡി.ടി.പി.സി.യുടെ അക്വേറിയം സന്ദര്‍ശിച്ച് രണ്ടുബസ്സുകളിലായി പയ്യന്നൂരിലേക്ക് മടങ്ങുകയായിരുന്നു. അതിലൊന്നാണ് നിയന്ത്രണംവിട്ട് വീട്ടിലേക്ക് മറിഞ്ഞത്. ഒരു ബൈക്കിനെ രക്ഷപ്പെടുത്തുന്നതിനിടെ നിയന്ത്രണം വിട്ടതാണെന്ന് നാട്ടുകാര് പറയുന്നുണ്ടെങ്കിലും ബ്രേക്കിട്ടതിന്റെ അടയാളങ്ങളൊന്നും റോഡില് കാണാനില്ലെന്നും ഡ്രൈവര് ഉറങ്ങിപ്പോയതായിരിക്കാമെന്നാണ് കരുതുന്നതെന്നും പോലീസ് പറഞ്ഞു. അപകടത്തിന്റെ ആഘാതത്തില് ബസിന്റെ പിറകുഭാഗത്തിരുന്ന കുട്ടികള് മുഴുവന് മുന്നിലെത്തിയിരുന്നു. വാതില് തുറക്കാന് കഴിയാത്തതിനാല് ചില്ല് തകര്‍ത്ത് അകത്തുകടന്നാണ് കുട്ടികളെ പുറത്തെടുത്തത്. ചില കുട്ടികള് സീറ്റിനുള്ളില് കുടുങ്ങിയ നിലയിലായിരുന്നു. പരിക്കേറ്റവരെ മെഡിക്കല് കോളേജ് ആസ്പത്രിയിലും മെമ്മോറിയല് ആസ്പത്രിയിലും പ്രവേശിപ്പിച്ചു.\nപയ്യന്നൂർ നഗര സഭ ചെയർമാൻ ശശി വട്ടക്കൊവ്വൽ സംഭവം അറിഞ്ഞ ഉടനെ കോഴിക്കോട് എത്തി കാര്യങ്ങൾ ഏകോപിപ്പിക്കാൻ നേതൃത്വം നൽകി. മന്ത്രി കടന്നപ്പള്ളി രാമചന്ദ്രനും സി. കൃഷ്ണൻ എം.എൽ.എ യും ആശുപത്രിയിലെത്തിയിരുന്നു.\nടി.പി.എൻ കൈതപ്രം അനുസ്മരണം\nസി പി എം സെമിനാർ പ്രകാശ് കാരാട്ട് ഉദ്‌ഘാടനം ചെയ്തു


പതിനായിരക്കണക്കിനു റൊഹിന്‍ഗ്യകളുടെ കൂട്ടപ്പലായനം | Arabia Newspaper Malayalam\nപതിനായിരക്കണക്കിനു റൊഹിന്‍ഗ്യകളുടെ കൂട്ടപ്പലായനം\nവംശനിര്‍മ്മാര്‍ജ്ജനത്തെ തുടര്‍ന്ന് മ്യാന്‍മറില് നിന്ന് റൊഹിന്‍ഗ്യന് അഭയാര്‍ത്ഥികള് കൂട്ടപ്പലായനം നടത്തുന്നു. അനധികൃത കുടിയേറ്റത്തിന്റെ പേരില് മനുഷ്യത്യരഹിതമായ നടപടികളാണ് സൈനികരുടെ ഭാഗത്തു നിന്നും ഉണ്ടാകുന്നത്. ബംഗ്ലാദേശിലേക്കും സമീപ രാജ്യങ്ങളിലേക്കു റൊഹിഗ്യന് അഭയാര്‍ത്ഥികള് പലായനം ചെയ്യുകയാണ്.\nഒ3ഗസ്ത് 25 മുതല് തുടരുന്ന പലായനത്തിനിടെ ഏകദേശം നാന്നൂറോളം അഭായര്‍ത്ഥികള് മരണമടഞ്ഞതായി യുഎന് പറയുന്നു. മുപ്പതിനായിരത്തോളം അഭയാര്‍ത്ഥികള് മ്യാന്‍മര് മലനിരകളില് ഭക്ഷണവും വെള്ളവും ലഭിക്കാതെ കുടുങ്ങിക്കിടക്കുകയാണ്. അതേസമയം, കൊല്ലപ്പെട്ടവരില് ഭൂരിഭാഗവും തീവ്രവാദികളാണെന്നാണ് മ്യാന്‍മര്‍സൈന്യത്തിന്റെ അവകാശവാദം.\nഎഴുപതിനായിരത്തോളം റൊഹിഗ്യന് അഭയാര്‍ത്ഥികളാണ് ഇതുവരെ മ്യാന്‍മര് വിട്ടത്. സൈനികരുടെ വെടിവെപ്പില് പരിക്കേറ്റവരും ഇവരില് ഉള്‍പ്പെടും. വംശീയ ന്യൂനപക്ഷമായ റൊഹിന്‍ഗ്യകളെ മ്യാന്‍മരില് നിന്ന് തുരത്തുകയാണ്. റൊഹിന്‍ഗ്യന് മുസ്സീങ്ങള്‍ക്കൊപ്പം ഹിന്ദുക്കളും പലായനം ചെയ്യപ്പെടുന്നുണ്ട്. അഞ്ഞൂറോളം ഹിന്ദുക്കളും ബംഗ്ലാദേശില് എത്തിയതായി വാര്‍ത്താ ഏജന്‍സികള് റിപ്പോര്‍ട്ടു ചെയ്യുന്നു.\nമ്യാന്‍മര് സൈന്യത്തിന് എതിരെ റൊഹിഗ്യന് സാല്‍വേഷന് ആര്‍മി നടത്തിയ ആക്രമണത്തെ തുടര്‍ന്ന് സൈന്യം ശക്തമായ തിരിച്ചടി നടത്തുകയായിരുന്നു. മിലിട്ടന്‍സിക്കെതിരെ നടന്ന പ്രത്യാക്രമണം എന്നാണ് സര്‍ക്കാര് വിശേഷിപ്പിക്കുന്നതെങ്കിലും സാധാരണക്കാരയാ ഗ്രാമീണരെ കൂട്ടക്കുരുതി നടത്തുകയായിരുന്നുവെന്നാണ് റിപ്പോര്‍ട്ടുകള്. നോബല്‍സമാധാന സമ്മാന ജേതാവായ ആംഗ് സാന് സു ചി യുടെ ഭരണകൂടം നടത്തുന്ന ക്രൂരവും മനുഷ്യത്വരഹിതവുമായ സൈനിക നടപടി നിര്‍ത്തിവെയ്ക്കണമെന്നാണ് ലോക നേതാക്കള് ആവശ്യപ്പെടുന്നത്.\nറൊഹിഗ്യന് അഭയാര്‍ത്ഥികളില് ഭുരിഭാഗവും ഇന്തോ-ആര്യന് വേരുകളുള്ളവരാണ്. ബ്രിട്ടീഷ് സാമ്രാജ്യ ഭരണകാലത്ത് ഇവര് ഇന്ത്യയില് നിന്നും ബര്‍മയിലേക്ക് കുടിയേറിയവരാണ്. ഇവരില് പലരും ഇസ്ലാം മതം സ്വീകരിച്ചു.\nഎന്നാല്, മ്യാന്‍മറിലെ നിയമപ്രകാരം ഇവര്‍ക്ക് പൗരത്വം നല്‍കിയിരുന്നില്ല. ഇതിനെ തുടര്‍ന്ന് അനധികൃത കുടിയേറ്റക്കാരായി ഇവര് തുടരുകയായിരുന്നു. പതിറ്റാണ്ടുകളായി ഇവര് പലപ്പോഴും കൂട്ടപ്പാലയനം ചെയ്യുകയായിരുന്നു.\nഇന്ത്യയില് ഏകദേശം നാല്‍പ്പതിനായിരത്തോളം റൊഹിഗ്യന് അഭയാര്‍ത്ഥികള് ഉണ്ട്. അടുത്തിടെ ഇവരെ പുറത്താക്കാന് കേന്ദ്ര സര്‍ക്കാര് തീരുമാനമെടുത്തിരുന്നു. ഇതിനെതിരെ സുപ്രീം കോടതിയെ സമീപിച്ചിരിക്കുകയാണ്.\nTags : Rohingyas Myanmar


ജിയോ ഗ്ഗോ ഫൈബർ എന്ന പേരിൽ ലോഞ്ച്-ബിസിനസ് സ്റ്റാൻഡേർഡിന് ഡിടിഎച്ച് ഏകീകരണത്തിന്റെ അടുത്ത തരംഗം – Malayalam Daily Press\nജിയോ ഗ്ഗോ ഫൈബർ എന്ന പേരിൽ ലോഞ്ച്-ബിസിനസ് സ്റ്റാൻഡേർഡിന് ഡിടിഎച്ച് ഏകീകരണത്തിന്റെ അടുത്ത തരംഗം\nൽ ഏകീകരണം അടുത്ത വേവ് ഡയറക്ട്-ടു-ഹോം (ഡിടിഎച്ച്) വിപണി ഈ വർഷം ഒഫ്ഫിന്ഗ് അപകടത്തെ ജിയോ ഗിഗഫിബെര് വാണിജ്യ ലോഞ്ച് വേണ്ടി രെഅദിഎസ്. ഡിഐഡി ടി വി വീഡിയോകോൺ ഡി2ഹിയുമായി ലയിപ്പിച്ചപ്പോൾ അവസാന ഘട്ട റൗണ്ട് 2017 ൽ പ്രവർത്തനക്ഷമമായിരുന്നു. റിലയൻസ് ബിഗ് ടിവിയെ ഡെൽഹി ആസ്ഥാനമായ വികോൻ മീഡിയയും ടെലിവിഷനും സ്വന്തമാക്കി.\nകഴിഞ്ഞ ഏതാനും ദിവസങ്ങളിൽ, ഡിഷ് ടിവി ൽ ഭാരതി എയർടെൽ പലിശ, രാജ്യത്തെ ഏറ്റവും വലിയ ചുറ്റുമുള്ള buzz ഡിടിഎച്ച് ഓപ്പറേറ്റർ, മാത്രം മന്നസില്ലകാത്ത പ്രവർത്തനം പ്രോംപ്റ്റുചെയ്യുന്നതിനോ വളർന്നിരിക്കുന്നു ഡിഷ് ടിവി വിപണികളിൽ കൌണ്ടർ. ടാറ്റാ സ്കൈ, എയർടെൽ ഡിടിഎച്ച് എന്നിവ യഥാക്രമം രണ്ടും മൂന്നും സ്ഥാനങ്ങളിൽ.\nവ്യാഴാഴ്ച രാവിലെ ഡിഷ് ടിവിയിൽ ലയിക്കാനാണ് എയർടെൽ ഡിഎച്ച്എമ്മിലെത്തിയത് . എസ്സൽ ഗ്രൂപ്പ് കമ്പനിയുടെ സ്റ്റോക്ക് വില ബി.എസ്.ഇയിൽ 41 രൂപയുടെ എടിഎഫ് വില ഉയർന്നതാണ്. ട്രേഡിംഗ് പ്രവർത്തനം 2.65 പോയിന്റാണ്. ഒടുവിൽ 39.05 രൂപയായിരുന്നു യൂണിറ്റിന്റെ വിൽപന. വെള്ളിയാഴ്ച വ്യാപാരം അവസാനിച്ചതാണ് വിപണിയുടെ വ്യാപ്തി.\nപങ്കാളി സിംഗ് ടേലുമായി ചേർന്ന് എയർടെല്ലും ഡിഷ് ടിവിയിൽ 60 ശതമാനം ഓഹരി പങ്കാളിത്തം വാങ്ങുന്നതിനെക്കുറിച്ചാണ് ആലോചിക്കുന്നത്. ഡിഷ് ടിവിയുടെ 80 ശതമാനം ഓഹരിയും നിക്ഷേപകർക്ക് നൽകുകയാണ്.\nഡിറ്റിസ് ടിവി സ്റ്റോക്കിനുണ്ടാകുന്ന നിക്ഷേപകത്വം വർധിക്കുന്നതോടൊപ്പം, ടാറ്റ സ്കൈയെക്കുറിച്ച് പുതിയ ഫിനാൻഷ്യൽ ഇൻവെസ്റ്റേഴ്സിനായുള്ള ടാറ്റ സ്കൈയെ കുറിച്ചുള്ള ചർച്ചകൾ അവസാനിക്കും.\nജിയോയുടെ ഫൈബർ ബ്രോഡ്ബാൻഡ് ശൃംഖല ഈ വർഷത്തിന്റെ രണ്ടാം പകുതിയിൽ വാണിജ്യാടിസ്ഥാനത്തിൽ ഇറങ്ങുമെന്ന് പ്രതീക്ഷിക്കുന്നു. ടാറ്റ സ്കൈയുടെ 19 ശതമാനം ഓഹരികൾ ടാറ്റാക്, ടാറ്റ ഓപ്പർച്യുനിറ്റസ് ഫണ്ട് എന്നിവയാണ് പുതിയ നിക്ഷേപകരെ തേടിയെത്തുന്നത്. കഴിഞ്ഞ വർഷം ടാറ്റാ സ്കൈയുടെ ഉടമസ്ഥതയിലുള്ള ടാറ്റ സ്കൈയുടെ ഉടമസ്ഥതയിലുള്ള ടാറ്റ സ്കൈ 30 ശതമാനവും വാൾട്ട് ഡിസ്നി കോഡിന്റെ 30 ശതമാനം ഓഹരികളും സ്വന്തമാക്കി. ഇന്ത്യൻ യൂണിറ്റുകളുടെ വാൽട്ട് ഡിസ്നിയുടെയും 21 ം സെഞ്ച്വറി ഫോക്സുകളുടെയും സംയോജനം നടന്നു കൊണ്ടിരിക്കുകയാണ്. എയർടെൽ, ഡിഷ് ടിവി, ടാറ്റ സ്കൈ എന്നിവിടങ്ങളിലേക്ക് അയച്ച മെയിലുകൾക്ക് പ്രതികരണമില്ല.\nമുംബൈ, ഡൽഹി-എൻസിആർ, അഹ്മദാബാദ്, സൂററ്റ് തുടങ്ങിയ നഗരങ്ങളിൽ പ്രിവ്യൂ അടിസ്ഥാനത്തിൽ ലൈഫ് ഇൻഷൂറൻസ് കമ്പനിയുടെ ഡയറക്ടർ ബോർഡ് അംഗങ്ങളായ ജിയോ ഗിയ ജി ഫൈബർ പറഞ്ഞു. GigaFiber സേവനത്തിന്റെ ഭാഗമായി സെക്കൻഡിൽ 100 മെഗാബൈറ്റിലധികം കണക്ഷന്റെ വേഗത വാഗ്ദാനം ചെയ്യുന്നുണ്ട്, ഡാറ്റാ ഡൌൺലോഡ് പരിധി 100 GB ആയി ചുരുക്കിയിരിക്കുന്നു. ഹൈ സ്പീഡ് റൂട്ടറിനായി ഉപയോക്താക്കൾക്ക് 4500 രൂപ മടക്കി നൽകണം. കൂടാതെ, കഴിഞ്ഞ മാസത്തെ ഏറ്റെടുക്കൽ പൂർത്തിയാക്കിയ കേബിൾ കമ്പനികളായ ഡെൻ ആൻഡ് ഹത്വേയുടെ ഫൈബർ ബ്രോഡ്ബാൻഡ് സേവനം അവസാനിപ്പിക്കുന്നതിനുള്ള അവസാന മൈൽ കണക്റ്റിവിറ്റി ഉപയോഗപ്പെടുത്താൻ റിലയൻസ് സഹായിക്കും.\nഡിഎച്ച്എച്ച് കളിക്കാർ ഇരട്ട വെല്ലുവിളി നേരിടുന്നുണ്ട്- എഡൽവീസ് സീനിയർ വൈസ് പ്രസിഡന്റ് അബിനിഷ് റോയ് പറയുന്നു. “കഴിഞ്ഞ ഏതാനും വർഷങ്ങളിൽ കാഴ്ചക്കാർക്ക് ഡ്രൈവ് ചെയ്തുകൊണ്ടിരിക്കുന്ന ഓവർ-ദി-ടോപ്പ് കളിക്കാർക്ക് ഒരു ഉള്ളടക്ക വെല്ലുവിളിയാണ്. രണ്ടാമത്തേത് ഒരു വിതരണ വെല്ലുവിളി. ഡി.ടി.എച്ച്. കളിക്കാർക്ക് ഇന്റർനെറ്റ് സേവനങ്ങൾ നൽകുന്നില്ല. മറ്റു ഡിസ്ട്രിബ്യൂട്ട് പ്ലാറ്റ്ഫോം ഓപ്പറേറ്റർമാരുമായി താരതമ്യം ചെയ്യുമ്പോൾ ഇത് ഒരു ദോഷമാണെന്നും അദ്ദേഹം പറയുന്നു.\nട്രായ് വില നിർണയത്തിനു മുമ്പുള്ള ഡിഐടി ഓപ്പറേറ്റർമാർക്ക് നഷ്ടമുണ്ടായിരുന്നതായി ഏലറ കാപ്പിറ്റൽ ഗവേഷണ വിഭാഗം വൈസ് പ്രസിഡന്റ് കരൺ തൗരാനി പറഞ്ഞു. മുമ്പ്, ഡിടിഎച്ച് കളിക്കാർ സേവന നിലവാരവും വിലനിലവാരവും കണക്കിലെടുത്ത് കേബിൾ കമ്പനികൾക്ക് പ്രീമിയം അടയ്ക്കുന്നതാണ്, “അദ്ദേഹം പറയുന്നു.\nഎയർടെൽ ഡിഎച്ച്എച്ച്, സൺ ഡയറക്ട്, ബ്രോഡ്കാസ്റ്റർ ഡിസ്കവറി കമ്മ്യൂണിക്കേഷൻസ് തുടങ്ങിയ ടീമുകൾക്കൊപ്പം ഡൽഹി ഹൈക്കോടതിയിലും ട്രായ് ടാരിഫ് ഉത്തരവ് വെല്ലുവിളിച്ചു.


movie orayiram kinakkal director pramod mohan says about his new movie - Malayalam Filmibeat\n| Updated: Monday, April 9, 2018, 14:45 [IST]\nഞാൻ ഇവിടെ പറയാൻ പോകുന്ന കഥയിലെ നായകൻ ഒരു കോയിക്കോടുകാരനാണ്. ഡിഗ്രി പഠന കാലഘട്ടത്തിലാണ് തലയിൽ സിനിമ മോഹം കയറി കൂടിയത്. സിനിമ തിയേറ്ററിൽ പോയി കാണുകയല്ലാതെ സിനിമയുമായോ ഫീൽഡുമായി യാതൊരു ബന്ധവും ഈ ചെറുപ്പക്കാരനില്ല. വളരും തോറും മോഹവും വളരുമെന്ന് പറയുന്നതു പോലെ അദ്ദേഹത്തോടൊപ്പം ഉള്ളിലുളള സിനിമ മോഹവും വളർന്നു. ഡിഗ്രി വിജയകരമായി പൂർത്തിയാക്കിയ ശേഷം സിനിമ എന്ന ലക്ഷ്യം മാത്രമായിരുന്നു മനസിൽ . പിന്നീടുള്ള പത്ത്, പതിനാല് വർഷങ്ങൾ സിനിമയിൽ എത്തിപ്പെടാനുള്ള ഓട്ടപ്പാച്ചിലായിരുന്നു. അന്ന് ആ ചെറുപ്പക്കാരൻ കണ്ട ഒരായിരും കിനാക്കൾ ഇന്ന്\nഇപ്പോൾ നുമ്മ പറ‍ഞ്ഞ നടൻ ആരാണെന്ന് മനസിലായി കാണുമല്ലോ. ബിജുമേനോന്റെ ഏറ്റവും പുതിയ ചിത്രമായ ഒരായിരം കിനാക്കളാൽ എന്ന സിനിമയുടെ സംവിധായകൻ പ്രമോദ് മോഹനെ കുറിച്ചാണ്. തന്റെ സിനിമയെ കുറിച്ചുള്ള ഒരായിരം കിനാക്കൾ അദ്ദേഹം ഫിൽമീ ബീറ്റിനോട് പങ്കുവെയ്ക്കുകയാണ്.\nസിനിമയ്ക്ക് റാംജി റാവുമായി ബന്ധമുണ്ടോ\nസിനിമ പുറത്തിറങ്ങും മുൻപ് തന്നെ സിദ്ദിഖ് ലാൽ കൂട്ട്ക്കെട്ടിൽ പിറന്ന സൂപ്പർ ഹിറ്റ് ചിത്രം റാംജി റാവുമായി ചെറിയ ബന്ധമുണ്ടെന്നുളള വാർത്തകൾ പ്രചരിച്ചിരുന്നു. എന്നാൽ അത്തരത്തിൽ പ്രചരിക്കുന്ന വാർത്ത തെറ്റാണെന്ന് സംവിധായകൻ പ്രമോദ് മോഹൻ പറഞ്ഞു. ആ സിനിമയുമായോ അതിലെ ഹിറ്റ് ഗാനവുമായോ ചിത്രത്തിന് ഒരു ബന്ധവുമില്ല. സിനിമയുടെ കഥാപശ്ചാത്തലത്തിന് അനിയോജിച്ച പേരാണ് ഒരായിരം കിനാക്കളാൽ, അതിനാലാണ് തന്റെ സിനിമയ്ക്ക് ആ പേര് നൽകിയത്- പ്രമോദ് പറഞ്ഞു.\nബിജു മേനോൻ എന്ന നായകൻ\nശ്രീറാം എന്ന കഥാപാത്രത്തിന് ഏറ്റവും യോജിച്ച താരം ബിജുമേനോൻ തന്നെയാണ്. തിരക്കഥ എഴുതി തുടങ്ങിയപ്പോൾ ബിജു മേനോൻ മനസിലില്ലായിരുന്നു . പകുതിയിലാണ് അദ്ദേഹം തന്റെ മനസിൽ കടന്നു വന്നത്. തിരക്കഥ വായിച്ച തന്റെ പല സുഹൃത്തുകൾ ബിജുവേട്ടനല്ലേ നായകൻ എന്ന് ഇങ്ങോട്ട് ചോദിക്കുകയായിരുന്നു. ഹ്യൂമറും അതുപോലെ സിരിയസ് ടൈപ്പ് കഥാപാത്രങ്ങൾ അദ്ദേഹത്തിന്റെ കൈകളിൽ ഭഭ്രമായിരിക്കും. നമുക്ക് അത് വിശ്വസിച്ച് ഏൽപ്പിക്കാനും കഴിയും.\nസിനിമയ്ക്ക് വേണ്ടി ഷാജോൺ കഠിനമായി തന്നെ പ്രയത്നിച്ചിരുന്നു. പോലീസ് കഥാപാത്രമാണ് സിനിമയിൽ അദ്ദേഹം അവതരിപ്പിച്ചിരിക്കുന്നത്. ഇതുവരെ കണ്ടു വന്ന ഷാജോണിനെയല്ല ഒരായിരം കിനാക്കളിൽ പ്രേക്ഷകർ കാണുന്നത്. അദ്ദേഹത്തിന്റെ കരിയറിലെ തന്നെ വ്യത്യസ്തമായ പോലീസ് വേഷമാണിത്. ഇതിനായി അദ്ദേഹം നന്നായി തന്നെ പ്രയ‌ത്നിച്ചിട്ടുമുണ്ട് . കഥാപാത്രത്തിനു വേണ്ടി 10 മണിക്കൂറോളമാണ് ജിമ്മിൽ ചിലവഴിച്ചത്. ബോഡി ഹിറ്റ്നസിനു വേണ്ടി ഭക്ഷണം വരെ അദ്ദേഹം കൺട്രോൾ ചെയ്തിരുന്നു.\nഗുണം ചെയ്യുന്ന രീതിയിൽ വിമർശിക്കു\nവിമർശനം കേൾക്കുന്നതിൽ തനിയ്ക്ക് യാതൊരു മടിയുമില്ല. എന്നാൽ ലോജിക്കിന് ചേരുന്ന രീതിയിലുള്ള വിമർശനങ്ങളാണ് പ്രതീക്ഷിക്കുന്നത്. കഴിഞ്ഞ 10, 14 വർഷമായി സിനിമയുടെ പിന്നാലെയാണ് ജീവിതം. കഠിനമായി പ്രയത്നിച്ചാണ് സിനിമയിൽ എത്തിപ്പെട്ടത്. അതിനാൽ തന്നെ മാതൃഭൂമിയുടെ ഇത്തരത്തിലുള്ള റിവ്യൂ തന്നെ പേഴ്സണിലെ കുറച്ച് വിഷമിപ്പിച്ചിട്ടുണ്ട്. എന്താണ് സിനിമയുടെ പോരായ്മ എന്ന് തുറന്ന് പറയാൻ തയ്യാറാകണം. അത് ഒരു സംവിധായകനെന്ന നിലയിൽ തനിയ്ക്ക് അത് ഗുണകരമാകും. എന്നാൽ ഒരു ലോജിക്കുമില്ലൊതെ സിനിമ മോശമാണെന്ന് പറയുന്നത് ശരിയല്ല. ഇത് പ്രേക്ഷകർക്കോ, ആ മാധ്യമത്തിനോ, തനിയ്ക്കോ ഗുണം ചെയ്യില്ല. ഇത്തരത്തിലുളള പ്രവർത്തികൾ നിർത്തേണ്ട സമയമായിട്ടുണ്ടെന്നും അദ്ദേഹം പറഞ്ഞു.\nഇത്തരത്തിലുള്ള കമന്റുകൾക്ക് മറു‌പടി നൽകേണ്ട എന്നാണ് തന്റെ തീരുമാനം. വളരെ അധികം പാഷനോടെയാണ് സിനിമ ചെയ്തിരിക്കുന്നത്. അതിനാൽ തന്നെ മാതൃഭൂമിയുടെ റിവ്യൂ തന്റെ ചിത്രത്തെ ഒരു രീതിയിലും ബാധിക്കുകയില്ല. സിനിമയെ കുറിച്ചു മികച്ച പ്രതികരണമാണ് ലഭിക്കുന്നത്. കുടുംബ പ്രേക്ഷകർക്ക് ആസ്വദിക്കാൻ കഴിയുന്ന ഒരു ചിത്രമാണിത്. വളരെ ചെറിയ ചിത്രമാണ്. താരങ്ങളെല്ലാം വളരെ മനോഹരമായി തന്നെ അഭിനയിച്ചിട്ടുമുണ്ട്. പ്രേക്ഷകരെ മടിപ്പിക്കുന്ന തരത്തിലുള്ള ഒരു ഘടകവും ചിത്രത്തിലില്ല. അതിനാൽ തന്നെ ഫാമിലി പ്രേക്ഷകർക്ക് ഇഷ്ടപ്പെടുന്ന ഒരു ചിത്രമായിരിക്കുമിതെന്ന് അദ്ദേഹം ഉറപ്പ് നൽകിയിട്ടുമുണ്ട്\nതന്റെ സുഹൃത്ത് ബ്രിജീഷ് മുഹമ്മദ് വഴിയാണ് രൺജി പണക്കറുടെ അടുത്തെത്തിയത്. രൺജി സാറിനോട് കഥ പറയുകയായിരുന്നു. അദ്ദേഹത്തിന് എന്റെ സ്ക്രിപ്റ്റ് ഇഷ്ടപ്പെടുകയും പടം ചെയ്യാം എന്ന് സമ്മതിക്കുകയും ചെയ്തു.\nRead more about: biju menon movie malayalam song teaser ബിജു മേനോന് സിനിമ മലയാളം orayiram kinakkal\nmovie orayiram kinakkal director pramod mohan says about his new movie


അമേരിക്കയില് ഭൂചലനം :: Janmabhumi Daily\nSaturday3June 2017 8:28 am IST\nവാഷിംഗ്ടണ്: അമേരിക്കയില് വീണ്ടും ഭൂചലനം റിപ്പോര്‍ട്ട് ചെയ്തു. അല്‍ഭാമ ജിയോര്‍ജിയയില് ചെറിയ തോതില് ഭൂചലനം ഉണ്ടായിരുന്നു. ഇതിനു പിന്നാലെയാണ് അമേരിക്കയെ വിറപ്പിച്ചുകൊണ്ടുള്ള ഭൂചലനം റിപ്പോര്‍ട്ട് ചെയ്തത്. റിക്ടര് സ്‌കെയിലില് 6.8 രേഖപ്പെടുത്തിയ ഭൂചലനമാണ്. അമേരിക്കന് ജിയോളജിക്കല് സര്‍വേയാണ് ഈ വിവരം പുറത്തുവിട്ടത്. സംഭവത്തില് നാശനഷ്ടങ്ങളോ അപകടങ്ങളോ ഇതുവരെ റിപ്പോര്‍ട്ട് ചെയ്തിട്ടില്ല.\nഅമേരിക്കയില് നേരിയ ഭൂചലനം


ട്വിസ്റ്റുകൾക്കൊടുവിൽ ഗംഭീര ക്ളൈമാക്സ്; ഓസീസിനെ തരിപ്പണമാക്കി ഇന്ത്യ, ഗാബയിൽ ചരിത്ര വിജയം- പരമ്പര | India|Cricket|australia|rohit sharma\nനിയമസഭാ തിരഞ്ഞെടുപ്പില് വോട്ട് ബഹിഷ്‌കരിക്കാൻ ആഹ്വാനവുമായി തെച്ചിക്കോട്ട്കാവ് രാമചന്ദ്രന് ഫാന്‍സ്\nബിജുമേനോൻ നായകനാകുന്ന ‘ആർക്കറിയാം’ ഏപ്രില് 3ന്\nടിക്കറ്റേതര വരുമാനം വർദ്ധിപ്പിക്കാൻ പുതിയ പദ്ധതിയുമായി കെഎസ്ആർടിസി\nറെയിൽവേ ഓഫീസിൽ തീപിടുത്തം ; നിരവധി മരണം\nഈ മന്ത്രം ജപിച്ച് ശിവനെ ഭജിച്ചാല്\nട്വിസ്റ്റുകൾക്കൊടുവിൽ ഗംഭീര ക്ളൈമാക്സ്; ഓസീസിനെ തരിപ്പണമാക്കി ഇന്ത്യ, ഗാബയിൽ ചരിത്ര വിജയം- പരമ്പര\n32 വര്‍ഷത്തെ ചരിത്രം തിരുത്തി ഇന്ത്യ\nJan 19, 2021, 01:38 pm IST\nആവേശങ്ങൾക്കും ആകാംഷയ്ക്കുമൊടുവിൽ ബ്രിസ്ബെയ്നിലെ ഗാബ സ്റ്റേഡിയത്തിൽ ടീം ഇന്ത്യയ്ക്ക് വിജയം. നാലാം ക്രിക്കറ്റ് ടെസ്റ്റില് ഓസീസിനെ മൂന്ന് വിക്കറ്റിന് പരാജയപ്പെടുത്തി ഇന്ത്യൻ ടീം. ഇതോടെ ബോര്‍ഡര്-ഗാവസ്‌കര് ട്രോഫി നിലനിര്‍ത്തിയിരിക്കുകയാണ് ഇന്ത്യ. ആവേശം അവസാനനിമിഷം വരെ നിലനിന്ന കളിയിൽ മൂന്ന് വിക്കറ്റിനാണ് ഇന്ത്യ ഓസീസിനെ തരിപ്പണമാക്കിയത്.\nAlso Read: ബേപ്പൂരിൽ പടവെട്ടാനൊരുങ്ങി മുഹമ്മദ് റിയാസ്; ചുക്കാൻ പിടിച്ച് സിപിഎം\n328 റണ്‍സ് വിജയലക്ഷ്യവുമായി രണ്ടാം ഇന്നിംഗ്‌സില് ബാറ്റിംഗിനിറങ്ങിയ ഇന്ത്യ 18 പന്ത് ശേഷിക്കെ ഏഴ് വിക്കറ്റ് നഷ്ടത്തില് ലക്ഷ്യം കണ്ടു. ഇതോടെ നാല് മത്സരങ്ങളടങ്ങിയ പരമ്പര 2-1 നാണ് ഇന്ത്യ സ്വന്തമാക്കിയത്. ആദ്യ ടെസ്റ്റിൽ തോറ്റ ഇന്ത്യ, രണ്ടാം ടെസ്റ്റും നാലാം ടെസ്റ്റും സ്വന്തമാക്കിയാണ് പരമ്പര നേടിയത്. അവസാന ഓവറുകളിൽ വിക്കറ്റുകൾ തുടർച്ചയായി വീണപ്പോൾ ഇന്ത്യ മുട്ടുകുത്തുമോയെന്ന് വരെ തോന്നിപ്പിച്ചു. എന്നാൽ ട്വിസ്റ്റുകൾക്കൊടുവിൽ ഋഷഭ് പന്തിന്റെ ഇന്നിങ്സ് (138 പന്തിൽ പുറത്താകാതെ 89) ഇന്ത്യയെ ക്ളൈമാക്സിൽ എത്തിച്ചു. പന്ത് തന്നെയാണ് കളിയിലെ മിന്നും താരവും.\nAlso Read: ശബരിമലയില് വെര്‍ച്വല് ക്യൂ സംവിധാനം തുടരുമെന്ന് ലോക്നാഥ് ബെഹ്റ\nശുഭ്മാന് ഗില്, ചേതേശ്വര് പൂജാര, റിഷഭ് പന്ത് എന്നിവരുടെ അര്‍ദ്ധ സെഞ്ച്വറി മികവിലാണ് നിര്‍ണായക മത്സരം ഇന്ത്യ ജയിച്ചു കയറിയത്. ശുഭ്മാന് ഗില് 46 പന്തില് 91 റണ്‍സും ചേതേശ്വര് പൂജാര 211 പന്തില് 56 റണ്‍സും എടുത്തു. പന്തും കൂട്ടാളി വഷിങ്ടൺ സുന്ദറും നടത്തിയ ചെറുത്തുനിൽപ്പ് അപാരമായിരുന്നു. സമനിലയിൽ ഒതുങ്ങുമായിരുന്ന കളിയെ ഇരുവരും ചേർന്ന് ഗംഭീര ക്ളൈമാക്സിലേക്ക് എത്തിച്ചു.\nരോഹിത് ശര്‍മ 21 പന്തില് ഏഴ്, അജിന്‍ക്യ രഹാനെ 22 പന്തില് 24, മായങ്ക് അഗര്‍വാള് 15 ബോളില്9എന്നിങ്ങനെയാണ് മറ്റുള്ളവരുടെ പ്രകടനം. ഓസീസിനായി പാറ്റ് കമ്മിന്‍സ് നാലും നഥാന് ലിയോണ് രണ്ടും ഹെയ്സല്‍വുഡ് ഒരു വിക്കറ്റും വീഴ്ത്തി. പരമ്പരയുടെ താരമായി ഓസ്ട്രേലിയയുടെ പാറ്റ് കമ്മിൻസ് തിരഞ്ഞെടുക്കപ്പെട്ടു. 1988 ന് ശേഷം ആദ്യമായാണ് ഓസീസ് ഗബ്ബയില് തോല്‍ക്കുന്നത്. അതായത് 32 വര്‍ഷത്തെ ചരിത്രമാണ് ഇന്ത്യയ്ക്കായ് വഴിമാറിയത്.\nIndia Cricket australia rohit sharma\nയുഎഇയില് വാഹനങ്ങൾ കൂട്ടിയിടിച്ച് അപകടം; ഒരാൾ മരിച്ചു\nആരെയും കൈവിടില്ല, ആരും തിരിഞ്ഞു നോക്കാത്ത നിരവധി ആഫ്രിക്കൻ രാജ്യങ്ങളെ ഇന്ത്യ ചേർത്തു പിടിക്കുന്നു\nMar 8, 2021, 12:35 pm IST\n‘ഇന്ത്യ ലോകത്തിന് നൽകിയ സമ്മാനമാണ് വാക്സിൻ, പുറത്തിറക്കിയതിലും വിതരണത്തിലും ഏറെ മുന്നിൽ’ യുഎസ്\nMar 8, 2021, 10:29 am IST\nഅല്‍ഷിമേഴ്‌സിനും ഇന്ത്യയില് മരുന്നൊരുങ്ങുന്നു\nMar 8, 2021, 06:45 am IST\nഇന്ത്യയിലെ കൊറോണ വ്യാപനം അന്തിമഘട്ടത്തില് : കേന്ദ്ര ആരോഗ്യമന്ത്രി ഡോ. ഹര്‍ഷവര്‍ദ്ധന്\nMar 7, 2021, 11:42 pm IST\nMar 9, 2021, 06:14 am IST\nMar 9, 2021, 06:10 am IST\nMar 9, 2021, 05:54 am IST\nMar 9, 2021, 05:40 am IST\nMar 9, 2021, 05:29 am IST


s janaki | പുരുഷാരത്തിന്റെ സ്‌നേഹത്തിൽ കണ്ണൂനീർ തുടച്ച് ഭാവഗായിക; തുടരാൻ അഭ്യർത്ഥിച്ച് രാജകുടുംബം വരെ എത്തി; തെന്നിന്ത്യയുടെ വാനമ്പാടി സംഗീതത്തിന് വിട നൽകിയത് സംഗീത സാന്ദ്രമാക്കി; എന്തെങ്കിലും കേട്ടാൽ വാളെടുക്കുന്ന സോഷ്യൽ മീഡിയ വിടവാങ്ങൽ ചടങ്ങിനെ മരണമാക്കി മാറ്റി നാണം കെട്ടു - MarunadanMalayali.com\nOctober 29, 2017 | 06:36 AM IST | Permalink\nകോഴിക്കോട്: മതി വരുവോളം പാടിത്തീർത്തു പൂങ്കുയിൽ വേദിവിട്ടു. ഇനി എസ്.ജാനകിയെന്ന ഗായിക പൊതുവേദിയിൽ പാടില്ല-ഇതായിരുന്നു വാർത്തയിലെ വാചകങ്ങൾ. ഇതോടെ തന്നെ സോഷ്യൽ മീഡിയ ഒന്നുറപ്പിച്ചു. പൂങ്കുയിൽ അന്തരിച്ചു! ഇതോടെ സോഷ്യൽ മീഡിയയിൽ അനുശോചന പ്രവാഹങ്ങളായി. പിന്നീടാണ് സത്യം തിരിക്കിയത്. മൈസുരുവിലെ മാനസ ഗംഗോത്രിയിലെ ഓപ്പൺ എയർ ഓഡിറ്റോറിയത്തിൽ നടന്ന ചടങ്ങിന്റെ വിവരണമായിരുന്നു അത്. മലയാളിയെ പാട്ടുകളിലൂടെ വിസ്മയിപ്പിച്ച മധുര സ്വരത്തിന്റെ ഉടമയ്ക്ക് ഒന്നും സംഭവിച്ചിട്ടില്ല. അവർ സംഗീത വേദയിൽ നിന്ന് വിരമിക്കുകയാണ് ചെയ്തത്.\nദക്ഷിണേന്ത്യൻ സംഗീത ലോകത്തെ അതിശയിപ്പിച്ച ഗായിക എസ്.ജാനകി സംഗീത ലോകത്തു നിന്ന് വിരമിക്കുകാണ്. പ്രായാധിക്യം കാരണമാണ് ഇങ്ങനെയൊരു തീരുമാനത്തിലേക്ക് ജാനകിയമ്മ എത്തിയത്. ഇനി സംഗീത പരിപാടികൾക്കും ജാനകി എത്തില്ല. നേരത്തെ സിനിമാ പിന്നണി ഗാനരംഗത്തു നിന്നും ജാനകി വിടവാങ്ങിയിരുന്നു. മലയാള ചലച്ചിത്ര സംഗീത ശാഖയുടെ സുവർണ കാലത്ത് ഏറ്റവുമധികം ഗാനങ്ങൾ പാടിയ ഗായികയാണ് എസ്. ജാനകി. 1957ൽ വിധിയിൻ വിളയാട്ട് എന്ന ചിത്രത്തിലൂടെയായിരുന്നു സംഗീത ലോകത്തേക്ക് ജാനകിയമ്മ കടന്നുവരുന്നത്. ഇതുവരെ 48000ൽ അധികം ഗാനങ്ങൾ എസ്. ജാനകി പാടിയിട്ടുണ്ട്. നാല് ദേശീയ പുരസ്‌കാരങ്ങളും വിവിധ സംസ്ഥാന സർക്കാരുകൾ നൽകിയ പുരസ്‌കാരങ്ങൾ 32 പ്രാവശ്യവും ജാനകിയമ്മയെ തേടിയെത്തി. 2013ൽ രാജ്യം പത്മഭൂഷൺ നൽകി അവരെ ആദരിക്കുകയും ചെയ്തു. മിഥുൻ ഈശ്വർ ഈണമിട്ട പത്തു കൽപനകൾ എന്ന സിനിമയിലാണ് എസ്.ജാനകി അവസാനമായി പാടിയത്.\nകേരളം ജനിച്ചുവീണ വർഷം ആദ്യ സിനിമാ ഗാനം പാടി; 78ാം വയസിൽ ജാനകിയമ്മ സിനിമാലോകം വിടുന്നത് താരാട്ടുപാട്ട് പാടിക്കൊണ്ട്; ഈ 'തെലുങ്കത്തി'യുടെ ശബ്ദം എങ്ങനെയാണ് മലയാളികൾ ഏറ്റവും ഇഷ്ടപ്പെട്ട ശബ്ദമായി മാറിയത്?\n'എല്ലാം ചെയ്തത് അവര് പറഞ്ഞിട്ടാണ്, എനിക്കൊന്നുമറിയില്ലായിരുന്നു.. ഞാനിതുവരെ ട്രഷറിയിൽ പോയിട്ടുപോലുമില്ല; വ്യാജ വിവാഹത്തിലൂടെ സ്വത്ത് തട്ടിയെടുത്ത സംഭവത്തിൽ 'ഭാര്യ' ജാനകിയുടെ വെളിപ്പെടുത്തൽ ഇങ്ങനെ; ജാനകിയെ കരുവാക്കി കളിച്ചത് അഭിഭാഷകയും ഭർത്താവുമെന്ന് വ്യക്തം\nമൈസുരുവിലെ ഹാളിൽ തിങ്ങിനിറഞ്ഞ ആയിരങ്ങളുടെ കണ്ണുകൾ നിറഞ്ഞത് എസ് ജാനകിയുടെ മരണം അറിഞ്ഞായിരുന്നില്ല. മറിച്ച് അവർ ഹർഷാരവം മുഴക്കിയും കൈവീശിയും സംഗീത ലോകത്തു നിന്നുള്ള ജാനകിയുടെ വിടവാങ്ങൽ മധുരതരമാക്കുകയായിരുന്നു. സിനിമയിൽ പാടുന്നത് അവസാനിപ്പിച്ച ജാനകിയുടെ സാന്നിധ്യം ഇനി സംഗീതനിശകളിലും ഉണ്ടാകില്ല. പ്രായാധിക്യം സ്വരത്തെ ബാധിക്കുമോ എന്ന സംശയം ഉടലെടുത്തതോടെയാണു പാട്ടു മതിയാക്കാൻ ജാനകി തീരുമാനിച്ചത്. വേദിയിലേക്ക് മകൻ മുരളീകൃഷ്ണയുടെ കൈപിടിച്ചാണ് ജാനകി എത്തിയത്. എഴുന്നേറ്റുനിന്നു പുരുഷാരം ഗായികയെ സ്വീകരിച്ചു. മൈസൂരു കൊട്ടാരത്തിലെ രാജമാതാവ് പ്രമോദ ദേവിയും കന്നഡ സിനിമാ താരങ്ങളും പ്രിയഗായികയെ സ്വീകരിക്കാനെത്തിയിരുന്നു.\n'നിങ്ങളുടെ സ്‌നേഹമാണ് എന്നെ ഇന്ന് ഇവിടെ എത്തിച്ചത്. നിങ്ങളുടെ മനസ്സിൽ ഞാനുണ്ട്. ഞാൻ തൃപ്തയാണ്,' എസ്.ജാനകി സദസ്സിനു നേർക്കു കൈകൂപ്പി. തുടർന്നു 'ഗണവദനേ ഗുണസാഗരേ...' എന്ന കന്നഡ ഗാനം ആ ചുണ്ടുകളിൽ നിന്നു പുറത്തേക്കൊഴുകി. 'സന്ധ്യേ, കണ്ണീരിതെന്തേ സന്ധ്യേ...' ഉൾപ്പെടെയുള്ള മലയാള ഗാനങ്ങളും സംഗീതനിശയിൽ ഇടംനേടി. സംഗീത സംവിധായകൻ രാജനാഗേന്ദ്ര, കന്നഡ നടിമാരായ ജയന്തി, ഭാരതി വിഷ്ണുവർധൻ, ഹേമ ചൗധരി, ഷൈലശ്രീ, പ്രതിമാദേവി, നടൻ രാജേഷ് തുടങ്ങിയവർ വേദിയിലെത്തി ജാനകിയെ ആദരിച്ചു. ഇതിനിടെ വിരമിക്കൽ പ്രഖ്യാപനമെത്തിയത്. പാട്ടു നിർത്തരുതെന്ന സദസ്സിന്റെ അഭ്യർത്ഥനയോട്, സ്വരം നന്നായിരിക്കുമ്പോൾ പാട്ടു നിർത്തണമെന്ന പഴഞ്ചൊല്ല് ജാനകി ഓർമിപ്പിച്ചു. മൈസൂരു മലയാളിയായ മനു ബി.മേനോൻ നേതൃത്വംനൽകുന്ന സ്വയംരക്ഷണ ഗുരുകുലവും എസ്.ജാനകി ചാരിറ്റബിൾ ട്രസ്റ്റ് മൈസൂരുവും സുവർണ കർണാടക കേരള സമാജം ഉത്തര മേഖലയും ചേർന്നാണു സംഗീത നിശയ്ക്ക് അരങ്ങൊരുക്കിയത്. കഴിഞ്ഞ മൂന്നുദിവസമായി എസ്.ജാനകി മൗനവ്രതത്തിലായിരുന്നു. സംഗീതനിശ ആസ്വദിക്കാനെത്തിയ രാജമാതാവ് പ്രമോദാ ദേവിയോടു കുശലാന്വേഷണം നടത്തി വ്രതം മുറിച്ചു. അതിന് ശേഷമായിരുന്നു പ്രഖ്യാപനം.\nതന്റെ സ്ഥാപനത്തിന് എസ്.ജാനകി എന്നു പേരിട്ട മൈസൂരു സ്വദേശി വിവേകിനെ അടുത്തുവിളിച്ചു. എസ്.ജാനകി ഫർണിച്ചർ ആൻഡ് ടിംപർ എങ്ങനെ പോകുന്നു എന്ന് അന്വേഷിച്ചു. മൈസുരുവിൽ സംഗീതനിശ സംഘടിപ്പിക്കുന്നതിനായി കഴിഞ്ഞ 10 വർഷമായി വിവേക് ജാനകിയുടെ പിറകേ നടക്കുകയായിരുന്നു. ഓരോ കാരണം പറഞ്ഞ് ഒഴിഞ്ഞിരുന്ന ജാനകി തന്റെ അവസാനത്തെ സംഗീതപരിപാടി ഈ നഗരത്തിൽത്തന്നെയെന്ന് ഒടുവിൽ തീരുമാനമെടുക്കുകയായിരുന്നു. മൈസൂരു എസ്.ജാനകി ചാരിറ്റബിൾ ട്രസ്റ്റിന്റെ ധനശേഖരണാർഥമായിരുന്നു പരിപാടി. സുവർണ കർണാടക കേരള സമാജം ഉത്തരമേഖലാ ചെയർമാൻ ടി. അനിരുദ്ധൻ, സെക്രട്ടറി കെ.യു.ഷിജു കൃഷ്ണൻ, കോഓർഡിനേറ്റർ കെ.ജയരാജൻ, സി.പി.പവിത്രൻ എന്നിവരും ജാനകിയെ ആദരിച്ചു.\n1957 ഏപ്രിൽ നാലിന് എസ്.ജാനകിയുടെ ആദ്യ ചലച്ചിത്ര ഗാനം റെക്കോർഡ് ചെയ്യപ്പെട്ടു. 'വിധിയിൻ വിളയാട്ട്' എന്ന തമിഴ് ചിത്രത്തിനു വേണ്ടി കരഞ്ഞു കൊണ്ട് പാടിയെങ്കിലും ആ ചിത്രം പുറത്തു വന്നില്ല. അതേ വർഷം തന്നെ തമിഴിൽ 'മഗ്ദലനമറിയം' എന്ന ചിത്രത്തിലെ ഗാനമാണ് എസ്.ജാനകിയുടേതായി പുറത്തു വന്ന ആദ്യ ചലച്ചിത്രഗാനം. 1957 എസ്.ജാനകി തമിഴ് കൂടാതെ മലയാളം, കന്നഡ, തെലുങ്ക്, സിംഹള എന്നീ ഭാഷകളിലും പാടി. സിനിമയിൽ വന്ന് ആദ്യ വർഷം തന്നെ അഞ്ചു ഭാഷാചിത്രങ്ങളിൽ പാടിയ റെക്കോർഡും എസ്.ജാനകിക്കു തന്നെ. സിനിമയിൽ ഒരു പുതുമുഖത്തിന് ഇത്രയും മികച്ച തുടക്കം ലഭിച്ചത് ലാളിത്യമാർന്ന, തെളിച്ചമുള്ള ശബ്ദത്തിന്റെ മനോഹാരിത കൊണ്ടു മാത്രമായിരുന്നു.\nആദ്യം എസ്.ജാനകി പാടിയത് തമിഴിലാണ്, പിന്നെ തെലുങ്കിലും തുടർന്ന് കന്നഡയിലും സിംഹളത്തിലും മലയാളത്തിലും. കേരള ആർട്‌സിന്റെ ബാനറിൽ പുറത്തുവന്ന 'മിന്നുന്നതെല്ലാം പൊന്നല്ല' എന്ന ചിത്രത്തിനു വേണ്ടി 'ഇരുൾ മൂടുകയോ എൻ വാഴ്‌വിൽ.. കരൾ നീറുകയോ എൻ വാഴ്‌വിൽ...' എന്ന ഗാനമാണ് എസ്.ജാനകിയുടെ ശബ്ദത്തിൽ റെക്കോർഡ് ചെയ്യപ്പെട്ട ആദ്യ മലയാളഗാനം. മലയാളത്തിൽ ഒട്ടുമിക്ക സംഗീതസംവിധായകർക്കൊപ്പം എസ്.ജാനകി പാടി. വി.ദക്ഷിണാമൂർത്തി, എം.എസ്.ബാബുരാജ്, കെ.രാഘവൻ, ബ്രദർ ലക്ഷ്മണൻ, ബി.എ.ചിദംബരനാഥ്, എം.ബി.ശ്രീനിവാസ്, ആർ.കെ.ശേഖർ, പുകഴേന്തി, ജി.ദേവരാജൻ, എം.എസ്.വിശ്വനാഥൻ, എ.ടി.ഉമ്മർ, സലിൽ ചൗധരി, ലക്ഷ്മികാന്ത് പ്യാരേലാൽ, പി.എസ്.ദിവാകർ, എൽ.പി.ആർ വർമ, രംഗനാഥൻ, ശങ്കർ ഗണേശ്, ജിതിൻ ശ്യാം, ശ്യാം, ഇളയരാജ, ജോൺസൺ, രവീന്ദ്രൻ തുടങ്ങിയവർ.


കരിപ്പൂരിൽ വിമാനം റൺവേയിൽ നിന്ന് തെന്നിമാറി; പൈലറ്റടക്കം 18 പേർ മരിച്ചു | Pravasi Veekshanam\nHome News കരിപ്പൂരിൽ വിമാനം റൺവേയിൽ നിന്ന് തെന്നിമാറി; പൈലറ്റടക്കം 18 പേർ മരിച്ചു\nകരിപ്പൂര്: കരിപ്പൂരിൽ വിമാനം ലാൻഡിങ്ങിനിടെ റൺവെയിൽ നിന്നും തെന്നിമാറി വലിയ അപകടം. പൈലറ്റ് ക്യാപ്റ്റൻ ദീപക് ഡി വി സാത്തെ, സഹപൈലറ്റ് അഖിലേഷ് എന്നിവർ ഉൾപ്പെടെ 18 പേർ മരിച്ചു. 100ൽ അധികം യാത്രക്കാർക്ക് പരിക്കേറ്റിട്ടുണ്ടെന്നാണ് പ്രാഥമിക വിവരം. 191 യാത്രക്കാരുമായി വന്ന 1344 ദുബായ് – കോഴിക്കോട് എയർ ഇന്ത്യ വിമാനമാണ് അപകടത്തിൽപ്പെട്ടത്. വെള്ളിയാഴ്ച രാത്രി എട്ട് മണിയോടെയായിരുന്നു അപകടം.\nവിമാനത്തിന്റെ മുൻഭാഗം പൂർണമായി തകർന്നു. യാത്രക്കാരിൽ 175 മുതിർന്നവരും 10 പേർ കുട്ടികളുമാണ്. ഇവർക്കു പുറമേ നാല് ജീവനക്കാരും രണ്ട് പൈലറ്റുമാരും ഉണ്ടായിരുന്നു.\nPrevious articleസൗദിയില് പെട്രോള് പമ്പില് കണ്ടയാളോട് സെല്‍വരാജ് വഴി ചോദിച്ചു; പിന്നെയാ ജീവിതം9വര്‍ഷം ദുരിതത്തിലായി\nNext articleമലപ്പുറത്തുകാരെ നെഞ്ചോട് ചേര്‍ത്ത് സോഷ്യല്‍മീഡിയ\nകോവിഡ് നിയന്ത്രണം കടുപ്പിച്ച് യുഎഇ\nവാട്ട്‌സാപ്പില് അശ്ലീല സന്ദേശം; അബുദാബിയില് യുവാവിന് 2,70,000 ദിര്‍ഹം പിഴ